
Keli bendrosios gnoseologijos bruožai. 


I. Pažinimo faktai ir jų svarstymas įvairiuose moksluose. Pažini- 
mo tiesos klausimai ir juos svarstančio mokslo pavadinimas. 


1. Kasdienio gyvenimo ir visų mokslų žinios — tai pažinimo faktai. 
Kuomet aš kalbu, kad per kiemą perlėkė paukštis, kad sode yra įvairių 
medžių, kad ten gatvėje eina trys žmonės, aš kalbu tuomet apie pažinimo 
taktus. Kuomet aš turiu galvoje aritmetikos bei algebros skaičiavimus, ge- 
ometrijos teoremas, tizines bei chemines daiktų ypatybes, astronomijos nu- 
rodymus apie atstumą saulės nuo žeinės, botanikos, zoologijos, mineralo- 
gijos, istorijos ir kitų mokslų paduodamas žinias, tai visais tais atvejais 
aš turiu galvoje pažinimo faktus. i 

Žinoma, kuomet aš sakau, kad ant to ir, to medžio šiemet yra daug 
obuolių, tai aš nemanau sakyti, kad obelies ir obuolio visas egzistavimas 
susiveda prie to, kad jie yra pažinti; aiški juk būtų nesąmonė kalbėti apie 
saldų, rūgštų, saldarūgštį, kvepiantį, raudoną, apvalainį pažinimą, apie tai, 
kad kas valgo obuolį, tasai valgo pažinimą. Panaši nesąmonė būtų many- 
ti, kuomet aš kalbu apie tokį ir tokį saulės nuo žemės atstumą, kad aš 
čia turiu galvoje saulės pažinimo nuo žemės pažinimo atstumą. Betgi tie 
ir kiti įvairūs dalykai, apie kuriuos aš kalbu ir galvoju, turi būtinai tą ben- 
drą ypatybę, kad jie tuo laiku, kuomet aš apie juos galvoju, yra šiaip ar 
taip atsiradę pažinimo srityje. 

2. Tą bendrą visų pažintų daiktų ypatybę turi visų mokslų ir kasdie- 
nio gyvenimo pažinimo dalykai, kiek jie yra galvojimo objektai. Tačiau 
ne visi mokslai užsiima tos bendros visiems pažinimo objektams ypatybės. 
svarstymu. Mat, kiekvienas mokslas tyrinėja dalykus tik tam tikrais atžvil. 
giais. Chemija, pavyzdžiui, tyrinėja chemines daiktų ypatybes, fizika fizines; 
įeigu daiktas priklauso negyvajai gamtai, tai jį galima svarstyti ir iš mine- 
ralogijos, gal kristalografijos ir kitų specijalių mokslų punkto; jeigu daiktas 
yra iš gyvosios gamtos srities, tai jį galima tyrinėti bijologijos, anatomi- 
jos, Tizijologijos, botanikos ar zoologijos ir kitų atatinkamų mokslų at- 
žvilgiais. 

Daiktų konkreti realybė yra per daug apsti, kad galima būtų ją visą 
ištirti vieno ar kito atskiro mokslo žvilgsniu. Teisingai sakoma, kad vi 
si atskiri mokslai stovi ant atotraukos (abstrakcijos) pamato, nes juose 
daiktai tyrinėjama tik tam tikrais atžvilgiais, turint tik tam tikros rūšies 
daiktų ypatybes. Cia tarp mokslų ypač pažymėtinas yra tas skirtumas, kad 
vieni turi galvoje visiems pažintiems daiktams bendras ypatybės, o kiti tik 
didesnei ar mažesnei daiktų grupei. Zoologija, antai, turi galvoj tik gyvu- 
lius, botanika tik augalus. Tuo tarpu toks mokslas, kaip ontologija, kurs 
svarstymo objektu turi esybę, kaipo tokią, esmę, santykį tarp atsitiktinų 
ypatybių ir esmės, įvykimą ir jo priežastis, galimybę, turi galvoj visus daik- 
tus, nes toki svarstymai liečia visus daiktus. Panašiai liečia visus daiktus 
ir pažinimo svarstymai, nes visi daiktai, kuriuos tik mes galime turėti gal- 
voj, yra luo pačiu jau pažinimo objektai. 


D gE-S644 


LTSR Vais: 
Respublikinė | 
Biblioteka 


2 P. Kuraitis: 


3. Moksiai, kurie savo tyrinėjimais šiaip ar taip liečia visus pažintus 
ir galimus būti pažintais daiktus, vadinasi filosofijos mokslais. Kai kurie 
bando diskredituoti tilosotijos mokslus, sakydami, kad filosofija turi reika- 
lo su atotraukomis, 0 me su faktais. Iš to betgi, kas pirma pasakyta, pakan- 
kamai turi būti aišku, jog visi mokslai be išimties . (net geogralijos ir te- 
chnikos mokslai), kaipo tyrinėjantieji ne visais atžvilgiais turimus galvoj daik- 
tus rymo ant atotraukos pamato. Kai del iaktų, tai juk kiekvienas šiokios 
ar kitokios realybės faktas gali buti konstatuotas kaipo realus tik pažini- 
mo pagalba. Apie visus kitus faktus galime kalbėti ir mūsų kalba turės 
prasmės tiktai tuomet, kuomet jie bus šiaip ar taip mums žinomi, kuomet 
jie bus sąryšyje su pažinimo faktais, 

Kai kurie vėl bando neigti net pažinimo svarstymų vertę del to, kad 
pažinimo, kaipo tokio, negalima nei matuoti, nei sverti, kad jis neturi ma- 
terijalinio fakto ypatybių. Bet teigimas, kad visi mokslinio tyrinėjimo objek- 
tai turi turėti materijalinių faktų ypatybes, gali remtis, tik savotiška pasau- 
lėžiūra; na, o šiokis ar kitokis pasaulėžiūros nusistatymo darbas gali eiti 
tik pažinimo priemonėmis; taip pat anas teigimas yra savotiška pažinimo 
išdava; būtų tat sau pačiam prieštaravimas to teigimo autoritetu remiantis 
neigti pažinimo tyrinėjimų vertę. 

Atvirkščiai, filosofijos mokslai, palyginant su kitais, pavyzdžiui, eks- 
perimentiniais gamtos mokslais, reikia laikyti pagrindiniais. Visi mokslai, 
taigi ir gamtamokslis, savo tyrinėjimų eigojė naudojasi logikos taisyklėmis, 
pretenduoja savo srityje tiesą pažinti, o tuo tarpu netyrinėja nei tų taisy- 
klių vertės nei nebando spręsti svarbiuosius apskritai pažinimo tiesą lie- 
čiančius klausimus. Kiek tie mokslai tų dalykų nesvarsto, o betgi be jų 
apsieiti negali, tiek juos reikia pavadinti nekritiškais. Tokiu būdu svars- 
tančioji tuos dalykus filosofija patiekia aniems mokslams kritiškumo 
pagrindą. 

4. Pažinimą nagrinėja ne vienas kuris filosofijos mokslas, bet keletas 
mokslų įvairiais atžvilgiais. Pažinimo kilmę, vyksmą sieloje, pažinimo pro- 
ceso pergyvenimą liečiančius klausimus svarsto psichologija; apie pažini- 
mo dorinę vertę kalba etika; apie pažinimo eigos reguliavimo dėsnius, n0- 
rint prieiti prie tiesos, mokina logika su metodologija; bendras su kitais visais 
įvykiais pažinimo ypatybes ir bendrus su visais kitais įvykiais pažinimo 
dėsnius tyrinėja ontologija (ontologija, antai, kalba apie esybės, vienumo, 
gerumo, tiesos, grožio, substancijos, atsitiktinumo, akto ir galimybės, priežas- 
čių sąvokų ir pačių pagrindinių dėsnių realų pagrindą); o visi klausimai 
apie žmogaus pažinimo vertę tiesos atžvilgiu įeina į gnoseologijos mokslo sritį. 

5. Iš bėndrosios gnoseologijos klausimų žymėtini ypač šie: 

a) Kas tai yra gneseologija? kaip ji kritiškai yra galima? iš kokių da- 
vinių išeinant, galima kritiškai pradėti gnoseologinius svarstymus? Svarbe- 
sniųjų gnuoseologijos srovių apžvalga. 

Apie pažinimo esmines ypatybes; apie tiesos ir klaidos supratimą. 

c) Apie tiesos kriteriją (būtent, ar galima ir kaip galima atskirti su tie- 
sa sutinkantį pažinimą nuo klaidingo) ir visatino abejojimo vertę (skeptici- 
zmo pozicijų kritiškas įvertinimas, metodinio abejojimo ribų klausimas); 
apie kritiškai nepagrįstas dogmatizmo sroves. 

d) Apie pažinimo šaltinius ir jų tarpusavio santykį iš atžvilgio į tiesos 
pažimimą; čia ypač svarbu išsiaiškinti, kaip suprasti šį tariamą priešingumą: 

abstrakčios bendros sąvokos iš vienos pusės ir konkretūs individualūs dai- 
ktai, sąvokomis žymimi, iš kitos pusės (kritiškas svarstymas [E įvairių idea- 
lizmo, racijonalizmo ir empirizmo rūšių). 

e) Apie kitą tariamą priešingumą: kiekvienas pažinimas yra sąmonės 
turinys, tuo tarpu pažinimu manoma pasiekti ir ne sąmonėje egzistuojantieji 
išorinio pasaulio daiktai (kritiškas svarstymas idealizmo, tenomenalizmo). 

f) Apie trečią tariamą priešingumą: jeigu proto pažinimas negalimas 
yra be pajautų patyrimo medžiagos, tai kaip galima kėsintis protu pažinti 
pajautų patyrimui neprieinamas esybes, kaip antai, dvasinę sielą, Dievą. 

g) Teorinis ir praktinis pažinimas (pragmatizmo kritika). 

O specijalinėje gnoseologijoje svarstoma atskiruose moksluose varto- 
jamų pagrindinių specijalių principų, metodų, dėsnių ir svarbesnių išvadų 
vertė tiesos atžvilgiu. 

6. Tą filosofijos mokslą, kurį vadinu čia gnoseologija, toli gražu ne 
visi taip vadina. Vieni jį vadina tiesiog kritika, bet tas pavadinimas išrodo 
per daug bendras; mat, yra visokių kritikos rūšių, kaip antai, literatūros, 
politikos, meno kritika ir t. t. Kiti jį vadina epistemologija (nuo graikų žo- 
džio “=s7441 — mokslas), bet tas pavadinimas yra per siauras, nes šitame mok- 
sle reikia turėti galvoj ne tik atskirų -mokslų svarstomus pažinimo dalykus, 
bet ir mokslų svarstymais neapimtus kasdienio gyvenimo, nemokslinio pa- 
žinimo faktus; kiti vėl jį vadina noetika, bet tas žodis savo prasme nurodo 
vien į proto pažinimą, tuo tarpu gnoseologijoj tenka svarstyti ir pajautų pa- 
žinimo vertė. Vokiečių ir prancūzų filosofų tasai mokslas dažnai vadina- 
mas pažinimo mokslu, pažinimo teorija (Erkenntnislehre, Erkenntnistheorie, 
theorie de Ia connaissance); bet jį vadinti pažinimo teorija sunku sutikti 
tam, kurs yra įsitikrinęs, kad šitame moksle galima prieiti tikroji tiesa su- 
žinoti, kad čia nėra reikalo ir nėra pagrindo visame tenkintis mažiau ar 
daugiau apytikrumo turinčiomis teorijomis; O pavadinti stačiai pažinimo 
mokslu nedera del to, kad ir psichologijos dalį, kur kalbama apie pažinimą, 
lygia teise galima pavadinti, ir kai kurie taip ir vadina, pažinimo mokslu; 
be to, kur kas tikslingiau tam ar kitam mokslui pavadinti vieną žodį var- 
toti, o ne du. Netinka šitą mokslą vadinti įsitikrinimo teorija, įsitikrinimo 
mokslu (Gewissheitslehre, theorie de la certitude), nes gneseologija yra grei- 
čiau mūsų įsitikrinimų patikrinimas tiesos atžvilgiu; o kaip mumyse įvyksta 
įsitikrinimas, tai psichologijos klausimas. Paskutiniais laikais vokiečių ir 
prancūzų filosofijoj kas kart dažniau tas mokslas vadinamas gnoseologija: 
italų ir anglų jau seniau tas terminas vartojamas; rusai jau prieš porą de- 
šimčių metų tuo žodžiu tą mokslą vadina. Tas pavadinimas neturi tų ydų, 
apie kurias del kitų pavadinimų kalbėjau. Tiesa, gnoseologija, žodžio  kil- 
mės žiūrint, reiškia pažinimo mokslą, bet senovės graikų kilmės žodžiui 
lengva duoti tikslų specijalų terminologijoj paskyrimą; juo labiau, kad iki 
šiol tas žodis kita prasme nebuvo vartojamas !). 


') Aš čia paminėjau tik dažniau sutinkamus ir aktualesnius to mokslo pavadinimus. 
Neminėjau pavadinimo logica maior, logica maier ialis. nes tie pavadinimai sutinkami daž- 
niausiai tik lotyniškuose “filosofijos vadovėliuose; be to. jie yra aiškiai netikę, nes minėti 
kad ir bendrosios gnoseologijos klausimai toli gražu ne logikos klausimai ta prasme, kaip 
logiką suprato Aristotelis ir Tomas Akvinietis, kurių orijentacijos tuose vadovėliuose, kaip 
tik norima laikytis. 

Il. Kaip gnoseologija yra galima? Kaip nusistatyti pradedamuo- 
. sius tame moksle punktus? 

1. Kai kurių sakoma, kad užsiimti gnoseologijos tyrinėjimais tai reiš- 
kia suktis užburtame rate: gnoseologija imasi svarstyti pažinimo vertę tie- 
sos atžvilgiu, bet, girdi, kad tie svarstymai būtų patikimi tiesos atžvilgiu, 
reiktų remtis jau nusistatytomis  gnoseologinėmis pažiūromis; O kad 
galima būtų pasitikėti šitų nusistatytų pažiūrų verte, reiktų remtis 
pirmiau padarytais jų patikrinimais; šitų patikrinimų vertę taip pat esą ne- 
galima priimti be kritiško svarstymo ir t. t. 

Į tai reikia atsakyti, kad ir be mokslinių gnoseologijos svarstymų gali - 
būti tokių pagrindinių tiesų, kurios iš savęs aiškios kaipo tiesos, kurių: 
tat aiškinti su pagalba kitų nėra jokio reikalo ir apie kurių vertę negalima rasti 
abejojimui jokio protingo pagrindo; tos tiesos prieinamos kiekvienam kad ir ne- 
mokytam žmogui. Gnoseologas tat priešmoksliniame pažinime šalia neaiškių, 
ubejotinų, klaidingų pažiūrų randa ir tokių, kurių vertė tiesos atžvilgiu su- 
syk pasirodo neabejotina ir su jų pagalba gali paskui varyti kitų patikrini- 
mo darbą. Tokia tat yra atsimintina galimybė išvengt pakliūti į užburtą 
ratą. Sitos galimybės kritiškai žiūrinčiam į gnoseologijos svarstymus nega- 
lima nepaisyti. Kokios įsakmiai yra tos iš savęs aiškios tiesos, kodel apie 
ių vertę abejoti negali būti protingo pagrindo, apie tai bus kalbama toliau, 
kritikuojant visatino skepticizmo pozicijas. 

2. Nusistatant pagrindinius pradedamuosius gnoseologijoj punktus 
apie, reikiamą svarstymo medžiagą, apie orijentacijos principus, apie. svars- 
tymo ypatybes, reikia elgtis labai ir labai atsargiai. Cia, rodos, nežymi klai- 
da turi dažnai labai kenksmingos įtakos visiems tolimesniems išvadžioji- 
mams. 

a) Gnoseologijai nusistatant pagrindines pažiūras reikia turėti galvoj 
visus pažinimo faktus, o ne tik kokią jų ypatingą rūšį, nes- kitaip, tos pa- 
žiūros gali nerasti pritaikymo neturėtiems galvoj faktams; tuomet šjems 
aiškinti reiktų sugalvoti atskirą gnoseologijos sistemą ir negalima būtų su- 
prasti santykį tarp tų dviejų gnoseologijų. Jei pagalios kam išrodo  reika- 
linga iš syk susiaurinti savo žvilgį, tai bent turėtų pabandyti kritiškai tai 
pagrįsti; tas bandymas tuoj parodytų, jog tokiam siaurinimui negalima rasti 
jokio protingo pagrindo. 

Kai kas prikiša, negalima esą turėti galvoj ateities ir neprieinamos 
praeities pažinimo faktų; bet nusistatant pagrindines pažiūras į' pažinimą, 
galima žiūrėti į bendriausias, būtinai visiems pažinimo faktams priklauso- 
mas ypatybes: kad kiekvienas pažinimas yra kieno nors (kokio nors 
pažįstačio subjekto), pažinimas ir apie ką nors (pažinimas turi turėti ob- 
jektą), kad pažinimas yra vyksmo rūšis; taigi visi pažinimo faktai paliečiami, 
kuomet svarstoma pažinimo santykio tarp subjekto ir objekto esmė bei 
esminės ypatybės (pav., tiesa, klaida, tiesos kriterija, transcendentingumas 
ar imanentingumas objekto !) subjektui). Visus pažinimo faktus paliečia 


') Objekto transcendentingumas reiškia, kad objektas yra bent skirtinas nuo aktua- 
laus jo pažinimo. Dažnai transcendentinga vadinama tai, ko negalima pajautomis patirti; 
bet tai jau yra siauresnė to žodžio prasmė. 

Imaneūtingas objektas radikaliausia prasme reiškia. kad jo egzistavimas nesiskiria 
nuo aktualaus jo pažinimo pergyvenimo. Dažnai imanentinga vadinama tai, kas yra mūsų 
sąmonės ribose. 0 už sąmonės ribų jokiu būdu neegzistuoja. 

svarstymai iš ontologijoj nagrinėjamų sąvokų ir principų punkto (esimas, 
vienetas, vertė, aktualumas, galimybė, substancija, atsitiktinumas, santykis, prie- 
žastys). 

Taigi, -gnoseologijoj galima ir. reikia paisyti vis4 pažinimo faktų 
bendras pagrindines ypatybes. Klaidingai tat elgiasi tie, kurie imasi nusi- 
statyti sau gnoseologines pažiūrės atsižvelgiant tik į vieną ar kitą pažinimo 
sritį. Pačioj tat gnoseologijos pradžioj aišku, pavyzdžiui, klaida Kanto, kurs 
dėmesį kreipia tik į matematiką ir matematišką gamtamokslį, o neturi gal- 
voj nei istorijos faktų, nei. etikos pažiūrų, nei pagalios priešmokslinio pa- 
žinimo; juk ne visas gi pažinimas galima suimti į matematikos ir matema- 
tiško gamtamokslio svarstymų sritį. Panašiai iš pat pradžios filosofijoj daro 
klaidą pozitivistai, kurie stengiasi aklai užsidaryti pajautoms prieinamų da- 
lykų ribose, nenorėdami įsisąmoninti sensualistinio empirizmo žlibumą ir 
sau pačiam jo prieštaravimus. 

b) Gnoseologijos svarstymų pradžioj labai reikia saugotis aklai pa- 
siduoti madoje esančių autoritetų ir obalsių įtakai. 

Daugelio manom4, kad nėra reikalo kreipti dėmesio į tas filosofijos 
sistemas, kurios viešpatavo prieš Dekartą, arba net prieš Kantą. Daugelio 
tikima ') kad Kantas galutinai, tiesai atatinkamai yra įrodęs, biisią negalima 
nieko tikra sužinoti apie pajautoms neprieinamus dalykus, kad tokiu būdu 
kritiškos filosofijos gadynė prasideda tik nuo Kanto laikų. Kiti tiki, kad tik- 
tai pozitivizmas nustatė tikrą filosofijai orijentaciją; taigi su tuo, kas buvo 
seniau filosofų rašyta, jų nuomone nėra jau reikalo rimtai skaitytis. 

Paskutiniais laikais betgi daugelio pradėta, net ir iš tarpo buvusių 
karštų kantizmo, ir pozitivizmo pasekėjų, įrodinėti, kad tų sistemų dogma- 
tiškai besilaikant prieinama prie neišbredamo filosofijoj krizio, prie visiško 
chaoso, kad delto reikia išsivaduoti iš tų sistemų verguvės. Iš tikro, kri- 
tiškos gnoseologijos sistemos negalima susidaryti nei aklai laikantis Kanto, 
nei pozitivistų, nei kurios kitos srovės filosofų autoriteto. Norint čia kri- 
tiškai elgtis, reikia gerai susipažinti bent su visomis svarbesnėmis filosoti- 
jos istorijoj ir dabartyje žinomomis filosofijos srovėmis. Ypač gi reikia 
išsemiamai susipažinti su tomis srovėmis, kuriose turima sąmonės, jog ga- 
lima pažinti objektingą tiesą, kuriose pajėgiama be sau pačiam prieštaravi- 
mų nusistatyti pagrindinės pažiūros, kaip antai, Aristotelio ir Tomo Akvi- 
niečio sistemose. „Be to, juk gerai žinoma, kad Aristotelio sistema priklau- 
so auksiniam: senovės graikų filosolijos perijodui; panašiai ir viduramžių 
filosofijos genijus Tomo Akviniečio sistemoj pasiekia kulminacinį punktą. 
Tuo tarpu kai kurių rimtų filosofijos istorijos žinovų?) bandoma pagrįstai 
nurodinėti ne tik į dvasinę, bet ir į istorinę giminystę tarp dekadentinių 

„Sakau tikima, tiki, nes be kritikos priima kantizmo ar pozitivizmo pagrindines pa- 
žiūras. Kiek tiek kritiškai susipažinusiems su kantizmo ar pozitivizmo pagrindais lengvai 
juk galima suprasti jų aiškus klaidingumas. Net ir objektingos tiesos sąvoka tose si- 
stemose neišsitenka. Pagalios nei kantizmo nei pozitivizmo negalima laikyti moksliniais da- 
lykais, nes, einant jų pačių nurodymais, mokslinis pažinimas yra galimas tik pajautų 
patyrimui prieinamų dalykų; o kantizmas ir pozitivizmas. kaipo minčių sistemos, nėra 
juk pajautoms prieinamas dalykas. Toliau, kituose šio rašinio perskyrimuose bus plačiau 
kalbama apie kantizmo ir pozitivizmo (k. s. sensualistinio empirizmo) vertę. 

) pav. 0. Willmann, Geschichte des Idealismus II ir III B. Braunschweig *1907. 
J. Marčchal, Le point de dėpart de la mėtaphysigue. Cahier I, II, Brūges 1923. 

senovės (tarpininkaujant renesanso gadynei) ir viduramžių filosofijos srovių 


ir pagrindinių kantizmo ir pozitivizmo pozicijų. 

Daugelio bandoma betgi įrodinėti, kad būtų atžagareiviškumas dau- 
giau vertinti kokią senovės ar viduramžių filosofijos sistemą, nes juk pa- 
skutiniais šimtmečiais mokslas yra padaręs milžinišką pažangą. Į tai reikia 
atsakyti, kad toji pažanga yra padaryta ne filosofijoj, bet kituose moksluo- 
se. Filosofija, ypač savo pagrindinėj dalyje, nepriklauso nuo atskirų mc- 
kslų pažangos; ji gali tinkamai nusistatyti čia pažiūras ir be atskirų mokslų 
pagalbos; mat, atskiri mokslai ne užsiima tyrinėjimu tų realybės savybių, 
kurias svarsto pagrindinė filosofija; na o jeigu neužsiima, tai nei atskirų 
pic kSių pažanga nei regresas negali turėti esminės įtakos filosofijos padė- 
čiai 1). Žinoma, randant pagrindo augščiau statyti Aristotelio ir Tomo Ak- 
viniečio filosofilą, negu Kanto ir pozitivistų, tai dar nereiškia, kad nereikia, 
jau atsiminti po XIII šimtmečio buvusių ir dabar esančių filosofijos siste- 
mų. (Gali visados atsirasti reikalo šį tą papildyti, šį tą paaiškinti, šį 1ą 
patobulinti ir pačioje pagrindinėje dalyje; tam galima daugiau ar mažiau 
rasti akstino ir pagalbos susipažįstant su kitomis svarbesnėmis sistemomis. 

„O toje antraeilėje filosofijos dalyje, kurioje užsiimama suvedimu į 
sintezį atskiruose moksluose pasiektų rezultatų, nuolat turi būti daroma re- 
vizija ir taisymas, kuomet pasiekiama žymesnių naujų rezultatų atskiruose 
moksluose. Laikantis lat Aristotelio ir Tomo Akviniečio filosotijos pagrin 
dų, jeigu tik jų laikomasi, kritiškai įsisąmoninant jų vertę, galima nurodyti 
pakankamai galimybės iilosolfijos pažangai. 


c) Gnoseologijos svarstymų pradžioj taip pat labai reikia saugotis | 


įsigalėjusių subjektivizmo prietarų. Ypač nuo Dekarto laikų daugelyje įsi- 
vyravo pažiūra, kad gnoseologijoj reikia laikyti pirmuoniais betarpiškai aiš- 
kiais, pagrindiniais tikrumo atžvilgiu tik subjekto sąmonės faktus. Tik pa- 
siremiant subjektiniais sąmonės faktais galima są bandyti daryti išvadas 
apie objekto, kaipo skirtingo nuo subjekto, egzistavimą irypatybes. Be- 
tarpiškai esą mums žinoma tik subjektinė sąmonės faktų realybė, o objek- 
tinė realybė betarpišku biūidu pažinimui esanti visai neprieinama. Kaip nu- 
tiesti tiltą, tarsi per bedugnę, iš subjekto prie objekto pažinimo, tai išrodo 
čia daugeliui klausimu, kurį nėra būdų tikrai išspręsti, kurį galima bandyti 
tik šiek tiek paaiškinti hipotezėmis. 

Bet toji bedugnės, toji tilto tarp subjekto ir objekto teorija negalima jo- 
kiu būdu dėti snoseologinių svarstymų pagrindan. Toji teorija savo kil- 
me yra blogosios rūšies metaiizikos teorija. Ji remiasi kitomis teorijomis, ku- 
rių vertė yra taip pat labai abejotina, būtent: Dekartas *) skelbė, kad sielos 
esmę sudaro proto veikimas, o išorinio pasaulio daiktų esmę sudaro erdvė; 
iš čia išvedama, kad tarp sielos ir tarp materijalių daiktų nieko nėra ben- 
dra, negali būti suprantama nei veikimas sielos materiją, nei materijos sie- 
i taigi Aesupraniama, kaip galima ką tiesiog, betarpišku būdu sužinoti 


Plačiau šilą dalia esu palietes straipsnyje „Filosofijos supratimas ir jos santy- 
kiai su kitais mokslais“, pirmose „Logo“ knygose 1921 m. 8—17 pusl. Siais laikais šituo 
dalyku paprastai daroma filosofijai labai pragaištinga klaida visų, kurie tik yra Kanto ir 
pozitivistų įtakoje. 

*) Dekartas (Descartes) prancūzų filosofas gyveno 1596 iki 1650 m. Jis laikoma mo- 
dernosios. priešingos Aristotelio ir Tomo Akviniečio, filosofijos tėvu. 

apie išorinę realybę; pažinimo galios veiksmas išrodo net stačiai negalįs 
nieko pasiekti, ko nėra sieloje, ko nėra subjekte. 

Bet iš pradžios gnoseologinių svarstymų negalima remtis tomis meta- 
fizinėmis pažiūromis apie sielos ir materijos esmę; mat, tos pažiūros nėra 
juk neginčytinos, nėra savaime aiškios, daugelio rimtų iilosofų laikomos 
visai klaidingomis. 

Įsisąmoninant žmogaus proto pažinimo ypatybes, pirmučiausia juk aiš- 
ku, kad netik kiekvienas pažinimas yra subjekto veiksmas, bet ir kad kiek- 
vienas pažinimas turi objektą, apie kurį tą ar kitką pareiškia. Neišrodo 
tat, kad pažinimui būtų tolimesnis objektas už subjektą!) Be to, įsisąmo- 
ninimas, kad pažinimas yra subjekto veiksmas, tai jau refleksijos dalykas; O 
refleksija suponuoja (prileidžia) tiesioginį dalyko pažinimą; pavyzdžiui, kad 
aš galėčiau įsisąmoninti to ar kito daikto pažinimo vyksmą, kaipo mano, reikia 
pirma turėti tiesioginį daikto pažinimą, nes kitaip nebūtų, ką įsisąmoninti; 
refleksija apie daikto pažinimą suponuoja tiesioginį daikto pažinimą. Taigi 
nėra visai pagrindo įsivaizduoti iš pat pradžių grioseologinių tyrinėjimų 
esant kaž kokios bedugnės tarp subjekto ir objekto. Zinoma, galima ir 
reikia stengtis išsiaiškinti visos pasitaikomos sunkenybės, reikia, tarp kitko, 
gnoseologijoj pasvarstyti, kaip per pažinimą subjektas įeina į santykius „su 
objektu; bet tų svarstymų pradžioje, kaip matėm, visai nėra pagrindo pradėti 
nuo priėmimo teorijos apie betarpiškc pažinimo subjektinį pobūdį, apie 
bedugnę tarp subjekto ir objekto realybės. 

d) Gnoseologijos svarstymų pradžioje reikia saugotis pamesti siūlą 
su realybe. Reikia turėti galvoj žmogaus realų pažinimą, kurs gali būti tik 
individo (o ne kaž kokios sąmonės apskritai) veiksmu. Gnoseologijoj ne- 
galima visai nepaisyti pažinimo kilmės tik delto, kad apie tai kalba psicho- 
logija. Gnoseologija, turėdama tikslą spręsti apie žmogaus pažinimo  ver- 
tę tiesos atžvilgiu, neprivalo per daug susiaurinti savo žvilgį, bet turi pai- 
syti visa, kas reikalinga jos klausimams išspręsti; žinoma, paisyti čia ne rei- 
škia be patikrinimo priimti: Kaip klaidingas antipsichologinis nusistatymas 
daugelio šių dienų gnoseologų aišku iš to, kad, pavyzdžiui, suprasti isto- 
rijos dokumentų vertę tiesos atžvilgiu labai ir labai padeda ištyrimas tų 
dokumentų kilmės, jų atsiradimo vietos ir laiko ?). 

Žinoma reikia saugotis stoti ant psichologistų pozicijos. Psichologi- 
stai, mat, neatskiria pažinimo, kaipo vyksmo, nuo pažinimo turinio, reikš- 
mės. Iš to, kad pažinimas yra individualus, laikinas vyksmas, visai neišei- 
na, kad pažinimo turinys, negalėtų išreikšti bendras, amžinas, nesimai- 
nomas tiesas. Kaip pažinimas tokias tiesas gali pažinti, tai reikia gnose- 
ologijoj pasvarstyti; bet neleistina iš pat pradžių neatskirti, per viena laikyti 
du skirtingu savo reikšmę dalyku: minčių egzistavimą žmogaus prote ir tų 
minčių turinio prasmę. 

1) Nėra pagrindo sekti Dekartą ir laikyti cogito ergo sum (galvoju, taigi esmi) pačiu 
pirmuoju proto pažinimu ir pirmutiniu tiesos aiškumo atžvilgiu principu. Juk jeigu nepri- 
pažinti objektingos vertės tapatybės ir prieštaravimo dėsniui, tai ir tas Dekarto garsinamas 
principas negalėtų būti laikomas objektingai tikru. 

*) Jeigu, pavyzdžiui, kokiame istorijos dokumente kalbama apie įvykius prieš Kri- 
staus gimimą, 0 pats dokumentas parašytas septynioliktame mūsų eros šimtmetyje. tai 
įeigu ne aišku, kad jis remiasi artimais įvykiams šaltiniais. tai jo vertė visai kitokia, negu 
tokio dokumento. kurs yra parašytas pačių aprašomųjų ivykių dalyvių. 


Sa P. Kuraitis: 


e) Nėsant tarp filosofų sutarimo pagrindiniuose dalykuose, labai nelen- 
gva orijentuotis įvairioj Tormoj statomuose gsnoseologijos klausimuose. Rei 
kia iš pat pradžių nepasiduoti masinančių, kartais gražiai skambančių obal- 
sių sugestijai. Ypač reikia pačioj pradžioj nesiduoti nuvesti į klaidingą ke- 
lią. Tas gnoseologijos sistemų įvairumas !) ir gnoseologijoj susiorijentavimo 
sunkumas neturėtų visdelto atgrasinti tiesos ieškantį žmogų padirbėt 
filosofijoje. Juk būtų nieku neparemtas dogmatizmas manyti ir norėti, kad 
tilosofijoj eitų darbas taip, kaip kituose moksluose ir kad filosotijos padė- 
tis būtų tokia, kaip ir kituose moksluose. Filosofijoj svarstoma  pagrin- 
diniai pasaulėžiūros klausimai; užtai čia darbui daugiau daro įtakos įsise- 
nėję papročiai, idejinė atmosfera, kurioje mėgstame laikytis, net mūsų pa- 
čių dorinė padėtis. Gnoseologijoj reikia saugotis del tų įvairių įtakų priimti 
ką nors, kaip gnoseologijos, apskritai kaipo filosofijos tiesą, be atatinkamo 
jos vertės patikrinimo. 


III. Tiesos pažinimas ir skepticizmo priekaištai. 

1. Pažinimo tikslas yra pažinti tiesą, būtent, pažinti tą dalyką, apie 
kurį galvojame, taip kaip jis iš tikrųjų yra tuo atžvilgiu. Bet kyla klausi- 
mas, ar mes galime tikrai žinoti, kad mūsų pažinimas sutinka su tiesa.  Pil- 
nojo skepticizmo šalininkai sako, kad mes niekados negalime įsten gti tikrai tai 
sužinoti; šituo klausimu, sako jie, reikia laikytis pilno abejojimo. Rimtes- 
nieji skeptikai pripažįsta, kad visi žmonės turi instinktingą palinkimą tikėti 
savo pajautoms, savo atminčiai, savo protui; jie neneigia, kad žmonės 
instinktingai mano tą ar tą tikrai pažįstą. Jie reiškia tik abejojimą, kad būtų 
galima sužinoti, ar subjektingas įsitikinimas iš tikro atsako esančiam dalyko 
stoviui. 

2. Iš skeptikų senovėj buvo žymesni šie: Pyronas (del jo autori- 
teto skeptikų tarpe skepticizmas dažnai vadinamas pyronizmu), gyvenęs 365— 
275 m. prieš Kristų, Enesidemas, gyvenęs pirmame šimtmetyje ir 
Sekstus Empirikas, gyvenęs pabaigoje antro ir pradžioje trečio 
šimtmečio. Kristui gimus. 3 

Renesanso laikais pasižymėjo savo raštais ypač šie skeptikai: Mon - 
taigne (1533-1592), Cha rron (1541—1603), La Mothe-le- Vayer 
(1588—1672).  Naujesniais laikais visame kame abejojimą reiškiančių žy- 
mesnių filosofų nėra; šitą perijodą sutinkame tik dalinio skepticizmo šali- 
ninkų, tai yra reiškiančių abejojimų del kai kurių dalykų pažinimo vertės, 
ypač dalykų, neprieinamų pajautų patyrimui. 

3. Cia kalbėsiu tik apie pilnojo skeptizmo pozicijas. Šito skepticizmo 
atstovų svarbesnius argumentus galima suvesti į šešetą. 

a) Sąmonė mums liūdija, sako skeptikai, jog mes dažnai klystame. 
Klaidina dažnai mums pajautos (pav., kuomet mes lazdos galą įkišame į 
vandenį, lazda išrodo perlaužta), dažnai suklysta protas. Tat išmintingas 
žmogus turi pagrindo manyti, kad mūsų pažinimo galios visados gali mus 
įvesti į klaidą; užtai išmintinga yra susilaikyti nuo pripažinimo ko nors 
tiesa, kitaip sakant, išmintingas žmogus turi del visko abejoti. 


2 Kaip orijentuotis šių dienų gnoseologijos sistemų įvairume ir iš ko sulyginamai 
lengvai galima pažinti, kurių enoseologijos sistemų pagrindai yra netikę, aš esu plačiai 
rašęs straisnyje „Šių dienų gnoseologijos padėtis ir svarbesnieji joje orijentacijos punktai“, 
Logos 1922 m, 

b) Kad būtų galima laikyti kokį sakinį tikrai sutirkančiu su tiesa, 
reiktų jį paremti įrodymu. Bet sakinys ar sakiniai, panaudoti įrodymui, pa- 
tys yra reikalingi įrodymo, jeigu nenorima jų be patikrinimo laikyti 
sutinkančiais su tiesa; tą patikrinimą sudarantieji sakiniai vėl reika- 
lingi įrodymo paramos; toji parama vėl turi būti paremia įrodymu ir 
tt tt: Tokiu būdu mes neprieisime įrodinėjimo galo, kada turėtume teisės 
pasakyti, jog jau tas ar kitas teigimas nereikalingas yra patikrinimo; o ne- 
suradę tokio galo, neturime teisės ir visus kitus sakinius, kuriuos bandėme 
remti įrodymais, laikyti tikrai išreiškiančiais tiesą. Sitas skeptikų argumen- 
tas vadinasi dialelon (ši024wv t. y. kitas kito pagalba), arba užburto rato (cir- 
culus vitiosus) įrodymus. - 

c) Sutinkame priešingumų žmonių nuomonėse apie tuos pačius 
daiktus. Jeigu žmonės pažintų tiesą, tai kadangi tiesa apie tą patį dalyką 
yra viena ir visados identinga, tai visų visados būtų sutikimas del 
to paties daikto pažinimo. » Toliau, to paties žmogaus protas daž: 
nai sako ką kitą, pajautos liudija ką kita, protas taip pat neretai 
apie tą patį dalyką vieną kartą turi tokią pažiūrą, kitą kart kitokią. Skirtu- 
mai pažiūrose liečia ne vien atskirus atvejus, bet ir pačius pagrindinius 
klausimus. Pavyzdžiui, vieni vienaip, kiti kitaip aiškina pažinimo vertę; yra 
skeptikų, kurie mano, jog reikia viskuo abejoti; yra taip pat tokių filosofų, 
kurie labai pasitiki proto galia tiesai pažinti. Ir vieni ir kiti duoda argumentų. Ir 
vieni ir kiti protu operuoja, bet prieina prie priešingų rezultatų. Nėra tat 
galima turėti tikrumo, kad kame nors kas pažįsta tiesą. 

d) Abejonę pažinimo verte sukelia taip pat mintis, kad gal kokia 
galingesnė už mus piktoji esybė (dvasia) tyčia kliudo mums pažinti tiesą. 
Mes stengiamės, pavyzdžiui, tą ir tą pažinti, 0 ji tyčia pakiša mums visai 
ką kita, apie ką mes visai negalvojome ir nė mažiausio supratimo neturime. 
Tai turint galvoje, niekados negalima tikrai žinoti, kad mes pažįstame tiesą. 

e) Visos tiesos yra tarp savęs sąryšyje taip, jog norint kad ir vieną 
jų tikrai pažinti, reiktų visas žinoti. Bet tiesų sritis yra begalinio platumo; 
miisų aprėžta proto galia neįstengia visų tiesų pažinti; 0 visų tiesų nepa- 
žindami, negalime žinoti, ar mes bent vieną tiesą apie ką nors tikrai 
sužinome, | 

jo) Pagalios šitaip argumentuoja sistemingiausias skepticizmo šulas 
Sekstus Empirikas: 

Galimas daiktas, kad koks filosofas sekmingai atsakys į skeptikų ar- 
gumentus ir manys turįs teisės teigti, kad tikrai jo pusėje tiesa, o ne ske- 
ptikų. Bet čia reikia giliau pagalvoti ir mes pamatysime, sako Sekstus Em- 
perikas, kad tokio iilosofo poziciją iš anksto jau reikia laikyti netvirta tie- 
sos pažinimo atžvilgiu. Kuomet skeptikas sukritikuoja panašių dogmatikų 
filosofų argumentus, jis taip pat mano, kad del to reikia laikytis skepticizmo, 
o betgi paskiau pasirodo, kad ir jo kritikos prieinamos sekmingiems kito 
dogmatiko puolimams. Taigi, ir šitas paskutinis filosofas dogmatikas *), ta- 
riamai g. lutinai pergalėjęs skepticizmą, gali sutikti taip pat tokį priešinin- 
ką, kurs sekmingai įrodys jo: protavimų silpnumą. 

3. Atsakymai skeptikams. A) Dažnai nevykusiai ginamasi 
nuo skepticizmo. Stengiamasi, antai, įrodyti, kad negalima be prieštaravimo 


') Dogmatiku skeptikai vadina kiekvieną filosofą, kurs ne visu kuo abejoja, net 
tokį, kurs visokio pažinimo vertę neabejodamas neigia. 

prileisti visatinio abejojimo, kad reikia būtinai bent keletą tiesų pripažinti tikrai 
pažinimui prieinamomis be jokio kritiško jų svarstymo; mat, esą, kitaip pažinimas 
būtų negalimas; pagalios tos tiesos esančios tokios rūšies, kad jos pripažįstamos 
pačiu neigimo ar abejojimo faktu; pavyzdžiui, kad egzistuoja tasai, kurs abejoja, 
kad yra skirtumas tarp abejojimo ir neabejojimo, taigi pripažįstama čia prieštara- 
vimo dėsriis; pagalios skeptiku pripažį stama, kad skepticizmo pozicija išreiškia 
tiesą, taigi pripažįstama bent šitame dalyke, kad žmogaus protas gali tiesą pažin- 
ti ir tokiu būdu abejojama ne del visų tiesų pažinimo galimybės. 

Bet nenorint iš vienos pusės leisti tas tiesas svarstyti kritiškam paži- 
nimui, kurs jas išbandytų abejojimo ugnimi, ir pabrėžiant iš kitos pusės 
tų tiesų būtiną saryšy su kiekvienu protavimu, tuo pačiu kaip tik dirbama 
skepticizmo naudai. Mat, skepticizmas rimtesnių savo atstovų lūpomis 
nesibijo pripažinti, kad žmogus savo prigimties instinkto yra būtinai pri- 
verčiamas, kai ką laikyti tiesą; tik čia visas dalykas skeptikų pažiūromis 
yra tas, kad tai psichologinei būtinybei nėra galima duoti logiško pateisinimo, 

Nepakankama yra kritika, kuri tenkinasi nurodžius ; skeptikų priešta- 
ravimus, kuomet jie abejodami turi reikšti, jog jie žino tą tiesą, kad jie 
abejoja, kad abejojimo geriau yra laikytis negu teigimo. Metodingesni 
skeptikai į tai atsako, kad savo pozicijos jie ne laiko daugiau tikra, negu 
priešingos, kad jie savo argumentais įsisąmonina tik silpnumus dogmatikų 
pažiūrų, o nemano už jų ribų ką nors nauja pozitinga skelbti !). 

B) Norint tikrai sekmingai nugalėti skepticizmą, reikia klausimą statyti 
pagrindingiau. Pirmučiausia reikia įsisąmoninti šiuodu dalyku. 

2) Abejojimas negali būti laikomas pažinimo tikslu, bet turi vertę tik 
kaipo priemonė apsisaugoti, kad į tiesos vietą nepriimtum klaidos. 

5) Kaip teigimas, taip ir neigimas bei abejojimas, jeigu jis rimtai reiš- 
kiamas, turi remtis protingu pagrindu, ir tiek kiekvienas abejojimas turi ver- 
tės, kiek turi vertės tasai pagrindas, ant kurio jis remiasi. Jeigu tat pavyks- 
ta įrodyti skepticizmo pagrindų klaidiugumą, tai tuo pačiu skepticizmas ne- 
tenka teisės, kad su juo būtų paskui skaitomasi protingumo reikalavimais 
besivaduojančioj“ tilosotijoj. 

Pažiūrėkime tat, ko verti anksčiau išdėti skepticizmo argumentai. 

a) Iš to, kad pasitaiko mums suklysti, visai neišeina, kad jau mes vi- 
sur klystame. Iš to paaiškėja tik reikalas būti atsargiam, kad per neapsi- 
žiūrėjimą neįpultum į klaidą. Iš to jau, kad mes turime sąmonę, jog kar- 
tais klystame, mes tuo pačiu turime turėti supratimą, žiną tiesą, nes ne- 
galima manyti, ką nors esant klaida, jeigu mes visai nežinotume tuo daly- 
ku tiesos; klaidą galima pažinti esant klaida tik iš jos priešingumo pažintai 
tiesai. Pagalios, kad galima būių iš klaidos atsitikimų daryti išvadą, jog mes 
visados visur galime klysti, reiktų įrodyti, kad klaida nėra atsitiktinas įvy- 
„kis, bet yra būtiname santykyje su mūsų pažinimo galių prigimtimi; bet 
tokio įrodymo skeptikai duoti neįstengia. 

b) Dialelio argumentas be pagrindo teigia, kad kiekvienas sakinys tik 
tuomet galėtų būti "laikomas tikrai sutinkąs su tiesa, jeigu jis būtų įrodytas 
su kito sakinio pagalba. Čia skeptikai remiasi šiąja aprijoristine neįrodyta 
supozicija, būsią yra tik viena sakinių rūšis, būtent, tokių, kurių vertę gali- 


1 Žinoma naudinga ir reikalinga yra įsisąmoninti tuos skeptikų prieštaravimus, 
kad suprastum, jog skepticizmas negali būti laikomas kaip) savita, nepriklausoma, pozici- 
(a, bet kad tai Lik abejojimo formoj reiškiamas priekaištas pozitingai sistemai. 


Keli bendrosios gnoseologijos bruožai 11 


ma ir turima paaiškinti su pagalba aiškesnių, jei norima juos laikyti tikrai 
atatinkančiais tiesai. Skeptikai neįrodo ir negali įrodyti, kad negali būti to- 
kių sakinių, kurių kaip tik įsisąmoninam žodžių reikšmę, tuoj protas be- 
tarpišku būdu mato aiškiai tarp jų esantį sąryšį. Neturėtų iš tikro prasmės 
pati kalba apie įrodymus, įei nebūtų tokių sakinių, kurių tiesa būtų savai- 
me aiški, kurių tat jau nereiktų aiškinti su pagalba aiškesnių, kur visai aiš- 
ku, jog klaidos nėra, nes nėra čia jokios galimybės suklysti. Imkim, pavyz- 
džiui, tapatybės dėsnį, išreikštą bendriausioj formoj, kad esybė, kaipo esy- 
bė, yra sau pačiai identinga; čia jokio suklydimo būti negali, nes negali čia 
būti jokio sumaišymo. Viskas juk kas egzistuoja ir kas gali egzistuoti ir 
apie ką galima galvoti ar patirti, turi šiuo tuo būti; ko visiškai nėra, to ne- 
galima nei pažinti nei patirti. Nei protas, nei pajautos negali čia mus su- 
klaidinti. Čia ir pikčiausia dvasia, kad ir kažin kaip ji būtų galingesnė už 
žmogų, neįstengs, ką nors čia besistengdama pakeisti, mus suklaidinti; ar 
šį ar tą ims kišti, norėdama ką pakeisti, sumaišyti, vis tik bus šiuo tuo, 
bus šiokia ar tokia esybe, taip kad į esybės vietą nėra galimybės su blo- 
giausiais norais ką nors kitą pastatyti. 

3 Cia, kritiškai žiūrint, negali ir atsirasti nuomonių skirtumo, nes kiekviena 
nuomonė turi šį tą turėt galvoj, o tas šis-tas turi turėti esybės ypatybę. Taip 
pat visos tiesos ir sužinotos ir nesužinotos, turi būtinai turėti tikslą išreikšti 
šį tą, taigi remtis tapatybės dėsniu; nėra tat reikalo skyrium visus daiktus, 
visas tiesas pažinti, kad turėti teisės tai pasakyti; užtenka čia įsisąmoninti 
bendrą tiesos sąvokai priklausančią ypatybę.  Užtenkamai iš čia irgi aišku, 
kad nėra pagrindo manyti, jog gali atsirasti ateityje koks nors filosofas, 
kurs įrodytų tapatybės dėsnio klaidingumą arba reikalingumą abejoti del 
jo vertės. ž 

Iš to kas iki šiol pasakyta, turi būti aišku, kad visatinis skepticizmas 
neturi pagrindo. Yra mat tokių tiesų, kurios pačios iš savęs turi aiškumą, 
del kurių tat vertės abejoti negalima rasti jokio protingo pagrindo.  Gali- 
ma, žinoma, bandyti ir del jų abejoti, bet kas įsisąmonina abejojimo pras - 
mę bei tikslą, tas tuojau lengvai pamato, kad čia abejoti nėra jokio protin- 
go reikalo, kuomet tiesa yra visai aiški ir suklydimui čia negali būti vietos. 
Ne kokia tat nesuprantama psichologinė prievarta neduoda čia mums abe- 
jojime apsistoti, bet aiškiai pažinta tiesa. Kad ir visatiniausio abejojimo 
bandymo čia bijoti netenka, jei tik abejojime bus laikomasi protingumo 
reikalavimų, būtent, jei tik tuomet abejojimas bus laikomas rimtu, kuomet 
jis turi protingą pagrindą. (O su abejojimais, neturinčiais protingo pagrin- 
do, nėra reikalo gnoseologijoj rimtai skaitytis. 

c) Negalima taip pat abejoti tuo, kad mes turime tokius ir tokius pa- 
jutimus, kokius mes jaučiame, Aš, galiu abejoti, pavyzdžiui, ar raudonumo 
pajutimui, kurį aktualiai juntu, atatinka taip pat objektingoj realybėje toks 
pat raudonumas, bet nėra jokio pagrindo abejoti, kad aš iš tikrųjų turiu rau- 
donumo patyrimą, kuomet aš jį juntu. 

Pajautų patyrimo išvaizda gali pareiti nuo šių trijų svarbesniųjų veiks- 
nių: nuo organo stovio (gali būti kartais organas nenormaliame stovyje, 
kokioje ligoje), nuo atsto, kuris yra tarp organo ir tarp daikto (iš tolo daž- 
nai daiktas kitaip atrodo, negu iš arti; įvairiai daiktas atrodo, kuomet mes 
į jį žiūrime per įvairios spalvos ir formos stiklą) ir pagalios nuo paties 
daikto stovio (nes ir jis gali mainytis). Proto dalykas yra ištirti indukcijos 

pagalba įvairius pajautų liudymus ir suvokti, kokios yra objektingai esmi- 
nės ir kitos pripuolamos daikto ypatybės. Zinoma, žmogus protu gali čia 
dažniau ar rečiau suklysti. Jis visados turi atsiminti, patikrinti savo išva- 
džiojimus, suvesdamas juos į sąryšį su pirmaisiais protavimo dėsniais (bū- 
tent, dėsniais, kurie remiasi esimo, kaipo tokio, ypatybėmis, apie kurių ver- 
te; taip kaip ir apie esimo, esybės, kaip pirma kalbėjau, negali būti jokio 
abejojimo, nes nėra galima jų pažinime suklysti, toki dėsniai yra, pavyzdžiui, 
tapatybės, prieštaravimo dėsniai) ir su betarpiškais pajautu liudymais. 


IV. Sensualistinis empirizmas. 

1. Dar ir šiais laikais yra Tilosofų, kurie nepripažįsta proto, kaipo 
savo esme skirtingo pažinimo šaltinio ir visą mūsų pažinimą stengiasi su- 
vesti prie pajautų julimų ir jų įvairių kombinacijų!). Tai, ką mes vadiname 
protu, tai esą ne kas kita, kaip pajautų jutimų organizavimas į grupes, 
sprendimais ir sąvokomis vadinamas, ir jų skirtingumo ir giminystės pažy- 
mėjimas. Proto ypatingos galios pasireiškimą matoma dažnai proto pažini- 
mo atitrauktose sąvokose ir sprendimuose; bet tai visa, sako empiristai, 
jei būtų savo esme skirtinga nuo pajautų jutimų, negalėtų išreikšti realybės, 
kuri yra konkreti ir individuali, kaip ir pajautų jutinai. Tik realybę išreiškiąs 
pažinimas turi vertės, sako empiristai; taigi proto idejos ir sprendimai, tik, 
kuomet įje suvedami . į pajautas, gali turėti sąryšį su realybe; kitaip juos 
reiktų laikyti įsisvajojimo padaru. Iš čia išeina, teigia empiristai, kad visa, 
kas yra neprieinama pajautų patyrimui, negali būti pažinta. 

2. Kritikuojant sensualistinių empiristų teoriją, reikia pirmučiausia pa- 
stebėti, kad jų išvadžiojimai, nematerijalinių dalykų pažinimo neigimas?) nė- 
ra tai pajautų konstatavimui prieinami dalykai. Pajautomis neišaiškinsi iš- 
dėtų veikaluose minčių supratimo. Pajautų daviniai mums nurodo tik tai, 
kas tuo momentu patiriama, bet nenurodo, kad- to ir to negali 
būti, kad to ir to mes negalime pažinti. Jei visas mūsų pažinimas su- 
sidėtų tik iš pajautų jutimų, tai ir mus pačius (tai yra pažįstančius subjek- 
tus) reiktų laikyti ne daugiau kaip jutimų grupėmis; būtų taip pat tuo- 
met nesuprantama, kaip mums galėjo atsirasti sąvokos nematerijalinių daik- 
tų, kaip antai dvasių, Dievo, prievolės, būtinumo, galimumo ir t. t. 

3. Pajautų jutimai nuolat keičiasi; tat ant jų pagrindo jokios pasto- 
vios tiesos nebūtų galima pažinti. Tuomet empirizmo sistema, kaipo turin- 
ti pretenziją pareikšti tikrą, tai yra pastovią, tiesą, taip pat turėtų būti laiko- 
ma klaidinga, kaipo negalinti, kaipo sistema, būti pajautų patirta. O tokia 
sistema, kurios negalima, nuosekliai laikantis jos pačios pozicijų, laikyti su- 
tinkančia su tiesa, aiškiai yra niekam netikus. 

4, Jei pažinimo vertę turėtų tik pajautos, tai nebūtų kam konstatuoti 
ir pajautų jutimų srovės. Kas gi gal žinoti, kad visa mainosi, kuomet nėra 
nieko pastovaus, kas galėtų, besimainant pajautų jutimams, konstatuoti ir 
kas buvo pirma ir drauge turėti galvoje, kas dedasi dabar, nes ir pažį- 
stantis subjektas tuomet reiktų laikyti susidedąs iš besimainančių pajautų 


!) Žymiausiais šitos srovės atstovais reikia laikyti D. Hume'a (1711-1776), A. Comte'ų 
(1798 1857), J. St. MiVi (1806 — 1873), H. Spencer'i (1820 — 1903) ir, žinoma, ma- 
terijalizmo šulus (mat materijalistai negali pripažinti proto, kaipo esmiškai skirtinos nuo 
pajautų dvasinės galios! 

2 Siuo atžvilgiu jie vadinasi pozituastaeis, 

jutimų. Tuomet ne būtų kas sužino, kad po vieno įvykio eina kitas, po 
šio trečias ir t. t. Tuomet nebūtų nieko, kas galėtų kalbėti apie kitus žmo- 
nes, apie atmintį, apie judėjimą, apie permainas. Negalėtų tuomet būti 
sprendimų, nes sprendimui reikia turėti kartu akivaizdoj bent du terminu, 
veiksnį ir tarinį, ir tarp jų įžvelgti ir išreikšti santyki; tai gali padaryti tik 
esybė, kuri yra identinga ir kuomet sąmonėj yra veiksnys ir kuomet yra 
turinys ir kuomet įžvelgia sąryšį tarp veiksnio ir tarinio. Grynoj tat pajau- 
lų pavyrimo srity žmogus galėtų liktis tik jei jisai. visai negakvotų, atsisa- 
kytų nuo visokio sprendimo, abejojimų, hipotezių statymo, sistemų formu- 
lavimo, taigi ir nuo empiristinės sistemos reiškimo. 

5. Bet argi protas be pajautų gali ką įžvelgti realybėje? Ar proto tat 
visas darbas nesusiveda į pajautų grupavimą? 

Be pajautų pagalbos protas negali įeiti į santykius su realybe; tai 
liūdija ir mūsų visų sąvokų turinyje esančios pajautų patyrimo žymės. Bet 
pajautų pristatytoj medžiagoj protas gali daugiau pamatyti, negu pajautos,. 
Sitai pažiurai pavaizduoti Aristotelio filosofijos šalininkai vartoja šiuos pa- 
lyginimus: laiškanešio ir adresato santykis sužinant laiško turinį yra toks, 
kaip pajautų ir proto su pajautų pristatyta medžiaga; laiškanešis, pristaty- 
damas adresatui uždarytą laišką, mato laišką, bet nežino, koks viduje įdėto 
rašto turinys; tik adresatas, turėdamas teisės jį paskaityt, tai sužino; pana- 
šiai ir protas pajautų pristatyjoj medžiagoj turi galios įžvelgti esmines ypa- 
tybes ir esminius santykius daiktuose, kurių neįstengia suvokti pajautos. 
Dabar dažnai palyginama proto galią su Rentgeno spindulių šviesa; Rent- 
geno spindulių šviesos pagalba, pavyzdžiui, žiūrint į ranką, galima pama- 
tyti kaulus, kurių savo akimis be tos šviesos pagalbos pamatyti neįs- 
tengiama. 

6. Kai del proto sąvokų turinio bendrumo ir realių daiktų individua- 
lumo, tai reikia atsiminti, kad ir individualūs daiktai turi šalia individualių 
savotiškumų tų pat ypatybių, žymių, ką ir visi tcs rūšies, tos kategorijos 
daiktai ir pagalios turi visa tai, ką turi turėti kiekvienas egzistuojąs daik- 
tas, būtent, esmę, egzistavimą, vienumą, tą ypatybę, kad jame, kaip ir vi- 
suose kituose daiktuose, dalis yra mažesnė už visą jo pilnatį (čielybę). 
Protas tat turi pagrindo pačioi realykėj savo bendrų ir bendriausių sąvo- 
kų turinius. Pavyzdžiui, šitas individualus arklys turi daug ypatybių tų pa- 
čių, ką ir visi arkliai, turi ypatybių tokių pat, ką ir visi gyvuliai, ką ir visi 
daiktai, ką ir visos esybės. Yra protui kas pastebėti realybėje, ko pajautos 
neįstengia patirti. 

7. Stovint ant sensualistinio empirizmo pagrindų negalima be sau 
pačiam prieštaraviino net susiformuluoti  gnoseologijos uždavinio. Mat, 
pagrindiniai goseologijos svarstymai turi galvoj visus pažinimo faktus 
liečiančius klausimus; 0 sensualistinio empirizmo nuoseklus šalininkas ne- 
turi galimybės apie ką kita kalbėti, kaip tik apie savo individalius pajutimus. 
Kas yra bendra, kas yra visatina, tai sensualizmui visiškai neprieinama. 

Kadangi sensualistiniam empirizmui visatinėje formoje statomieji klau- 
simai yra neprieinami ir spręsti ir net formuluoti, taigi šituo būdu nepriei- 
nami ir pagrindiniai gnoseologijos klausimai; užtai jo negalima laikyti savita, 
nepriklausoma gnoseologine pozicija. Jo nusistatymai gali būti supranta- 
mi tik kaipo atskiri paklausimai, užduoti tokios gnoseologinės sistemos 
atstovams, kurioje išsitenka visatinosios sąvokos, kurioj be sau pačiam prieš- 

taravimo galima kalbėti apie bendras visiems pažinimo faktams žymes. Jei 
šitokia priešinga sensualistiniam empirizmui sistema bent bendruose bruo- 
žuose neturėtų su tiesa sutinkančio pagrindo, tai nebūlų kam ir paklausi- 
mai užduoti; tuomet sensualistinio empirizmo pažiūros netektų visiškai jo- 
kios prasmės ir vertės. 

8. Remiantis vien  pajautų jutimais, nėra galima nuspręsti įvairių 
jutimų vertę. Kuomet, pavyzdžiui, lazda, kurios galas įkištas į vandenį, 
regint išrodo kreiva, o prisilietus tiesi, tai kad sužinotum, ko čia laikytis, 
reikia pasiteirauti augštesnės už pajautas instancijos, būtent, proto. Mat, 
pajautų liudymų forma pareina nuo trijų faktorių: nuo organo (jei organas 
nesveikas, nenormalus, tai jutimas bus kitoks, negu paprastai; kas, paprastai, 
pavyzdžiui, mums duota saldumo pajutimą, tai ligoje gali išrodyti kartu ir t. t.), 
nuo tarpo (pav., kitaip daiktas išrodo iš arti, kitaip iš tolo), nuo daikto 
(daiktas gali mainytis, pav., ant vietos stovėti ir paskui judėti). Kas tat 
pajautų liudyme pareina nuo objekto ar nuo kito fakoriaus, tai pagalios gali 
ryžtis spręsti tik protas. Tokiu būdu sensualistinis empirizmas nepripažin- 
damas proto, kaip skirtingos nuo pajautų galios, neįstengia mus tinkamai 
painformuoti net apie pajautų jutimus. Tokiu būdu jis ir šiuo atžvilgiu 
pasirodo visai netikęs gnoseologinei orijentacijai. 

0. Sensualistinio empirizmo atstovai dažnai remiasi nominalizmu, kurs 
skelbia, kad visatinės sąvokos yra ne kas kita, kaip žodžiai, pavadinimai 
(nomina); individualius mūsų jutimus, kuriuose yra panašumo, mes išreiš- 
kiame del patogumo vienu žodžiu; tiems žodžiams tat esant asocijacijos san- 
tyky su jutimais, išrodo mums, kad mes turime visatines idejas, esmiškai 
skirtingas nuo jutimų. Bet į tai reikia atsakyti, kad jei nebūtų visatinų. 
idejų, tai negalėtų būti ir visatinės reikšmės žodžių. Žodžiai, juk tai ženklai, 
kuriais pažymima idejos, kaip per idejas išreiškiama dalyko ypatybės. Zo- 
džiai, kaipo garsai, yra individualūs; tik kaip ženklai jie gauna ar individu- 
alumo ar visatinumo charakterį, žiūrintkas jais žymima. Žodžiai pažinimui 
tarnauja kaipo ženklai, taigi šiuo atžvilgiu jų prasmė ir vertė visai pareina 
nuo to, ką jie ženklina. Kuomet, pavyzdžiui, aš sakau, kad Petras yra žmo- 
gus, tai žmogus čia reiškia ne garsą (Petras nėra juk garsas), bet esybę, 
kuri turi žmonių padermei priklausomų ypalybių. 

Nominalistai kalba apie tai, kad vadinamais visaiiniais žodžiais išreiš- 
kiama panašūs jutimai !). Bet iš kur gali atsirasti supratimas Današumo, 
jei mes neturėtume galios įžvelgti, kas yra bendra; o panašūs dalykai va- 
dinasi toki, kuriuose yra ir tokiu pat ypatybių ir skirtingų, ir Kuomet mes 
ir vienos ir kitos tos rūšies ypatybes juose atskiriame. Žinoma, tą 
bendrumą, kaipo tokį, pajautomis pažinti negalima; reikia tam kitokios pa- 
žinimo galios. Kuomet nominalizmas, sensualizmas protui pas save vietos 
nesuranda, tai aišku, kad jis proto reikalavimiį vardu, kitaip sakant, tiesos 
vardu nieko negali sakyti. 

Pagalios, jei žodžiai neženklintų tai, kas yra nuo jų skirtina, būtent, 
idejų ir daiktų, tai ir žodis „nominalizmas“, „empirizmas“ ir visi jų varto: 
jami žodžiai reikštų tiktai garsus, kuriais nebūtų galima ką nors ryžtis pa- 
reikšti apie tai, ką reikia atsakyti į tuos ar kitus guoseologijos klausimus. 


') Tą panašumą turi prileisti nominalizmas, nes kitaip, pav., tuo pačių žodžiu „žmo- 
gus“ galima būtų norėti išreikšti“ Petrą, tą akmenį, tą medį, tą šiaudą. 

Kad žodžių yra tik pagalbinė rolė, aišku ir iš to, jog įvairiose kalbose 
tam pačiam dalykui išreikšti vartojama kitoki žodžiai. 

Galima sukomponuoti ir nieko nereiškiančius žodžius. Yra paukščių, 
kurie girdėdami žmones kalbant, pajėgia kai-kuriuos žodžius ištarti, nors 
jų prasmės nesupranta. Cia žodžiai tik garsai. Kas kita žodžiai, kuo- 
met jais kas nors išreiškiama. Jų prasmė ir vertė pareina nuo to, kas jais 
išreiškiama. 

10. Sensualistinio empirizmo atstovai neatskiria idejos nuo vaizdo; 
tuo tarpu čia skirtumas nesunku suprasti. Pavyzdžiui, aš jokiu būdu ne- 
galiu įsivaizduoti įsakmiai figūrą su tūkstančiu kampų, tuo tarpu aš visai 
aiškiai suprantu, kas tai yra figura su tūkstančiu kampų. 

Kiekvienas vaizdas yra individualus, juo negalima išreikšti visų indi- 
vidų tos ar kitos esybių rūšies. Pavyzdžiui, kuomet aš turiu žmogaus 
vaizdą, tai aš žmogų vaizduojuosi tokio ar kitokio didumo ir su individu- 
aliais kitų ypatybių pažymėjimais; taigi, tas vaizdas negali tikti pažymėjimui 
visų žmonių, kurie juk savo individualiomis ypatybėmis skiriasi. Kas kita 
ideja, kuri neišreiškia, kas yra individalu, bet pažymi tik tai, kas yra bendra 
tos ar. kitos rūšies individams. 

Cia sensualistams nieko nepadės nė apeliavimas prie vadinamos su- 
dėtinės fotografijos pavyzdžio. Dalykas čia štai koks. Kad fotograiuo- 
jamas daiktas užsitiksuotų, kad išeitų jo fotografija, reikia, kad jis kokį 
laiką būtų priešais fotografijos aparatą; jei tat reikiamo laiko tarpe staty- 
sime priešais fotografijos aparatą vieną po kito kelis tos pačios rūšies da- 
lykus, tai gausime tik vieną fotografiją (sudėtinę), kurioje panašios ypaty- 
bės išeis ryškios, o skirtinos neitralizuosis. Bet visgi ir toji fotografija 
duoda tik individualų vaizdą, kurs negali išreikšti visus tos rūšies indi- 
* vidus; mums gali būti duotas, pavyzdžiui, to ar kito amžiaus žmogaus vai- 
zdas; bet jokia fotografija negali duoti vaizdo, kuriuo būtų drauge išreiš- 
kiama ir vaikas ir senas žmogus; sudėtinei fotografijai negali būti imami 
labai skirtingi savo ypatybėmis, kad ir tos pačios rūšies, individai: kitaip 
nieko neišeina. Taigi, toji sudėtinė fotografija negali išaiškinti, kaip mums 
atsiranda ideja, kuri esmines ypatybes išreikšdama, gali pažymėti visus ko- 
kios nors. daiktų rūšies individus. į 

Toliau, lengva suprasti, kad, pavyzdžiui, kas kita spalvos ideja, kas 
kita kokios spalvos vaizdas. Vaizdas gali būti tik tokios ar kitokios indi- 
vidualios spalvos; vienu vaizdu visų individualių spalvų neišreikši. Tuo 
tarpu spalvos apskritai ideja išreiškia tai, kas bendra visoms spalvoms, kuo, 
pavyzdžiui, spalvos skiriasi nuo garsų, nuo prisilytėjimo srities patyrimų. 

11. Mes negalime turėti vaizdą trikampio apskritai, bet mes galime 
protu turėti supratimą apskritai apie figurą su trimis šonais ir trimis kam- 
pais. Tokiu būdu atsakome į Berkeley'o (1685 — 1753) priekaištą, kad 
sąvoka, girdi, negali būti skirtinga nuo vaizdo, nes kaip esą galima įsivaiz- 
duoti trikampį, kurio šonai ne būtų tokio ar kitokio individualaus ilgumo, 
kurio kampai nebūtų individualaus didumo. Berklis užmiršta, kad mes juk 
turime ne tik pajautų patyrimo, vazidavimo galią, bet ir proto pažinimo ga- 
„lią. Jei mes negalime nei pamatyti, nei nupiešti ant lentos trikampio apskri- 
tai, žmogaus apskritai, tai mes galime vis delto protu suprasti, kad sąvo- 
komis „trikampis“, „žmogus“, išreiškiame esmines kiekvieno trikampio 
kiekvieno žmogaus ypatybes. 

Negalima pajautomis patirti ar vaizdu tikrai išreikšti nė daug kitų aiš- 
kiai mums suprantamų dalykų, kaip antai, dorybės, nebuvimo, būtinybės, 
galėjimo ir t. t. 

Nepripažinę, kad mes turime šalia pajautų galios dar ir dvasinę proto 
galią, negalėtume suprasti to fakto, kad mes calime reilektuoti apie savo 
pažinimą; per materijalų organą veikianti pajautų patyrimo galia negali re- 
tlekcijos daryti, nės materija juk negali į savę atsigręžti. Tas pats reik pa- 
sakyti kai del savęs sąmonės fakto. Taip pat ir sprendimų fakto negalima 
išaiškinti tik per materijalius organus veikiančiomis galiomis; tik nesudėti. 
2 nematerijalinė, dvasinė galia gali įžvelgti santykį tarp veiksnio ir tarinio, 
tarp vienos dalies knygos ir kitos, įvertinti vieną veikalą palyginus su dau: 
veliu kitų. To viso pajautų galių veikimu jokiu būdu neišaiškinsi, 

Pats materijalizmas, kaipo sistema, vien pajautų galiomis negi galima 
susistatyti, tos sistemos pajautomis negalima ir patirti. Kad tos sistemos 
pozicijų prasmę galima būtų suprasti ir įvertinti, reikia turėti dvasinę paži- 
nimo galią. Tuo būdu prieiname prie keistos išvados: materijalizmo siste- 
mos, kuri neigia dvasinės galios mumyse esimą, negalima būt nei susista- 
tyti, nei suprasti, nei įvertinti, jei mes neturėtume iš tikro dvasinės pažinimo 
galios. 

Su materijalizmu būtiname sąryšyje yra ir kita aiški nesąmonė. Mate- 
rijalizmas pripažindamas tik pajautų patyrimo galią, negali pripažinti, kad 
mums būtų prieinama tikra objektinga tiesa; iš tikro, be proto galios, mes 
tos tiesos sužinoti negalėtume. Taigi matėrijalistai, skelbdami, kad mate- 
rijalizmas išreiškia tikrą objektingą tiesą, aiškiai prieštarauja pačiai pa- 
grindinei savo sistemos pozicijai. 

12. Sensualistinis empirizmas skelbia, kad nėra Dievo arba bent kad 
negalima sužinotį apie Dievo esimą. Bet jo skelbimų negalima rimtai žiū- 
rėti, kuomet, ant jo pagrindų stovint, negalima sužinoti net ar kiti žmonės, 
kaipo skirtinos nuo manęs esybės, iš tikro egzistuoja ir ar aš pagalios eg- 
zistuoju, kaipo savo esmėje pastovi esybė. Kuomet objektinga tiesa šitoje 
sistemoje neišsiienka, tai nenuostabu, kad ji, būdama ant klaidingų pagrin- 
dų pastatyta, veda prie klaidų ir nesąmonių. 


Šita sistema negali duoti ir dorai it apskritai kultūrinės pažangos ori- 
jįentacijai jokio tikro pagrindo. 

Aiškiai tat klaidingas yra ant sensualistinio empirizmo pozicijų sto- 
vinčio pozitivizmo skelbimas, kad tos sistemos, kurios pripažįsta pajautoms 
neprieinamus dalykus, yra žemesnės kultūros reiškiniai, kad pozitivizmo 
įsigalėjimas reikš kultūros pažangą. 

Atvirkščiai, reikia manyti, kad kultūros pažanga reikš kas kart dau- 
giau logingumo paisantį, kas kait mažiau sau pačiam prieštaravimų galvo- 
įime pakenčiantį išsilavinimą ir nusistatymą; tokiu būdu marguliuojančiam 
nuo augščiau nurodytų nelogingumų ir prieštaravimų sensualistiniam empi- 
rizmui, pozitivizmui kultūros pažanga turėtų būti labai nepageidaujama, 
kaipo biitina jo priešininkė. Reikia taip pat tikėtis, kad dorinei sąmonei 
einant stipryn ir kilnyn, kas kart turės labiau įsigalėli ir sąžiningass riūpes- - 
tingumas galvojimo srityje ir kas kart mažiau galės turėti šalininkų tokios 
sistemos; kurios, kaip antai, sensualistinis empirizmas, pozitivizmas, yra iš 
esmės prieštaravimo santykyje su pačiais doros, taigi ir kultūros pagrindais. 

13. Sensualistinio empirizmo atstovai neturi galvoj pažinimo rūšių 
įvairumo, neįsisąmonina pagrindinių pažinimo faktų ypatybių, bet kreipia dė: 
mesį pirmučiausia tik į pajautų patyrimo faktus ir paskui būtinai rūpinasi 
visą mūsų pažinimą vienomis tik pajautų galiomis išaiškinti. Stovėdami 
ant tokio siauro abstraktaus punkto ir tokiu būdu norėdami išaiškinti įvai- 
rias miisų pažinimo faktų rūšis, jie negali išvengti patiems sau prieštara- 
vimų ir nesąmonių. Toks jau likimas kiekvienos savo pagrinde klaidą tu- 
rinčios sistemos. 


V. Gnoseologinio idealizmo pagrindiniai nusistatymai. 

Idealistai gnoseologijoj skelbia, kad mes nagalime nieko sužinoti, kas 
yrą už sąmonės ribų. Kaip gyvulys negali būti už ribų savo kailio, taip 
miisų pažinimas, sako idealistai, negali įžvelgti tai, ko nėra sąmonės srity- 
je, taigi to, kas nėra sąmonės stovis. Sitą savo teigimą idealistai laiko bū- 
tinu pagrindiniu kritingos enoseologijos punktu, ant kurio reikią rem'is 
tolesniuose gnoseologijos išvadžiojimuose. Pažinimas išreiškia pažįstančio 
subjekto stovį, nes jis yra subjekte. Tokiu būdu esą negalima tikrai pa- 
žinti to, kas yra už pažįstančios sąmonės ribų !). 


1. Kad galėtum lengvai suprasti šitos idealizmo pozicijos klaidingumą, 
reikia gerai įsisąmoninti, kokios yra pagrindinės pažinimo faktų ypatybės ir 
koks jo tikslas. 

Pažinimo tikslas yra pasiekti tiesą; 0 tiesa yra tame, kad išreikšti tai, 
kas iš tikro yra. Taigi, pažinimas turi savo tikslu nustatyti tikrą santykį prie 
esimo; tai kas yra — tai pažinimo norma; esimo dėsniai — tai pažinimą nor- 
muojantieji dėsniai. Tiesos, esimo sąvokose, prie kurių turi būtiną santykį 
pažinimas, visai nesurandame nurodymo, kad čia kalbama apie subjektingą 
tiesą, apie subjektingą esimą arba net tik apie paties pažinimo proceso esi- 
mą. Priešingai, iš to, kad ne kiekvieną pažinimą laikome atatinkančiu tie- 
sai, aišku, kad čia turima galvoj ne pažinimo vyksmo sieloje esimas, bet 
skirtino nuo to pažinimo dalyko esimas. 
ne tik tai, kad pažinimas "įvyksta pažįstančiame subjekte, turi S prie 
pažistančio subjekto, bet ir tai, kad pažinimu norima šį-tą pažinti, kas nėra 
tuo pažinimo aktu, kuriuo norima tai pažinti, tai yra, kad pažinimas turi 
santykį prie norimo pažinti dalyko (objekto), kurs yra transcendentiškas tam 
pažinimo procesui. 

Iš pažinimo tikslo aišku, kurią pažinimo ypatybę reikia laikyti pagrin- 
dinesne pažinimo vertinimo atžvilgiu. Iš tikro, toji -objektingumo ir paži- 
nimo procesui trancendentiškumo?) ypatybės —tai pirmučiausia prieš akis tu- 
rėtinos gnoseologijoj. Idealizmo, kurs to neprisilaiko, kurs tų ypatybių 
visai nepaiso pažinimo iaktuose, negalima Eajs kritiška S akenlogiis sis- 
tema, bet naivia ir klaidinga. 


+ 

') Gnoseologinio idealizmo atstovų yra labai daug, ypač šiaip ar taip Kantu besi- 
remiančių, srovių šalininkų tarpe. 

*) Cia pažinimo objekto transcendentiškumas reiškia transcendentiškimą tam pažinimo 
procesui, kuriuo aš tą objektą pažįstu. Galiu, žinoma, aš turėti pažinimo objektu buvusį 
kokį nors mano pažinimo procesą; bet ir šitas "objektas bus trancendentiškas tam pažinimo 
procesui, kurs jį turi savo objektu. 

2. Kad suprastum idealizmo klaidingumą, reikia gerai įsisąmoninti, 
jog pažinimas nėra sukūrimas sau objekto iš nieko. Jei pažinimo galia pa- 
ti, be atodairos į ką nors nuo jos skirtina, pasidarytų sau objektą, tai ne- 
galėtų būti klaidos; mat nebūtų nieko, kuo galėlų būti normuojamas pa- 
žinimas; jei nėra normos, tai negalima ir kalbėti apie nukrypimus nuo nor- 
mos. Tuomet negalėtų būti ir abejojimo. Pažinimo subjektas panorėjęs 
galėtų būti visa žinąs. 

Žinoma, tai, kas sužinoma, turi būti prieinama pažinimui, bet tai 
nereiškia, kad turėtų būti pažinimo pasidaryta arba be atodairų į nieką su- 
tvarkyta iš pažinimo proceso elementų. 

Pažirimo galia negalėtų pradėti veikti, jei už jos ribų nieko neegzi- 
tuotų, kas galėtų tapti jos veikimo objektu. Pažinimas-—tai įžvelgimas to, 
kas yra. Kad tai suprastum, užtenka įsisąmoninti, kaip galimas yra spren- 
dimas apskritai. Pirma negu pamatyti ryšį tarp veiksnio ir tarinio, reikia 
įžiūrėti tai, kas išreiškiama veiksniu ir kas išreiškiama tariniu. Iš čia aiškiai 
pasirodo, kad pažinimo esmė yra įžiūrėti, įžvelgti, kas yra dalyke, 0 ne ką 
sukurti iš nieko. Sprendime, tame charakteringiausiame proto veikime, įžiū- 
rirna, o ne sudaroma savitai sąryšis tarp veiksnio ir tarinio. O įžiūrėti ga- 
lima tiktai tai, kas egzistuoja nepriklausomai nuo įžiūrėjimo proceso; sten- 
gtis įžiūrėti ko nėra, nebūtų jokios prasmės. Iš čia visai aišku, kad pažini- 
mas, siekiąs pažinti tiesą, tuo pačiu stengiasi turėti sąryšį su objektinga, 
nepriklausoma nuo to pažinimo proceso realybe. 

3. Kuomet idealizmo atstovai kalba apie tai, kad pažinimas negali 
patirti tai, kas egzistuoja už sąmonės ribų, tai gauname keisto įspūdžio, 
kad jie vaizduojasi proto pažinimo procesą materijalistiškai, kaipo esantį 


kokiam kambary, kuriame nėra nei durų nei langų *). Tuo tarpu, norint jau 


vaizduotis sau proto pažinimo eigą, nors čia ne vaizdavimosi dalykas, tai 
galima vaizduotis sau daug teisingiau, būtent, kad iš pažinimo galios, kaip 
iš kokio šviesos centro, eina spinduliai ir jie pasiekia arčiau ir toliau sto- 
vinčius daiktus, ir pažinimo galia tokiu būdu gali tuos daiktus patirti ten, 
kur jie yra ir kaip jie yra. 

4. Kartais idealistai bando savo poziciją remti sakydami, kad mes vi- 
sa, ką tik pažįstame, tai pažįstame su pagalba pažinimo akto; visa tai, sako 
jie, ką mes pažįstame, yra. kaip kokiu uždangalu apdengta pažinimo ypaty- 
bėmis, formomis, taip kad mes nieko kita matyti negalime, kaip tik tą už- 
dangalą, tai yra pažinimą, ir neturime tokiu būdu priėjimo prie nepriklau- 
somai nuo pažinimo proceso egzistuojančios realybės. 

Bet užtenka įsižiūrėti į pažinimo tikslą ir į pagrindinį pažinimo dės- 
nį - tapatybės dėsnį, kad suprastum, jog pažinimo esmėje nėra siekimo 
apdengti pažintą dalyką savo kaž kokiomis formomis, bet tik pažinti patį 
dalyką, kaip jis yra tuo ar kitu atžvilgiu. Pažinimas turi tikslą pažinti tiesą, 
tai yra išreikšti tai, kas yra, o ne pridengti dalyko kažkokiu pažinimo for- 
mų uždangalu. Svarbiausi normuojantieji pažinimą dėsniai (pav. tapatybės 


1 Įdomu, kad idealistai, materijalistiškai vaizduodami sau pažinimą, prieina prie 
idealizmo, kuriame idejos tiesos atžvilgiu nustoja prasmės, o iš kitos pusės materijalistai, 
negalėdami nestovėti ant sensualizmo pagrindų pažinimo klausime, prieina tokiu būdu prie 
gnoseologinio idealizmo, kurs negali pripažinti, kad tikrai egzistuoja materija. 

dėsnis, prieštaravimo dėsnis) reiškia ne specifinius pažinimo proceso ele- 
mentus, bet ant esimo apskritai ypatybių rymančius santykius!). 

Todėl tiesioginiu, pirmuoju ir formaliu proto objektu. yra esimas. Jei 
biūlų kitaip, tai protas nesistengtų būtinai viską pažinti iš punkto esimo, 
neturėtų savo esminiais augščiausiais dėsniais ant esimo ypatybių ryman- 
čių pirmųjų principų, negalėtų pagalios turėti ir minties apie nepriklausomą 
nuo pažinimo proceso realybę. 

5. Neigimas, kad protas gali pažinti nepriklausomą nuo pažinimo pro- 
ceso realybę, priveda, tarp kitko, prie šių aiškių nesąmonių: 

a) Jei tiesa būlų idealizmo, tai nebūtų skirtumo tarp tiesioginio ir re- 
fleksinio pažinimo objekto, pavyždžiui, tarp medžio ir medžio idejos; būtų 
tat galima kalbėti, kad to medžio ideja turi tiek augščio, tiek pločio, kad 
ją galima suskaldyti į pagalius, kad idejos pagaliai gerai dega. 

Be to juk aišku, kad protas negali daryti refleksiją apie savo pažini- 
mą jei nėra nieko pažinęs. Pirmiau tat turi būti tiesioginis dalyko pažini- 
mas kad paskui galima būtų daryti refleksiją apie to dalyko pažinimą. 
Prieš pažįstant savo idejas, reikia pažinti ką nors, reikia įgyti ko nors ideją; 
taigi tas kas nors turi būti anksčiau pažintas, negu ideja. 

b) Jei tiesioginio pažinimo objektu būtų tik ideja, o ne daiktas su 
idejos pagalba, tai ideja, neturinti santykio su nieku nuo savęs skirtinu, 
nieko nereikštų, neturėtų visai prasmės; taigi, nebūtų ideja. 

Tokiu būdu čia prieiname keistą išvadą, butent, kad idealizme, kurs 
paviršium žiūrint rodos kuo labiausiai vertina idejas, idėjos negali turėti 
reikšmės ir prasmės. ; 

c) Jei protas negalėtų nieko kita pažinti kaip tik idejas, tai jis nega- 
lėtų pažinti ir pažinimo akto, kaipo akto, bet tik akto ideją. Tuomet žmo- 
gus negalėtų, pavyzdžiui, betarpišku būdu pažinti, kas tai yra dantų skau- 
dėjimas, bet tik turetų to  skaudėjimo ideją. Bet skaudėjimo ideja turima 
ir atsiminime; tat ne būtų esminio skirtumo tarp atsiminime turimos skau- 
dėjimo idejos ir tarp pačio skaudėjimo pergyvenimo. 

d) Jei protas negalėtų įžiūrėti skirtinos nuo pažinimo proceso realy- 
bės, tai jis veiktų aklai, statytu sprendimais aklas sintezes be protingo pa- 
grindo; neprotingumas tuomet sudarytų proto esmę. 

Žmogus sužino apie viską per mintį, bet tai ne reiškia, jog: tai, 
apie ką jis sužino, egzistuoja tik per tą minties sužinojimą. Kuomet aš 
nemanau, jog pažinimas duoda objektui realumą, egzistavimą, tai nėra jokio 
prieštaravimo žedžiuose sakyti, kad tai, ką aš pažįstu, savitai egzistuoja, 
nėra mano manymo procesu. 

Kuomet aš apie ką negalvoju, neturiu apie tai sąmonės, tai iš to ne- 
išeina, kad jau tas neegzistuoja, nes tuomet tik nėra to daikto santykio 
prie manio pažinimo, prie mano sąmonės; kitaip išeitų, kad tik per tą san- 
tykį visa kas egzistuoja, kad tik per tą santykį, pavyzdžiui, egzistuoja me- 
džiai, kiti žmonės, o kuomet aš apie tuos medžius ar tuos žmones nusto- 
ju galvojęs, tai jie tuo pačiu nustoja tada egzistavę. 

7. Idealistai dažnai taip pat bando remtis tais iaktais, jog žmogus kar- 
tais tik įsivaizduoja, kad tas ir tas yra, o tuo tarpu realiai to nėra; iš Čia 


!) Jog pažinimas savo esmėj neturi tikslo ką keisti, aišku ir iš to, kad pažinimo 


objektu gali būti seniai praėjusių laikų faktai, kuriuos juk keisti niekas nesiryžta, 

idealistai daro išvadą: kas žino, sako jie, gal visados žmogus, kuomet ma- 
no turįs pažinimą nepriklausomos nuo pažinimo proceso realybės, tai įis 
turi reikalą tik su įsivaizdavimo padariniais. 

Bet užtenka tik įsisąmoninti šitą idealistų priekaištą, kad lengvai būtų 
galima pamatyti jų pozicijos klaidingumą. Pati juk galimybė suklysti palai- 
kant įsivaizdavimo objektus realiais objektais jau suponuoja, kad egzistuo- 
ja nepriklausoma nuo pažinimo proceso ir įsivaizdavimo realybė, nes jei 
tokios realybės nebūtų, tai negalėtų būti ir kalbos apie įsivaizdavimo ne- 
atatinkamumą tikrai dalyko padėčiai. 

8. Idealizmas negali biiti laikomas savita gnoseologine sistema, nes 
nuosekliai jo daikantis negalima būtų paties gnoseologijos pagrindinio klau- 
mo susiformuluoti; o apie jo sprendimą negalėtų būti ir kalbos. 

Pagrindinis gnoseologijos klausimas yra šis: kaip suprasti ir išaiškinti 
žmogaus pažinimo vertę tiesos atžvilgiu? Klausime tat čia turima galvoj 
ne mano tik pažinimas, bet apskritai žmonių pažinimas. Tuo tarpu idealiz- 
mas negali pažinti ar kiti žmonės egzistuoja, ar ne. Idealizmas negali pa- 
galios pripažinti, kad tikrai egzistuoja bent vienas žmogus; mat pažįstančio 
subjekto buvusieji pergyvenimai, buvusieji pažinimai dabartiniam momentiniam 
pažinimui yra transcendentiški; taigi atmetančiam visokį trascendentiškumą idea- 
lizmui tie transcendentiški dalykai yra neprieinami. Nuosekliai einant, ideali- 
zmas turi laikyti pažinimui transcendentiškais norus, pastangas, veiki- 
mą, taigi visa, kas nėra to momento pažinimu. O toks nuo šitokio trans- 
cendentiškumo apsaugotas subjektas negi gali būti laikomas žmogumi; tai 
gta, tik matomai ant nesąmonių rymanti ir prie nesąmonių vedanti abs- 
trakcija. 

Jei idealizme jokiam žmogui nėra vietos, tai nenuostabu, kad jis 
kaipo savita gnoseologinė pozicija, nieko žmogui, kaipo protingai esybei, 
negali pasakyti. 

Idealizmas gali būti suprantamas, tik kaipo keli paklausimai užduoti 


neidealistinės gnoseologijos atstovams; jei tokios gnoseologijos, turinčios | 


tiesoje pagrindą, nebūtų, tai nebūtų prasmės kam nors klausimis užduoti. 

Pagalios, stovint ant idealizmo pagrindų, negalima būtų suprasti, kaip 
gali idealizmas turėti tiesą. Juk idealizmas, kaipo sistema, yra skirtingas 
nuo momentinio pažinimo vyksmo, jam yra transcendentiškas, už jo ribų, 
taigi jam (tam pažinimo vyksmui) neprieinamas, kaip ir visi už aktualaus 
pažinimo akto ribų esą dalykai. 

Prieiname tat keistą išvadą: jei reiktų gnoseologijoj išeiti iš idealizmo 
punkto, tai negalima būtų laikyti idealizmą sutinkančia su tiesa sistema. 

0. Kad gnoseologinis idealizmas turi taip sulyginamai daug šalininkų, 
galima išaiškinti jų tarpe įsigalėjimu kai kurių metafizinių prietarų ir stoka 
kritiškumo formuluojant gnoseologijos problemas, nusistatatant pradeda- 
muosius punktus. 

Remiamasi, matyti, matatizine pažiūra apie tiesioginiu keliu nepereina- 
mą pažinimu griovį tarp psichinio asmens gyvenimo ir kitų esybių egzis- 
tavimo. Jie užmiršta, kad visa, kas egzistuoja, turi tokias pat ypatybes, 
kurios yra esminės esybei kaipo tokiai, kad ir pažinimas, kaipo įvykimo 
rūšis, turi turėti tokias pat ypatybes, santykius ir dėsnius, kurie yra esmin- 
gi įvykiui, kaipo tokiui. Remdamiesi tąja klaidinga metafizine pažiūra, ide- 
alistai yra priėję išvadą, kad pirmieji (patys pagrindiniai protavimo dėsniai, 


Keli bendrosios gnoseologijos bruožai 21 


kaip tapatybės, prieštaravimo, trečiaip nėsimo, priežastingumo dėsnis) pro- 
tavimo dėsniai turi tik subjektinės reikšmės, kad su jų pagalba negali ką 
nors spręsti apie tai, kas nėra sąmonės ribose, kas nėra subjektine realy- 
be. Stovėdami ant tokio klaidingo metafizinio pagrindo, nenuostabu, kad 
paskui jie nepajėgia išspręsti ne tik svarbiųjų metafizinių klausimų (apie Die- 
vo 'ešimą, apie sielos prigimtį), bet ir neįstengia rasti protinio pagrindo pri- 
pažinti kitų realių žmonių, kitų realių daiktų egzistavimą. 

Paprastai jie užmiršta rimtai išbandyti savo pradedamuosius punktus 
visatinio abejojimo ugnimi (kaip tai yra išbandę pav. Aristotelis ir Tomas 
Akvinietis) ir delto išeidami iš kritiškai nepatikrintų pažiūrų as prie 
nieko tikra negali prieiti svarbiais filosofijos klausimais. 


VI. Ant racijonalizmo ir metafiziškojo idezlizmo pagrindų parem- 
tos gnoseologijos sistemos. 

Gnoseologijoj racijonalizmas ) reiškia piipažinimą, kad protas yra pa- 
žinimo šaltinis tąja prasme, kad jis pažinimo turinį, bent  kaiku- 
riuose dalykuose ima ne iš pajautų patyrimo medžiagos, bet jį šiaip ar taip 
turi iš savęs. O metaiiziškasis idealizmas arba visai nepripažįsta išorinio 
pasaulio daiktų realaus egzistavimo arba juos laiko nematerijaliais. Racijo- 
nalizmo žymesniaisiais prieš Kanto laikus atstovais galima laikyti Platoną, 
Dekartą, Spinozą, Malbranša; o ypač juo remiasi Berklis, Leibnicas, nors 
labai skirtingu biūidu. Apie pagrindines jų gnoseologijos pažiūras pravartu 
bent kiek įsakmiau pakalbėti. 

A. 1) Platonui (428 — 347 prieš Kristų) pirmučiausiai rūpėjo išaiš- 
kinti, kaip galimas yra mokslinis pažinimas, kurs turi būtiną ir visatinę ver- 
tę. Jis manė tokiam pažinimui turinio negalima gauti iš pajautų pristatytos 
medžiagos. Mat, pajautų objektai yra nepastovūs, atsitiktini, negalima tat iš jų 
gauti turinio visatinėms, amžinoms, būtinoms tiesoms. Tų tiesų mumyse 
atsiradimo negali išaiškinti nė matomojo pasaulio veikiantieji pajautų orga- 
nus konkretūs besimainantieji daiktai. Tų besimainančių, laikinų daiktų 
atovaizdais negali būti amžinumo, visatinumo, nesimainomumo, būtinumo 
charakterį turinčios idejos, kaip, pav., matematikos, doros, religijos ir dau 
gelis kitų. 

Platonas todėl pripažįsta, kad žmogaus dvasia, prieš susijungdama 
su kūnu, yra gyvenusi idejų pasaulyje, kuriame yra įgijusi ten realiai eg- 
zistuojančių, visatinumo, būtinumo, amžinumo charakterį turinčių objektų pa- 
žinimą; susijungiant su kūnu tas pažinimas tapo pridengtas, kaip kokiais rū- 
kais ar vaško pluta. Tas pažinimas darosi vėl aktualus, kuomet mūsų sielą 
sužadina į prisiminimą atatinkami pajautų patyrimai, kurie, kaip tartum kokie 
saulės spinduliai, išsklaido tuo rūkus ir sutirpina vašką, ir tokiu būdu daro 
galima atsiskleisti sąmonei, glūdinčiam sielos gilumoje pažinimui. Taigi, 
dabar proto pažinimas yra tik atsiminimas to, kas buvo žmogaus sielos 
žinota prieš susijungiant su kūnu. 

Platonas, pripažindamas idėjų pasaulį, manė tokiu būdu radęs taip pat 
pagrindą išaiškinti, kaip mes įgyjame objektines normasdaiktams ir proto 
pažinimo veiksmams vertinti. Matomojo pasaulio daiktai, Platono 

pažiūromis, tai to idejų pasaulio atvaizdai, šešėliai, kurie mums duoda ak- 
stino prisiminti tikrus idejų objektus. 

Platonas yra šalininkas perdėto realizmo, nors, pagal jį, ir idėjų visa- 
tinumo charakteris atvaizduoja realių idejų pasaulio Sol ypatybę, pav. 
. ten realiai egzistuoja žmogiškumas, gyvuliškumas. 

2. Pagal Platono mokslą išeina, kad atskiri kokios rūšies individai 
yra tik dalyviai ar koki šešėliai, atspindžiai vienos rūšinės realybės. Nega- 
lima būtų tad sakyti, kad Petras yra žmogus, kad Jonas yra žmogus, bet 
kad Petras ir Jonas tik dalyvauja žmogiškumo realybėje, tik yra tos realy- 
bės ataveizdai. Tuo tarpu mums patyrimas aiškiai rodo, kad individai re- 
aliai veikia, taigi realiai egzistuoja, o ne tik yra koki atavaizdai; toliau, pa- 
vyzdžiui, atskiri žmonės veikia žmogiškai, tai yra turi savyje žmogišką pri- 
gimtį, o ne yra tik idejų pasauly egzistuojančios prigimties pasireiškįmai: 
egzistuojanti ir veikianti esybė juk negali neturėti savo esmės, savo prigimties 
savyje. Tiesa, individuose tos pačios rūšies yra tokia pat prigimtis, bet iš to 
neišeina, kad visų vienos rūšies individų būtų tik viena, visiems indivi 
dams bendra prigimtis, bendra esmė. Žmogaus, antai, prigimtį sudaro kū- 
nas ir siela; kiekvienas tat žmogus turi kūną ir sielą, bet kitas kūnas Petro, 

kitas Jono, taip pat kita siela yra Petro, kita Jono. 
Visas pagrindas realiam idejų pasaulio pripažinimui Platono rimtai nu- | 
rodomas yra tas, kad kitaip, jo manymu, negalima būtų išaiškinti būtino ir | 
visatino tiesų charakterio. Bet Aristotelis įstengė nurodyti, kaip tiesos gali 
turėti tokias ypatybes, ir pajėgė apsieiti be fantastiško idejų pasaulio pagalbos, 
Pagal Aristotelio mokslą, žmogus, turėdamas pajautų patyrimus apie indi- | 
vidualius matomojo pasaulio daiktus, gali savo protu toje pajautų prista- 
tytojo medžiagoje abstrakcijos (atotrauktos) pagalba įžiūrėti daiktų esmines 
ypatybes ir esminius santykius ir paskui refleksijos pagalba gali suprasti, | 
kad visi tos pačios rūšies individai turi turėti būtinai ir visuomet tokias | 
pat esmines ypatybes ir esminius santykius; tokiu būdu yra galima iš in- | 
dividualių daiktų patyrimo protų prieiti sužinot apie juos ir jų priežastis | 
pastovių, būtinų, visatinų tiesų; mat, individualiuose daiktuose šalia skirtin- 
gų individualumų yra ir pastovi esmė, prigimtis. O įsigilinus į kokios | 
rūšies individų ir jų galių esminį tikslą, iš to tikslo reikalavimų punkto, ga- 
lima paskui vertinti tos rūšies individų pasiekta stovį ir jų veiksmus. | 

B. 1) Dekartas (1596-1650), norėdamas galutinai skepticizmui pa- 
kirsti šaknis, stengėsi nurodyti, kur gali abejojimas siekti ir kas yra abe- | 
jojimui neprieinama. Visa tai, apie ką galima įsteėngti abejoti, Dekartas su- | 
tiko laikyti tuo tarpu kaipo klaidinga. „Vienas dalykas tik Dekartui išrodė | 
abejojimui visai neprieinamas, tai tas iaktas, kad jei aš abejoju, tai aš gal- 
voju, tai aš esu. „Cogito ergo sum“ (galvoju, taigi esu) — tai pirmutinė 
tikrai sužinota tiesa, ant kurios pagrindo stovint, galima paskui bandyti citi | 
prie isitikrinimo apie kitų dalykų pažinimo vertę. 

Įsisąmoninant to pirmutinio tikrai pažinto fakto prasmę, jį analizuojant, i 
Dekartas konstatuoja, kad betarpišku būdu mums tikrai žinomi esą mūsų | 
sielos stoviai arba idejos, bet ne kas nors apie išorinio pasaulio daiktus. | 
Tame neabejojame iakte „cogito ergo sum“ betarpišku biidu man pasireiš- 
kia ne tik galvojimo. aktas, bet ir galvojančiojo esmė, kuria yra sąmoningas | 
galvojimas; reikia čia tik pažymėti, kad galvojimas, ir ideja Dekarto imaina | 
dažnai labai plačia prasme kaipo reiškią bet kokį psichinį veiksmą (va- 

lios pastangas, norą, manymą) ir veiksmo rezultatą. Toki: būdu pirmučiau- 
sia žmogui esanti žinoma subjektinė realybė. 

Prie to pat subjektivistinio punkto piiveda Dekartą ir pažiūra, kad 
pagrindines tiesas protas randa savyje, kaipo tiesų šaltinyje, o neįžiūri 
jas pajautų pristatytoje medžiagoje, kaip mokino Aristotelis. Dekarto ma- 
nymu, kuomet pajautos sužadina protą veikt, tai protas savo veikimu kaip 
ir išplėtoja ir iškelia į sąmonės paviršių tai, kas turėta įgimta sielos gelmėse 
užuomazgoj.  Metafizišką pagrindą šitokiam savo manymui Dekartas matė 
ta, kad žmogaus siela yra Dievo paveikslas; taigi tame paveiksle, į jį žiūrint, 
reikia šis tas malyti, kitaip nebūtų paveikslas; jei siela yra Dievo paveiks- 
las, tai Dievo ideja ir turi būti tuojau pažinta !); jei sielos pažinimas yra 
Dievo pažinimo paveikslas, tai „sieloje turi atsispindėti bent pagrindinės pa- 
žinimo tiesos (tiesos supratimas, matematikos pagrindinės tiesos, dorinės 
srities svarbiausios tiesos ir t. t.) 

"Įsisąmoninant į pirmutinio tikro pažinimo „cogito ergo sum“ ypaty- 
bes, kodel, būtent, mes čia negalime abejoti ir turime jį delto pripažinti ne- 
abejotina tiesa, Dekartas mano, kad tam pagrindas yra jo aiškumas ir įsak 
mumas. Aiškumas ir įsakmumas tai ženklas, tai kriterija, su kurios pagalba 
galima atskirti tikros vertės pažinimą nuo netikro, klaidingo. Galime neabe- 
jotinai laikyti tikrai atatinkančiu tiesai kiekvieną pažinimą, kurs yra aiškus ir 
įsakmus. Pirmučiausia tai pritaikoma subjektinės (mūsų psichinės) realybės 
dalykams. Kai del išorinio pasaulio daiktų, tai mums aiškiai ir įsakmiai reiškia- 
si jų erdvybė (išsiplėtimas erdvėje, tigūra, judėjimas, atsparumas), be kurios 
mes negalime tų daiktų nei vaizduotis nei suprasti; erdvyvė tai sudaro 
materijalių daiktų esmę. Kaip mes iš subjektinės realybės faktų išeidami ga- 
lime bet gi prieiti tikrą sužinojimą apie išorinių daiktų prigimtį? Dekartas 
tai aiškina Dievo išmintingumu ir tiesos mylėjimu: jei Dievas taip sutvarkė 
miisų sielos prigimtį, kad mes su tokiu pat aiškumu ir įsakmumu ką pa- 
žįstam apie išorinį pasaulį, tai tas pažinimas, kaipo išreiškiąs mūsų sielos 
prigimties balsą, negali būti klaidingas; mat, mūsų sielai esant Dievo pa- 
veikslu, jos prigimties balsas — tai pagalios Dievo balsas. Taip savo pa- 
grinde atrodo Dekarto gnoseologija. 

2) Ką manyti apie tos Dekarto gnoseologijos vertę? Pirmučiausia, 
kai del abejojimo, kuriuo Dekartas pradeda savo gnoseologinius svarsty- 
mus, reikia pasakyti, kad jam trūksta metodiškumo. Iš to, kad apie ką ga- 

būtume neturėję tobūlumo supratimo; netobūlumo sąvoka, kaipo tobūlumo neigimas, su- 
ponuoja tobūlumo sąvokos pažinimą. * 

Dekartas vien „cogito ergo, sum“ paduoda kaipo pirmutinį tikrą pažini- 
mo faktą; tokiu būdu išeina, kad gnoseologijoj pirminiais faktais yra sub- 
jektas ir jo pažinimo stoviai. Tuo tarpu pagrindinėmis pažinimo tiesomis 
reikia laikyti pirmuosius pažinimo dėsnius (tapatybės, prieštaravimo dėsnį 
ir t. t), del kurių vertės nėra jokio protingo pagrindo abejoti, kaip tai esu 
išrodęs kritikuodamas skepticizmo pozicijas; tik tų dėsnių objektingą vertę 
pripažinus, galima rasti pagrindą pripažinti tiesą ir Dekarto „cogito, ergo 
sum“ faktui. . 

To neginčija ir Dekartas. Tik jis klaidingai mano, kad tie dėsniai ne- 
gali būti laikomi realybės dėsniais, jei mes pirma savo subjekto realybės 
nebūsime konstatavę ir tų dėsnių jam pritikimą nebūsime pirma pažinę. 
Jis čia neįsisąmonina, kad tie dėsniai remiasi ant esybės, kaipo tokios, ypa- 
tybių ir esminių santykių, kurių negali neturėti šiokia ar kitokia realybė, nes 
ji negali nebūti esybe. 

Pagalios „cogito ergo sum“ pirmon vieton iškišimas tai vienašališkos 
abstrakcijos rezultatas. Juk kiekvienas pažinimo faktas turi santykį ne tik 
su subjektu, bet ir su ob/ektu; pažinimo, kuriuo būtų nesiekiama ko nors 
pažinti, taigi pažinimo, kurs neturėtų objekto, negali būti. Zinoma, objektai 
gali būti įvairūs, bet visgi turi būti šiuo - tuo, nes ko visai nė- 
ra, to jokiu būdų negalima pažinti ir tai negali būti pažinimo 
objektu. Santykis su objektu yra pagrindinesnė pažinimo ypatybė, 
nes tik retleksiniame pažinimė įsiząmoniname, kad pažinimas tai pažįstan- 
čio subjekto veiksmas. Iš tikrųjų pažinimo fakto, konstantavimas turėtų 
šitaip skambėti: cogito aliguam rem, ergo ego sum cogitans, et est aligua res 
cogitala (apie kokį nors daiktą galvoju, taigi aš esu kaipo galvojąs, ir yra 
daiktas, apie kurį galvoju). 

Dekartas be rimtos kritikos atmetė "Aristotelio pažiūrą apie visatinių 
idėjų šaltinį ir pagrindą. Delto jam teko čia naudotis įvairiomis metafiziš- 
komis supozicijomis (kaip antai apie sielą, kaipo Dievo paveikslą), kurių 
vertei nuspręsti jau reikia turėti išsprestus svarbiuosius gnoseologijos klau- 
simus, 0 tuo tarpu su jų pagalba bando tuos klausimus spręsti. 
Jei jau taip betarpiškai žmogus galėtų savo sielos esmę pažinti, 
tai negalėtų būti jokio kam nors abejojimo del dvasinės sielos eg- 
zistavimo ir apskritai del sielos prigimties. Taip pat negalėtų būti skirtingų 


ir dažnai klaidingų pažiūrų apie Dievą, jei Dievo pažinimas būtų taip kaip 


ir Dievo atvaizdo matymas sielos prigimtyje. Mes galime netobūlumo s4- 
voką įsigyti nesiremdami tobūlos esybės pažinimu; matydami, kad vienas 
daiktas yra didesnis, galingesnis, gražesnis, geresnis už kitą, mes galime 
pastebėti, kad menkesnį daiktą sulyginę su geresniu, mes galime paskui 
suprasti, kad dar ir dar gali būti menkesnis daiktas, kad gali būti visai 
menkas, taigi netobūlas dalykas; iš kitos pusės, iš to, kad yra geresnių, 
taigi tobūlesnių daiktų, mes galime suprasti, kad gali būti dar geresnių, 
tobūlesnių daiktų, kad pagalios gali būti geriausia, tobūliausia esybė. Zi- 
noma egzistavimo galėjimas tai dar nereiškia egzistavimą. Kad galima būtų 
įrodyti, jog tikrai egzistuoja tobuliausia esybė, kitaip sakant Dievas, reikia 
remtis priežastingumo dėsniu, išeinant iš matomojo pasaulio daiktų tikro 
pažinimo. Pagrindingiau šiuo klausimu bus proga kalbėti, svarstant Mal- 
branšo ir Aristotelio bei Tomo Akviniečio gnoseologijos pozicijas. Iš. to, 
kas pasakyta, yra aišku, kad pas Dekartą negalima surasti tikro protingo pa- 

grindo pripažinimui ir visatinų sąvokų bei pagrindinių idejų objektingos ver- 
tės ir išorinio pasaulio tikro egzistavimo, taip pat ir kitų žmonių egzista- 
vimo. Tokiu būdu Dekartui yra negalimas ir be sau pačiam prieštaravimo 
susiformulavimas pagrindinio gnosevologijos klausimo: apie pažinimo vertę 
tiesos atžvilgiu. Mat, kad galėtum kalbėti apie pažinimą apskritai, reikia 
suprasti visatinių sąvokų vertę ir pripažinti kitų žmonių egzistavimą (čia 
kalbama apie pažinimą apskritai, o ne apie atskirus tik savo pažinimo ak- 
tus); gnoseologijos klausimai sprendžiami turint galvoj, kad jų su tiesa su- 
tinkančio išsprendimo priėmimas privalomas pripažinti ir kitiems žmonėms. 
O tokia sistema, kuri veda prie-šitokių nesąmonių, pasirodo esanti aiškiai 
klaidinga. 

C. 1. Spinozos (1632-1677) gnoseologinės pažiūros yra ryškiausias 
aprijoristinio racijonalizmo bei dogmatizmo pavyzdys. Jis išeidamas iš Dekarto 
pažiūros į sielos ir išorinių daiktų esmę (sąmoningą mintį ir išsiplėtimą 
erdvėje), į tai kad tarp sielos ir materijos nieko nėra bendra, padarė išva- 
dą, sekdamas daugelį kitų Dekarto pasekėjų, kad jokiu būdu veikti negali 
nė siela materiją, nė materija sielą. Kaip tat išaiškinti pažinimą ir jo vertę 
tiesos atžvilgiu? Spinoza bandė tą klausimą spręsti stodamas ant panteistiš- 
ko pagrindo!'). Spinoza skelbė, kad yra tik viena substancija, būtent dieviš- 
koji. Jos esmę sudaro begalinis skaičius ypatybių, atributais vadinamų, iš 
kurių mums žinomi tik du: mintis ir išsiplėtimas erdvėje (sielos ir materi- 
jos atributas); tų atributų pasireiškimai (arba  modi)-—tai atskiros sielos ir 
įvairūs išorinio pasaulio daiktai. Klausimas tat apie pažinimo atatinkamumą 
daiktų realybei, Spinozos pažiūromis, susiveda prie klausimo, kaip vieno 
atributo pasireiškimai (mintys) gali atatikti kito atributo (materijos) reiški- 
niams. Spinoza mano šį klausimą lengva spręsti, nurodant, kad tarp atri 
butų reiškinių tos pačios substancijos yra griežtas paralelumas; pav., tam 
tikriems matematikos figūrų santykiams materijoj atsako atatinkamos min- 
tys sieloje. Ordo et connexio idearum est idėm ac ordo et connexio rerum 
(tvarka ir sąryšis tarp idejų yra toks pat, kaip tvarka ir sąryšis tarp daiktų). 
Kuomet mūsų idejos aiškios ir įsakmios, sako Spinoza, sekdamas Dekartą, 
tai mes galime teisėlai būti isitikrinę, kad tas paralelumas tikrai yra, kad 
mūsų idejos išreiškia tei, kas yra realybėje. 

Kadangi yra paralelumas tarp pažinimo ir realių įvykių, tat Spinoza 
daro išvadą, kad juo kas yra tobulesnio realumo, juo tas greičiau turi biiti 
pažintas. Dievas, kaipo tobūliausia nepriklausoma savo egzistavime rea- 
lybė, pirmučiausia savyje yra žmogaus pažinta, būtent, su pagalba visų są- 
vokų pagrinde esančios esybės sąvokos ir tuose savo dviejuose mums pri- 
einamuose atributuose: sielos ir materijos. Dievo pažinimas tat yra pirmu- 
tinis tiesos šaltinis; Dievo pažinimas duoda pagrindą įsitikrint apskritai 
apie pažinimo sutikimą su realybe. 

2. Spinoza be pagrindo tikėjo, kad nėra nieko bendra tarp sielos ir 
materijos. Ir siela ir materijalinis daiktas juk yra esybės, vienetai; turi veiki- 
mo galių, ypatybių, turi esimo ir veikimo tikslą. Taigi, gali būti bendrų 


') Spinoza ponteizmą priėjo taip pat savotiškai suprasdamas substanciją. Substanci- 
ja, jo manymu, yra tokia esybė, kuri savyje ir iš savęs turi nepriklausomą egzistavimą. 
Tokia substancija gali būti tik dieviškoji esybė; visa kas kita tat yra tos esybės ypatybės, 
reiškiniai. Tokią pat išvadą Spinoza priėjo manydamas, kad esimo sąvoka, kuria galima 
pažymėti visa ką, kas tik yra imama viena prasme, taigi viskas yra esimas, yra viena esy- 
bė. Aristotelis čia manė kitaip: jis išėjo iš to punkto, kad yra įvairios esybių rūšys, 

sąvokų, bendrų dėsnių, kurie tinka kalbant apie sielą bei jos gyvenimą, ir 
apie materijalinį daiktą bei jo likimo eigą. Be jokio tvirto Basio, Spinoza 
laikosi panteizmo. Jei jau viena prasme imame esybės sąvoką, tai kadangi 
viskas yra esybė, ne tik daiktai, bet ir jų ypatybės ir ypatybių pasireiški- 
mai, tai nebūtų galima kalbėti apie du skirtingu atributu (sielą ir materiją) 
ir skirtingus tų atributų pasireiškimus (skirtingas sielas ir įvairius išorinio 
pasaulio daiktus). Pripažinimas, kad substancija turi būti tik viena, išeinant 
"iš savotiško substancijos prasmės apibrėžimo—tai sauvališko dogmatizmo 
rezultatas. 

Kai del paralelumo tarp minties ir realybės, tai čia prieitume aiškių 
nesąmonių, jei norėtume rimtai ir griežtai laikytis tokio nusistatymo. Kas 
gi išorinėje realybėje atsako mūsų protavimo eigai,kuri gali įvairuoti sino 
niminių žodžių ir sakinių dėka, kur taipgi toji pat mintis, tas pats protavimas 
gali būti išreikštas įvairiomis kalbomis ir įvairiais ženklais? Kas realybėje 
gali atsakyti klaidingam, nelogiškam protavimui? 

Iš to, kad Dievas yra tobūliausia esybė, visai neišeina, kad mes Die- 
vą pirmučiausia pažintume. Mums proto pažinimo medžiagą tiekia pajau- 
tos ir mes pirmučiausia pažįstame tas esybes, kurios prieinamos pajautų 
patyrimui. 

D. 1) Malebranche SA, taip pat laikėsi tos pažiūros, kad 
siela ir materija, neturėdamos tarp savęs visai nieko bendra, neturėdamos 
tat jokių susitikimui punktų, negali veikti viena kitą. Žmogus, ką nors 
aiškiai ir įsakmiai pažindamas, jaučia, kad jis turi tai pripažinti per tiesą, 
kad tos tiesos pažinime protas yra pasingas, kad tokiu būdu kas tai vei- 
kia protą; kadangi materijalūs daiktai ir pajautos negali veikti augštesnę 
proto galią, tai čia gali būti klausimas, kokios augštesnės esybės už protą 
ji veikia. Iš tokių esybių mes tikrą pirmučiausia pažinimą turime tik Die- 
vo. Įsisąmonindami, kaip mes esame įgiję Dievo pažinimą, mes turime pri- 
eiti išvadą, sako Malbranšas, kad mes tą pažinimą galėjome įgyti tik tiesiog 
Dievą matydami savo protu. Mat, Dievo negalima pažinti su pagalba ko- 
kio daikto, kokios idejos, nes netobūli daiktai ir idejos negali atvaizduoti 
Dievo ir duoti mums Jo pažinimą. Kaip Dievas yra pirmutinė esybė egzistavimo 
srityje, taip Dievas turi būti ir pirmuoju, taigi betarpišku pažinimo objektu; mat 
egzistavimo tvarką turi sekti pažinimo tvarka, nes gi pažinimo tikslas yra pažinti, 
kas yra ir kaip yra '). Suprantama, kad Dievas yra be galo tobūla esybė; begaly- 
bės supratimą mes negalime įgyti iš netobūlų daiktų, apibrėžtų savo vertėje, jė- 
goje, tobūlume, taigi tos begalybės supratimą galime įgyti tik protu ją tiesiog 
matydami. Matydami Dievą, Dievuje mes matome materijalių daiktų idejas, 
pagal kurias Dievas juos yra sukūręs. Zinoma, mes Dievuje, sako Malbran- 
šas, galime pamatyti tik tai, ką įžiūrėti mums leidžia Dievo valia. Faklinai 
žiūrėdami į Dievą, matome Jį kaipo daiktų Kūrėją, matome daiktų idejas, 
bet nematome, ar tikrai daiktai egzistuoja. Apie daiktų egzistavimą šiek 
tiek patiriame prigimto Dievo apreiškimo dėka, bet tikrai galima tai sužinoti 
tik iš antgamtinio Dievo mums duotc apreiškimo. Matydami Dievuje daiktų 
idejas, mes matome tarp tų idejų būtinus, visatinus, amžinus santykius; 


') a K iš ski yra, Malbranšas nurodo į tą faktą. kad mes į viską žiūrime iš 
punkto esimo, viską svarstome  esimo šviesoje; tas esimas Malbranšo pažiūromis tai yra 
ne kas kita, kaip Dievo esimas; Malbranšui, mat, stigo supratimo, kad esimo sąvoka yra 
analoginė; jis manė, kad ji visur reiškia vieną esimo "būdą. 

tokiu būdu tik ir galima išaiškinti, mano Malbranšas, kodėl mūsų tikrai 
pažintos tiesos turi būtinumo, visatinumo, amžinumo charakterį (pav., mate- 
matikos tiesos, 2.2—4, dorinės ir t. t); svarstydami besimainančius, nebūtinai 
egzistuojančius daiktus, mes negalėtume įgyti tiesų, turinčių tokias ypatybes. 

Apie savo sielą mes sužinome iš savisąmonės; taip pat ir kitų sielų 
ir dvasių idejų mes nematome Dievuje; ką apie jas sužinome, tai sužinome iš 
Dievo apreiškimo. 

Malbranšo sistema vadinasi ontologizmu, nes pagrindinė čia pa- 
žiūra tai Dievo pažinimas, kuris jo identifikuojamas su esimo, esybės apskritai 
pažinimu; apie viską mes kalbame, sako Malabranšas, iš punkto esimo (sakome 
tas yra, taip yra, ten yra, tada yra, tokiose aplinkybėse yra; esimas, esybė 
graikiškai: =“, iš čia „ontologizmas“, kitaip sakant, į viską mes žiūrime Dievo 
pažinimo šviesoje. 

O del jo pažiūros, kad neveikia nė sielą kūną, į nė daiktus, nė kūnas, 
daiktai sielą, bet kad tik prie progos (lotyniškai proga — occasio) įvykių 
kūne, daiktuose, Dievas padaro, jog mūsų sieloje atsiranda atatinkamos 
mintys; jo sistema vadinama taip pat okaziįonalizmu. 

2) Jau esame minėję apie tokios pažiūros klaidingumą, kurios lai- 
kantis manoma, kad nėra nieko bendra tarp sielos ir kūno, daiktų, kad 
delto negali būti jokio jų savitarpio veikimo; juk ir siela ir daiktas yra esy- 
bės, vienetai, turi ypatybių ir t. t, taigi yra panašių pažymių. Jei pripa- 
žįstame, kad ir siela ir kūnai, daiklai egzistuoja, tai nėra jokio pagrindo 
nepripažinti, kad jie turi galią veikti ir kad tas veikimas gali turėti įtakos 
kitoms esybėms '). Be to, okazijonalistai, eidami savo klaidingos metafi- 
zikos nusistatymu, mano tarp kūno ir sielos žmoguje nėsą substancinės 
vienybės, bet kad jame siela ir kūnas egzistuoja kaipo nežinia kaip su- 
jungtos į krūvą dvi atskiros esybės (nors toks sujungimas, jei nėra jokių 
panašių tarp jų ypatybių, jokių susitikimo punktų, būtų stačiai negalimas). 

Klaidinga taip pat Malbranšo pažiūra į tai, kad mes Dievą pažįsta- 
me betarpišku būdu savo protu. Jei tokiu būdu apie Dievą sužinotume, 
tai negalėtų niekam būti jokių abejojimų Dievo egzistavimu, negalėtų būti 
jokių klaidų suprasti Dievą, kaipo pasaulio Kūrėja; tuo tarpu faktai ką kita 
rodo. Iš čia aišku, kad ir argumentai, kuriais Malbranšas bando įrodyti 
savo tos pažūros tiesą, neturi tikros vertės. š 

Malbranšas klaidingai per vien laiko Dievo pažinimą su esimo (esybės) 
pažinimu apskritai. Dievas yra svarstymu neišsemiamo tobūlumo esybė, tuo 
tarpu esimo sąvoka apskritai savo turiniu pasako tik, kad čia yra šis tas, 
ne niekas, taigi toji sąvoka yra neturtingiausia savo turiniu; delto, kad visi 
daiktai yra šis tas, ne niekas, už tai ir į visus daiktus galima žiūrėti iš 

!) Aš čia turiu pastebėti, kad dažnai turima klaidingas supratimas apie veikimo 
prigimtį vienos esybės kitą esybę. Veikimas vienos esybės kitą dažnai vaizduojamasi 
(o tuo tarpu čia nevaizdavimosi dalykas), kad tartum iš vieno daikto pereina ar perlekia 
į kitą daiktą kokios ypatybės ir judėjimo koks kiekis. Tuo tarpu iš tikrųjų, delto tik kad 
viena esybė veikia kitą, ji nieko nenustoja (pav., mokytojas, veikdamas savo mokslu mokinį, 
jį šio-to išmokindamas, delto savo mokslo nenustoja, mokslas iš jo neišlekia į mokinį). 
Veikimas padaro tai, kad kas tame daikte, kuris veikiamas, buvo tik salimybėje, tai veikiančio 
daikto įtakos dėka atsiranda akiualiai (kas gali tokią ir tokią žinią turėti, tas ją aktualiai 
įgyja, kas galimybėj buvo judėti, tas juda), bet materijalių daiktų veikime, kuomet vienas 
daiktas veikia kitą, tai tas kitas savo ruožtu jį reaguoja ir delto reagavimo įvyksta atatin- 
kama permaina pirmame veikiančiame daikte. Situo klausimu plačiau, specijaliai tenka kal- 
bėti ontologijoj. 

punkto esimo, visiems daiktams galima priskirti esimo ypatybę, bet būtų 
"nesąmonė visiems daiktams pripažinti Dievo ypatybę. 

Malbranšas Klaidingai mano, kad tik pripažįstant, jog mes tarp Die- 
vuję matomų idėjų matydami amžinuosius, būtinus santykius ir ypatybes, 
galime išaiškinti tiesas būtino, nuo laiko nepriklausomo, visatino charakterio. 
Tuo tarpu pripažįstant, kad daiktuose šalia individualumų yra esminių ypa- 
tybių ir esminių santykių ir kad tas ypatybes ir santykius mes galime pa- 
žinti protu skyrium nuo individualumų, pakankamai paaiškėja tokiu būdu tokio 
tiesų charakterio pagrindas. Taip iš tikrųjų tų tiesų charakterį pajėgė iš- 
aiškinti Aristotelis ir Tomas Akvinietis. 

Kaip jau esu minėjęs, nėra reikalo pripažinti, kad pirma mes turėtume 
turėti tobūlumo, tobūlos esybės pažinimą, kad paskui per to tobūlumo 
aprėžimą, neigimą, galėtų mums atsirasti daiktų netobūlumo supratimas. 
Atvirkščiai, yra nesunku suprasti, kad pirma pažindami netobūlus daiktus, mes 
lengvai prieiname supratimą, kad gali egzistuoti tobūlesnė ir visai tobila 
esybė ir paskui besigilindami į daiktų priežastis, pagalios prieiname pažini- 
mą, kad iš tikro egzistuoja tob'ila esybė. Palygindami, pavyzdžiui, įvairaus 
didumo daiktus, įvairios jėgos esybes, mes suprantame, kad vienas yra di- 
desnis, kitas mažesnis, vienas silpnesnis, kitas stipresnis, kad gali būti dar 
menkesnis, ir dar menkesnis, ir visai menkas arba visai netobūlas tuo ar 
kitu atžvilgiu arba ir visais atžvilgiais daiktas; iš kitos pusės konstatuoda- 
mi, kad vienas už kitą yra vertesnis kokiu atžvilgiu, mes galime suprasti, 
kad gali būti dar ir dar ir dar vertesnis tuo atžvilgiu, visais atžvilgiais, to- 
kiu būdu galime įgyti tobūliausios esybės ideją. (O tyrinėdami daiktų eg: 
zistavimo priežastis, mes prieiname, žiūrėdami logikos reikalavimų, kad iš 
tikro tobūliausia esybė egzistuoja. Tiesa, matomojo pasaulio daiktai neto- 
būli, bet jį iš nieko sukurti galėjo pajėgti tik iš savęs, būtinai egzistuo- 
janti, savo egzistavime nuo kitų nepriklausanti esybė, kurios pačioje esmėje 
yra egzistavimas, taigi tobūliausia esybė, kurią mes vadiname Dievu !). 

E. 1) Leibnitz'ą (1646—1716) taip pat gaiima laikyti racijonalistu. 
Jis nepripažįsta, kad viena esybė galėtų veikti kitą, nes negalįs suprasti, 
kaip vienos esybės veikimo rezultatas gali patekti į kitos esybės vidų. 
Kiekvienos esybės veikimas, Leibnico pažiūromis, negali išeiti iš veikian- 
čios esybės ribų. Taigi ir pažinimas mumyse nėra rezultatas veikimo mus 
kitų esybių, bet savitai įvykstąs mumyse aiškėjimas to, kas buvo neaiškiai 
mumyse gliūdėję. Visos esybės, taigi ir mūsų siela, neturi Jangų, pro ku- 
riuos kas nors iš kitų esybių galėtų patekti mūsų sielos vidun. Tik Die- 
vas savo sukūrimo aktu gali veikti ir veikia visas esybes. Dievas yra nustatęs 
kiekvienos esybės veikimo dėsnius tokiu būdu, kad veikimų procesų eiga ko- 
kioj nors esybėj atsispindi aiškiai ar neaiškiai visose kitose esybėse. Tokiu 
biidu galima suprasti, kad mūsų siela sužino apie kitus daiktus ir juose 
esančius įvykius ne del to, kad jie mus galėtų veikti, bet dėka nuo amžių Dievo 
nustatytam atsispindėjimo planui (praestabilita harmonia); mūsų si la yra 
kaip koks gyvas visatos veidrodis, kurs jaučia, pažįsta kas jame atsispindi. 

Leibnico supratimu negali būti esybės, negali būti galios be veikimo; 
kas neveikia, sako jis, tas neegzistuoja. Taigi ir mūsų protinė siela nieka- 


1) Čia nėra reikalo įsakmiai dėstyti Dievo egzistavimo įrodymus. Kritikuojant Mal- 
branšą pakanka nurodyti, kad yra būdų prieiti supratimą, kad Dievas tikrai egzistuoja, 
kad jo pažiūra apie Dievo intuiciją yra visai klaidinga. 

dos negalėjo būti tokiame stovyje, kad ji kada nors nieko nebūtų žinojus. 
Mūsų protas niekados negalėjo būti tokiame stovyje, kaip koks nerašytas, 
tuščias lapas (tabula rasa). Klaidinga tat pažiūra, mano Leibnicas, kad pro- 
las, nieko savyje neturėdamas, turėjo laukti žinių iš pajautų. Esant dvasi- 
nei sielai, esant visados dvasiniams sielos veiksmams, visados turėjo biiti 
ir proto veikimas. Garsų posakį „nihil est in intellectu, guod non prius 
fuerit in sensu“ (nieko nėra prote, kas nebūtų pirma buvę pajautų patyri- 
me), Leibnicas modifikuoja, pridėdamas prie jo žodžius „nisi intellectus 
ipse“ (išskiriant patį protą). Kadangi viena esybė negali veikti kitą, tai 
Leibnico supratimu ir nė viena galia negali veikti kitų; nė viena galia 
negali gauti iš kitos rezultatus jos veikimų į save. Taigi ir pajautos nei tar- 
piškai kitos galios pagalba, nei betarpiškai negali veikti protą. Jei betgi 
Leibnicas sutinka dalinai, kad kas buvo pajautose patirta, gali būti proto 
pažinta, tai tik ta prasme, kad tai, kas pajautų atvaizduojama drumstai, ne- 
aiškiai, tas pats dzlykas gali proto pažinime aiškiai atsispindėti arba, kitais 
žodžiais tariant, gali būti aiškiai pažintas. Tarp proto ir pajautų nėra tar- 
pusavio veikimo, bet tik paralelumas dalykų atvaizdavime. Pajautų pa- 
tyrime mūsų siela jaučiasi pasinga delto, kad čia pažinimo galia kaip ir 
prislėgta, sukliudyta, sudrumsta; čia pasingumo jausmas pareina ne iš to, 
kad mūsų siela jaustų kitos esybės save veikimą, bet iš sielos vidaus gy- 
venimo ypatybių. Tarp proto ir pajautų nėra esminio skirtumo, yra tik 
jų pažinime aiškumo laipsnio skirtumas. 5 

Kai kurios tiesos mums yra betarpiškai aiškios arba, kitaip sakant, 
pažintos intuicija, kaip antai, pirmieji dėsniai, Dekarto „cogito ergo sum“ 
(galvoju, taigi esu); kaip tik įsisąmoninam tų tiesų terminus, tuojau jau- 
čiame psichologišką būtinybę pripažinti jų vertę. Kitos tiesos yra įrodomos 
protavimu, kaip antai, Dievo egzistavimas; pagalios yra dalykų, kuriuos 
verčia mus pripažinti pajautų liudymas, kaip antai, išorinio pasaulio egzis- 
tavimas; griežto tikrumo proto apie pasaulio daiktų egzistavimą, anot I-eib- 
nico, mes negalime turėti. 

Įvairias esybes Leibnicas vadina monadomis, kurios esmėje yra jėgos. 
Iš čia Leibnico filosofijos sistema vadinama taip pat monadologija ir dina- 
mizmu. Leibnicas visai kitaip supranta materijalių daiktų prigimtį, negu 
Dekartas. Dekartas skelbė, kad materijalių daiktų esmę sudaro erdvybė, 
išsiplėtimas erdvėje. O Leibnicas, konstatuodamas, kad daiktai turi ats- 
pariimo galią, negalėjo sutikti, kad jų esmėj būtų pasinga arba be jokios 
savo vidaus jėgos erdvybė; taip pat svarstant, iš kokių galutinai dalių su- 
sideda daiktas, mes turime, sako Leibnicas, pripažinti, kad pa- 
grindiniais pagalios elementais yra vieningos, neišsiplėtusios erdvėje įjė 
gos, analogiškos mūsų sielai. Erdvybė, mano Leibnicas, yra ne kas kita, kaip 
tų jėgų atvaizdavimo tvarka kitose pažįstančiose jėgose, arba monadose. 
Del šitokios pažiūros į materijalinius daiktus Leibnico sistemą galima va- 
dinti metafiziškuoju idealizmu). . 


1) Kaip pirma kalbėdamas apie kitų filosofų sistemas, taip ir čia apie Leibnicą, 
aš tenkinuosi išdėstęs tik pačias pagrindines gnoseologijos pažiūras; apie kitas jų Tiloso- 
fijos mintis aš kalbu tik tiek, kiek manau gali būti reikalinga jų gnoseologijos pažiūroms 
tiksliau suprasti. Mintis, kurias nėra būtino reikalo tuo atžvilgiu minėti, aš išleidžiu, nors 
jos savyje yra kartais labai svarbios bei įdomios ir negali būti neminėtos didesniame ar 
mažesniame filosofijos istorijos kurse. 

2) Įsižiūrėjus į Leibnico svarbesniąsias gnoseologijos pažiūras, aiškiai 
matyti, kad ant jų pagrindo nėra galima nusistatyti laisvos nuo vidujinių 
prieštaravimų, su tiesa sutinkančios gnoseologijos sistemos. 

Centrinės jo metatiziškojo idealizmo pažiūros apie monadų prigimtį 
ir apie Dievo nuo amžių nustatytą monadų atvaizdavimo tvarkoje. harmo- 
niją yra viena kitai prieštaraujančios, jei žiūrėt į jas iš kritiško pažinimo 
reikalavimų punkto. Iš tikro, jei viena esybė (monada) negali pastebėti, ar 
yra, kas, kuo yra kita esybė, tai iš kur galima turėti protingai pamatuotą 
pažiūrą, ar kitoje esybėje eina įvykiai harmoniškai, atatinkamai mūsų paži- 
nimo galios atvaizdavimo procesams, ar kaip kitaip. Būtų stačiai nesąmonė 
užsiimti svarstymais, kokia yra materijalių daiktų prigimtis, jei mes neturė 
tume su jais realių tarpusavio santykių, jei negalėtume įžiūrėli, ar jie yra, 
kuo jie yra ir kas su jais dedasi. Leibnicas apeliuoja čia į Dievo nuo am- 
žių nustatyto harmoniško atvaizdavimo planą, kurs realizuojasi mūsų paži- 
nime. Bet kad galima būtų kritiškai kalbėti apie tokį ar kitokį Dievo vei- 
kimo planą, reikia jau nemaža kas objektingai žinoti. Jei Dievas nėra betar- 
pišku pažinimo objektu, kaip esame įrodę Dekarto ir Malbranšo pažinimų 
kritikoj, tai jau reikia turėti objektingai pamatuotų tiesų, kad ant jų pagrin- 
do galima būtų prieiti prie kritiško pažinimo, jog Dievas tikrai egzistuoja. 
Tiesa, Leibnicas pripažįsta su psichologiškos butinybės aiškumu pasireiškian- 
čius mums pirmuosius principus (pav., tapatybės, pakankamo pagrindo), bet 
ar tai psichologiškai jų būtinybei atsako objektinga, reali jų vertė, tai Leib- 
nicas neįstengia įrodyti nepriklausomai nuo pažiūrų į Dievo veikimo pla- 
ną. Negalint nurodyti pirmųjų pažinimo principų objektingos vertės, nėra 
galima kritiškai kuo pagrįsti pakankamai ir pažiūrų apie Dievo egzistavi- 
mą. Jei taip čia yra net su Dievo egzistavimo klausimu, tai ką kalbėti apie 
Dievo veikimo plano sužinojimą, kuriuo Leibnicas nori remti pačias pa- 
grindines gnoseologijos pažiūras. 

Daugiausia prie nepatikrintų aprijoristinių supozicijų Leibnicą stūmė jo 
kritiškai nepamatuotas įsitikrinimas, būsią viena esybė kitą visai negali veikti. 
Gaila, kad jis neišėjo savo svartymuose iš faktų. Juk aišku, kad, pavyzdžiui, 
nuo mano galvojimo pareina, kokioj tvarkoj ant lentos užrašyta žodžiai, 
kuomet aš sąmoningai sprendžiu ir sprendimus užrašau; taigi aš turiu ga- 
lios veikti lentą, kad-ant jos atsiranda tokios ir tokios reikšmės užrašyti 
žodžiai. Kokiu būdu įsakmiai eina mano dvasinės pažinimo galios veikimas 
ranką, rankos lentą, kad ant jos atsiranda norimos išreikšti tiesos, tai, žino- 
ma, nėra lengva išaiškinti, bet delto, kad pačių faktų sąryšyje nevisa lengva 
išaiškinti, arba ir net delto, kad kas būtų čia neįstengiama išai kinti, visai 
neišeina, kad būtų delto protingo pagrindo nepaisyti pačių tųšiaktų arba 

„abejoti del jų vertės. 

Pati pagrindinė I.eibnico klaida, taip „pat kaip ir Dekarto, Malbranšo, 
Spinozos yra ta, kad jis neįsisamonino pačias svarbiausias pažinimo faktų 
ypatybes, tarp kurių pažinimo santykis prie objekto užima pačią centrinę svar- 
bumo atžvilgiu vietą; juk visa pažinimo proceso prasmė ir tikslas yra pasiekti 
tiesą, tai yra pažinti kas yra, kitaip sakant, pažinti objektą. Jei nėra paži- 
nimo, kurs nebūtų kokio nors pažįstančio subjekto, tai lygiai nėra pažini: 
mo, kurs nesiektų nieko pažinti, kurs neturėtų santykio su objektu. 

Klaidingai taip pat elgėsi Leibnicas, neišbandęs savo pagrindinių siste- 
mos pozicijų kritiško, metodiško abejojimo ugnimi. Kuomet tos pagrindi 


| 

nės pozicijos kritiškai nenusistatyta, o ypač kuomet jos buvo nevykusios, 
tai paskui Leibnicui buvo sunku, net su dideliais jo filosofiškais gabumais, 
išsisaugoti: stambių prieštaravimų ir keistų, tik paviršium kritiškai 
nepatikrintomis supozicijomis pridengtų nesąmonių. 

F. 1. Naujųjų laikų gnoseologiniam idealizmui daugiausia dirvą yra 
paruošęs savotiško metafizinio subjektinio idealizmo atstovas Berkeley 
(Berklis) (1685— 1753). Savo filosofijoj jisai išėjo iš Loko (Locke) (1632 — 
1704) pagrindinių pažiūrų kritiško įvertinimo. 

Lokas, išeidamas iš to principo, kad materijalinis daiktas negali veikti 
dvasią, prieina prie šios pažiūros: negali būti susitikimui punktų tarp pa- 
žįstančio subjekto ir tarp daiktų; taigi betarpiškai mes pažįstame ne pačius 
daiktus, bet tik jų vaizdus arba kitaip sakant jų idejas - portretus. Pažinę 
tuos vaizdus, mes paskui darome išvadas apie tai, kas yra ir kaip išrodo 
tie daiktai-modeliai, kurių mes turime idejas-portretus. Berklis teisingai del- 
to pastebi, kad jei mes betarpiškai pažįstame tik vaizdus ir jei mes nieka- 
dos negalime pažinti daiktų tiesioginiu būdu, tai nėra pagrindo, griežtai 
dalyką svarstant, ne tik kalbėti apie atatinkamumą ar neatatinkamumą tų 
vaizdų pačiai daiktų realybei, bet ir nėra galima kritiškai pateisinti pažiūrų 
apie tikrą išorinio pasaulio daiktų egzistavimą. Iš tikro, čia ne galima paly- 
ginti ne tik vaizdus su daiktais, bet ir suprasti, kaip apskritai mūsų sieloje 
galėjo atsirasti išorinio pasaulio ideja. 

Lokas, neprileisdamas galimumo, kad galėtų būti tarpusavis veikimas 
sielos kiną ir kūno sielą, sugalvojo tą vaizdų (arba idejų-portretų) teoriją. 
Bet galima paklausti, ar tie vaizdai yra materijaliniai ar ne? Jei jie yra ma- 
terijaliniai, tai jie, einant Loko pagrindiniu principu, negali veikti dvasinę 
sielą; je jie yra nematerijaliniai, tai jie negali atvaizduoti materijalių daik- 
tų, nes, sekant Dekartą, Lokas niekame nemato jokio panašumo tarp sielos 
ir materijalių daiktų. 

Berklis darydamas išvadas iš Loko empirizmo, laikosi tos pažiūros, 
kad mūsų idejomis niekas realybėje neišreiškiama del to, kad jos yra abs- 
trakčios ir visatinos; mat, realiai gali egzistuoti tik konkrečios ir individua- 
lios esybės. Materija anot Berklio, tai tik abstrakti ir visatina sąvoka, kuri 
tat negali egzistuoti realybėje. Taigi, išorinio pasaulio, kurio esmę Dekar- 
tas matė materijoj, negali visai ir būti. Vadinamieji tokt ar kitoki išorinio 
pasaulio daiktai, kurių pavadinime niekados negalime apsieiti be abstrakčių, 
visatinų sąvokų, jokiu būdu negali realiai, nepriklausomai egzistuoti nuo 
mūsų sąmonės. Tie daiktai—tik mūsų idejų grupės; na o idejos negali eg- 
zistuoti už pažįstančio subjekto sąmonės ribų. Idejos, anot Berklio, neturi 
veikimo galios, visas jų egzistavimas yra toks, kad jos yra pažintos, taip kaip 
visas sielos arba dvasios egzista simas yra toks, kad pažįsta. Iš čia pagarsėjusi 
Berklio formulė: viskas kas yra, yra arba pažįs'anti dvasia arba pažintoji 
ideja (esse est percipere aut percipi). 

Kaip atsiranda mūsų sąmonėje idejos, kurių atsiradimas ir ypatybės 
dažnai nepriklauso nuo mūsų vaizduotės ir laisvos valios nutarimų? Jei tam 
nesurandame pakankamos priežasties nei mūsų sieloje, nei išoriniame pasau- 
lyje, kuris neegzistuoja, tai (ąja priežastimi gali būti tik Dievas. Mes gali- 
me tikėti, kad idejos kilusios iš Dievo, kuomet tarp» jų yra pastovūs nesi- 
mainomais dėsniais išreiškiami santykiai; kitais atvejais idejų atsiradimas, 
jų kombinavimas, pareina iš mūsų valios ir vaizduotės veikimo, 

Tiesa, anot Berklio, tai sutikimas pažinimo su pažinta realybe, ku- 
ria gali būti idejos, kitos dvasios ir Dievas. Idejas mes pažįstame betar- 
piškai. Jų pažinime galime skirti objektyvią tiesą nuo subjektyvios. Su- 
bjektyvi tiesa yra apie tas idejas, kurios priklauso nuo pažįstančio subjekto 
laisvos valios ir vaizduotės. Įvairių pažįstančių subjektų jos yra įvairios. 
Objektivi tiesa reiškia mūsų pažinimo sutikimą su Dievuje esančiomis am- 
žinomis idejomis, kurias Jis ir mumyse sukelia. Dažnai mes per savo silp- 
numą ir neapsižiūrėjimą supainiojame subjektyvias tiesas su objektyvio- 
mis. Reikia čia, sako Berklis, uolaus lavinimosi, įpratimo, kad galėtume 
savo protu atskirti, kas pareina iš amžinosios Dievo šviesos, o kas yra kilę 
iš mūsų klaidinančių vaizduotės ir valios įgeidžių. Į objektyvios tiesos pa- 
siekimą paprastai nurodo žmonių pažiūrų sutikimas. Mai, žmonių protas 
yra vienoks; tinkamai pavartotas, jis visais laikais ir visose tautose veda 
prie tų pačių tiesų pažinimo. ) 

2) Kritikuodamas Leibni.ą ir kitus kai kuriuos filosofus, aš pakanka- 
mai esu įrodęs klaidingumą pažiūros apie negalėjimą vienos esybės veikti 
kitą, materijalinio daikto sielą. i : 

Kritikuojant ypač Dekartą ir pirmiau gnoseologinį idealizmą buvo 
aiškiai nurodyta, kad pirmaisiais pažinimo objektais negalima laikyti miisų 
sąmonės stovius, vaizdus, idejas, bet paties išorinio pasaulio dalykus. Daug 
kartų esu akcentuodamas pabrėžęs, kad kiekvieno pažinimo pati centrinė 
svarbiausia ypalybė—tai santykis prie objekto. 

Berklis daug ką teisingai prikiša Lokui ir teisingai nusmerkia kai ku- 
rias jo pozicijas. Bet kad jis išvengia kai kurių Loko nesąmonių, iš to dar 
visai neišeina, kad jis neįpuola paskui į nemažesnes už Loko klaidas. 

Tiesa, Lokas neišvedė konsekvencijų iš savo empiristinių presupozicijų; 
jis pripažino išorinio pasaulio daiktų egzistavimą ir jų pažinimą. Berklis, 
eidamas konsekventiškai, iš tų pačių klaidingų presupozicijų atmeta realų 
išorinio pasaulio egzistavimą; taigi jis iš klaidos logiškai prieina prie nema- 
žesnės nesąmonės. Apie klaidas sensualistinio empirizmo, kuris yra pagrin- 
de ir Loko ir Berklio teorijos, esu atatinkamoj vietoj gana plačiai kalbėjęs; 
čia nėra reikalo kartoti. 

Berklis pripažįsta dvasinio pasaulio egzistavimą; bet, laikantis jo pa- 
grindinių punktų, nėra galima pagrįsti tą pripažinimą kokiu nors rimtu argu- 
mentu. Kuomet Berklis sako, kad mes betarpiškai pažįstame tik idejas, tai 
negalime ryžtis prieiti prie pažinimo Dievo ir kitų dvasių kitaip, kaip su pir- 
ma pažintų idejų pagalba. Bet idejos, biidamos, anot Berklio, savyje pasingos, 
be veikimo, negi gali mums atvaizduoti dvasios charakterizuojančią gyvybę ir 
veikimą; iš čia išeina, kad per tas pirma pažintas idejas nėra jokiu būdu 
galima prieiti pire dvasinio pasaulio pažinimo. Taigi, pasirodžius klai- 
dingai pačiai svarbiausiai Berklio pažiūrai, ir visa Berklio gnoseologijos 
sistema pasirodo aiškiai neturinti protingo pagrindo. 

Dr. P. Kuraitis. 
(Toliau bus). 

Psichiškosios laisvės bruožai. 


Laisvės klausimu yra žmonija gyvai susirūpinusi, kadangi visose 
gyvenimo srityse tenka su ja susidurti. Mums čia rūpi ne ekonomiškoji 
ar politiškoji laisvė, bet psichiškoji, kuri ypač svarbi psichologijai ir etikai: 
psichologijai —-kaipo vienas jos esminių dalykų, ir etikai - kaipo svarbiausia 
sąlyga, nuo kurios pareina visa etikos vertė. 

Kai kalbame apie laisvę, tai turime galvoj galimybę veikti ar neveikti, 
daryti viena ar kita, daryti taip ar kitaip, visai priešingai. Iš visų šių sa- 
vybių daugiausia reiškia savybė „veikti ar neveikti“, todel ji ir tinkamiausiai 
charakterizuoja laisvę. Laisvė yra valios žymė, kuri reiškia, jog, visoms 
veikimo sąlygoms esant, žmogus gali veikti ar neveikti. Laisvė yra žymė, 
o ne jėga, veikimas ar palinkimas, pati gi valia yra jėga arba sugebėjimas. 

Paprastoje kalboje ir mokslo veikaluose kai kalbama apie laisvę, ji 
būna priskiriama valiai, o apie valią išsireiškiama taip, lyg ji būtų visai sa- 
vaiminga būtybė, esanti žmoguje Kai kalbama apie žmogaus protą, tai 
į jį žiūrima panašiai: savaininga būtybė, esanti ir veikianti žmoguje. Pa- 
galiau, svarstomas proto ir valios santykis: kovoja su vienas kitu ar sutin- 
ka. Zmogaus asmuo šitoje kalboje visai pranyksta. Visi šios rūšies išsireiškimai 
yra labai negriežti ir antropomorfiški: įsižiūrėje į psichiškąjį gyvenimą ir jį 
išsvarstę pastebėsime, jog vienas tėra psichiškojo gyvenimo savaimingas 

veiksmai, O protas ir valia tėra jėgos, kuriomis asmuo veikia. Labai gerai 
šią mintį yra išreiškęs Tomas Akvinietis sakydamas „actrones sunt suppo- 
sitorum“ — veiksmai priskiriami subjektui. Nusikratyti antropomortizmu, 
priskiriamu protui ir valiai, yra būtinas dalykas, jei norime išspręsti laisvės 
klausimą. Cia nurodytąja prasme imamas asmuo veikia, pasinaudodamas 
organizmo, proto, valios ir kitomis jėgomis. Ne kam kitam, tik asmeniui 
priskiriami kuo įvairiausi veiksmai, kaip antai: eina, žiūri, atsimena, mąsto, 
nori, džiaugias, yra, laisvas, geras, susimąstęs. Asmuo sudaro tikrąjį, vei- 
kiantįjį vienetą, todel, griežtai išsireiškiant, laisvė turi būti priskiriama as- 
meniui, ne valiai.  Beveikdamas, laisvę bereikšdamas asmuo gali pasinaudoti 
protu, kaipo pažinimo jėga, dalykui ištirti, apsvarstyti. Be abejo, protas ir 
valia, kiekvienas jų, reiškia linkimo savo kryptimi, bet kalbėti apie proto ir 
valios kovą tikrąja moksliškąja (prasme) kaipo dviejų savaimingų būtybių 
kovą, tai yra tikras mitas, neleistinas antropomorfizmas. 

Patirtis gausiai mums rodo, jog žmogaus veiksmuose yra daug tai- 
syklingumo; juo paširemdami mes galime iš anksto pramatyti kai kuriuos 
žmogaus veiksmus. Nagrinėjant šį taisyklingumą nėr nei mažiausio reikalo 
prileisti žmogaus veiksmuose būtinumą; visai pakanka prisiminti, jog žmo- 
gus naudojasi protu, kuris vienodai sprendžia dalykus, kai dalykų sąlygos 
būna vienodos. Taigi, taisyklingumą visai gerai išaiškina vadavimasis pro- 
tu, ir todel neleistina iš taisyklingumo buvimo daryti išvada del būtinumo. 

Būtinumas, kaipo laisvės priešingybė, tegali būti imamas nesilygstamas, 
arba absoliutus, nes jisai vienas išreiškia tikrąjį būtinumą. Be to, veiksmai, 

kurių svarstoma laisvė ar nelaisvė, gali būti imami domėn vien tie, kurie 
yra tiesioginiai, reiškia, vyksta vidaus gyvenime, kadangi jie tiksliausiai 
charakterizuoja laisvę. 

Paaiškinus sau klausimo padėtį ir vartojamuosius terminus, tenka pa. 
žvelgti į patį klausiamąjį klausimą: ar žmogaus veiksmuose yra laisvė ar 
būtinumas? Klausimui spręsti žiūrėkime patirties. 

Kiekvienas daiktas turi savo prigimtą palinkimą, pav., geležis šildoma 
skečiasi. Žmogus visa savo būtybe trokšta laimės, t. y. visais atžvilgiais 
tobulo gėrio arba visatinio gėrio, kuris jam atrodo, kaipo galutinas jo ti- 
kslas, realizuojamas Dievuje ar kaip kitaip. Visatinio gėrio, arba tobulios 
laimės žmogus trokšta su visu būtinumu; čia laisvės nebėr, bet ir nenuostabu, 
nes čia yra tas, kas visoje tobulybėje atatinka žmogaus prigimtį. Kad 
žmogus taip gyvai, karštai trokšta tobulios laimės, žinome ne iš atitraukto 
galvojimo, bet iš mums artimos, stačiai mūsų pačių gyvenamos patirties, 
apie kurią mums liudija mūsų sąmonė. 

Be absoliutaus kai kurių veiksmų būtinumo, dar galima priminti veiks- 
mai, kurie yra būtini tam tikromis sąlygomis; pav., kas nori mokėti rašyti, 
turi mokintis. Sito sąlyginio būtinumo pagrindas yra visai aiškus: kas no- 
ri tikslo, nori ir priemonių. Sios rūšies būtinumas yra ne antmestas žmo- 
gui, išorinis, bet einąs iš paties žmogaus kitos rūšies norų, todel jisai 
nesudaro jokios problemos. 

Dar yra veiksmų, kurie, tiesa, kyla iš valios, bet joje nepasilieka, jun- 
giasi su įvairiais organizmo judesiais; tai bus tarpiškieji veiksmai. Jie gali 
būti priversti, nelaisvi, pav., grąsinimais gali priversti, kad žmogus pakel- 
tų ranką, nors pirmiau ir buvo juntamas jojo priešinimasis. 

Patį mūsų  svarstomojo dalyko branduolį sudaro betarpiškieji žmo- 
gaus veiksmai, kurie tiesiog kyla iš valios ir žmogaus psichikoje pasilieka 
nesireikšdami išoriniu, kito žmogaus patirčiai prieinamu būdu, pav., norėti, 
abejoti, mąstyti. Nėr mažiausios abejonės, jog gamta, žmonės, įvairūs psi- 
chiškieji veiksniai daro įtakos žmogaus valiai ir todel yra daug veiksmų, 
kuriems negalima priskirti laisvės pažymys: jie eina iš asociacijų, įpratimo, 
juose žmogaus sąmonė ir atsakomybė mažta arba ir visai išnyksta. Be 
šios rūšies veiksmų yra kiti, kur žmogaus laisvė yra pakankamai įrodyta; 
todel galima sakyti: kai kurie žmogaus valios veiksmai yra laisvi. Sis es- 
minis teigimas tenka pagrindingiau ištirti. 

Kai kalbame apie žmogaus laisvę, tai turime galvoj, iš vienos pusės, 
žmogų su jo jėga ir valia ir, iš kitos pusės, kokį norint dalyką, kurio aki- 
vaizdoje sakome žmogų esant laisvą. Tarp žmogaus ir dalyko yra san- 
tykis. Kyla klausimas, koks yra šis santykis, būtinas ar laisvas? Atsaką 
galėsime gauti, kai sužinosime, kokį gėrį sudaro tasai dalykas. Visai ne- 
abejotina, jog atskiri žmonių ir gamtos dalykai nesudaro visatinojo gėrio 
ir todel jie negali patraukti žmogaus valios būtinu būdu, kitaip sakant, 
žmogus savo valios veiksmuose yra laisvas tokio dalyko akivaizdoje. Sį 
žmogaus laisvės įrodymą galima ir taip išreikšti: kadangi konkretūs daiktai 
yra tik dalinis gėris, tat jie negali išsemti visų žmogaus norų ir todel 
žmogus yra laisvas. 

Sąmonė liudija žmogų esant laisvą—tai yra antras atžvilgis, kuriuo 
einant reikia laisvė svarstyti. Sąmonė turi pagrindinės reikšmės psicholo- 
gijos mokslui: kiekvienas mokslo davinys eina per žmogaus sąmonę, kuri 

juk kiekvienu momentu sudaro pažinimo jėgų veiksmo židinį. Iš aiškaus 
sąmonės liudymo ir semiame įsitikrinimą del žmogaus laisvės. Taip da- 
rydami mes nenusižengiame jokiam kritingumo dėsniui, nes visai lygiu 
būdu sąmonėje semiame ir kitas mokslo žinias, ar jos bus psichikos ar 
fizikos srities. Visi sąmonės liudymui laisvės klausimu daromi priekaištai, 
arčiau į juos įsižiūrėjus, nustoja įtikrinamosios vertės. Yra reikalo žyme- 
snieji jų paliesti ir nušviesti. 

Kai kurie iš filosofų, pav., Hobbes, Spinoza, Leibnicas, Fouillėe, sako, 
jog žmogus nežinąs visų jame esančiųjų veiksnių. todel ir manąs save 
laisvą esant, o tuo tarpu jisai esąs tų veiksnių determinuotas. 

Sisai determinizmo pasakymas yra neįrodytas. Visų pirma, iš sąmonės 
spręsti apie determinizma yia visai negalima, nes sąmonė nieko apie determi- 
nizmą nesako, betvis delto ji, o ne kas kita, yra šaltinis, iš kurio imami psichiško- 
jo gyvenimo pastebėjimai; reiškia, patsai šaltinis nurodo ką kita, negu deter- 
minizmą. Antra, manomieji veiksniai, kurie žmogų determinuotų, yra mo- 
kslui nežinomi, todel nėr reikalo su jais skaitytis, o neįrodytos determiniz- 
mo hipotezės nieko negali nulemti, sąmonei aiškiai liūdyjant laisvę. Paga- 
liau, laisvės sąmonė yra tiesioginiame santyky su motyvų žinojimu.  Žmo- 
gus turi galimybės ir teisės savo protu svarstyti motyvus; juo giliau juo- 
sius išsvarsto, juo labiau jaučiasi laisvu ką nors nusprendęs. Šios rūšies 
neginčijami faktai jokiu būdu nesuderinami su bent kokių paslėptų, deter- 
minuojančių veiksnių buvimu. 

Kiti vėl filosofai, pav. Ed. v. Hartmann'as, Ribotas, Du Bois - Rey- 
mond'as, skelbė, jog laisvės sąmonė esanti apsigavimas ir nurodinėja į 
vaikus, girtus ir hipnotikus, kurie sakosi laisvi esą, bet iš tikrųjų jie neturi 
tikros laisvės. 

Sisai priekaištas laisvei taip.pat nustoja pagrindo, kai išnagrinėjama, ką 
jisai reiškia. Pirma, jei negalima tikėti aiškių aiškiausiu sąmonės liūdy- 
mu, tai kuo betikėti? Jokių įtikinančių dalykų niekur nerasime. Reiškia, 
reiktų paskelbti kuo plačiausias skepticizmas, prie kurio joks mokslas ne- 
bebūtų galimas. O tuo tarpu tikrenybėje matome, jog mokslas yra galimas; 
iš to eina, jog skepticizmas nėr pamatuotas, jog galima pasitikėti sąmonės 
liudymais. Be abejo, jie turi būti kritiškai svarstomi, turi būti žiūrima, ar - 
apystovos yra naturalios, ar sąmonė subrendusi, visai išriedėjusi, bet tai jau 
mokslo kritikos dalykas. Antra. Paneigus sąmonės liudymus del laisvės, 
kyla svarbus klausimas, delko mes kai kuriuos veiksmus laikome laisvais, 
o kitus — nelaisvais, iš kur susidaro skirtumas. Skirtumui išaiškinti nepa- 
kaks jokių apsigavimų ar panašių kitų prileidimų bei manymų. Jau patsai 
faktas, jog kalbamieji filosofai vadina laisvės sąmonę apsigavimu, pakanka- 
mai įrodo tų filosofų pažiūrą, jog galima turėti sugebėjimo atskirti, kur yra 
apsigavimas, kur jo nėra; todėl ir yra visai suprantamas ir pamatuotas nu- 
sistatymas, paremtas sąmonės liudymais ir kritiško metodo tyrimais, skirti 
veiksmus į laisvus ir nelaisvus. Trečia. Jei girtas, ar sapnuojąs ar karš- 
čiuojąs asmuo laiko savo veiksmus laisvais, tai jisai veikia nenormaliose 
apystovose, kurios trukdo jo galių pasireiškimą, ir delto jisai apsirinka del 
savo veiksmų laisvės; bet ir apsirikdamas eina tam tikra taisykle: laiko save 
laisvu, žinoma, iš įpratimo arba iš patirties, gaunamos visai normaliose 
apystovose. Turint tai galvoje patsai apsirikimas  patampa suprantamas. 
Pagaliau, kiekviename asmenyje, su kuriuo galima susikalbėti, esti nors pro- 

švaistės laisvės. Tyrinėtojas Bernheim'as (Nancy) nurodinėja faktų, jog hipno- 
tikai priešinasi veiksmams, kurie nesutinka su jų doros pažiūromis. Del- 
boeuf'as mini kitus faktus, kur hipnotikai skundžiasi, jog jie buvę verčiami 
šį bei tą daryti. Turint galvoje šitokius faktus nenuostabu, jog gali įvykti 
laikinas apsirikimas. 

Psichiškajai žmogaus laisvei dar buvo keliamas toksai priekaištas (Lei- 
bnicas ir Volfas): yra bendrai priimtas filosofijos posakis, jog: „nieko nebūna 
be pakankamo pagrindo“ (nihil est sine ratione sufficienti; iš to eina, jog 
valia negali prisirinkti mažesnio gėrio, todel valia yra proto determi- 
nuojama. , 

Šiame priekaište, visų pirma, pastebime pagrindinę antropomortistinę 
klaida, apie kurią jau anksčiau buvo minėta, būtent, jog protui ir valiai 
priskiriamos savistovybės, kurių ten iš tikrųjų nėra. Kaip minėta, veiksmai reikia 
priskirti asmeniui, kuris gali pasinaudoti visomis tiziškomis ar psichiškomis 
galiomis ir jei žmogus vykdo tai, ką jisai laiko esant geresnį dalyką, tat 
jisai jokiu būdu nenusideda laisvei. Antra. Jei koks daiktas ar veiksmas 
laikomas per geresnį dalyką, tat ten pripažįstama, jog tasai daiktas ar veiksmas 
yra svarbesniu motyvu, negu kuris kiltas. Gyvenimo patirtis pakankamai 
įrodo, jog motyvų svarbą nustato nevien patsai dalykas, bet ir asmuo, to- 
del nėr pagrindo asmens veikimą laikyti determinuotu Trečia. Pati va- 
lia yra galia, gyvas veiksnys, todel valios linkimas yra pakankamas 'pagrin- 
das kokiam norint veiksmui pagrįst. 

Žmogų laisvą esant liudyja ir visos žmonijos įsitikrinimas. Jei žmo- 
nijoje yra negausingas deterministų būrelis, tai dar neatima teisės kalbėti, 
jog žmonija yra įsitikrinusi laisve. Šitą žmonijos balsą yra labai gražiai 
išreiškęs šv. Augustinas, kuris veikale De duabus  animabus, c. 11, sako, 
jog laisvę dainuoja piemenys kalnuose, poetai teatruose, prastuoliai susirin- 
kimuose, mokslininkai biblijotekose, mokytojai mokyklose, kunigai šventose 
vietose ir žmonijos giminė visame pasaulyje (Migne, Patrologia, series 
latina, tom. XLII, pag. 105.). 

Deterministai, norėdami susilpninti žmonijos balso reikšmę, sako, 
jog paprasti žmonės nesvarsto laisvės problemos, tat ir jų balsas neturi 
reikšmės. Si pažiūra nesutinka su tikrenybe. Laisvės klausimą svarsto 
visi žmonės, tik jie tai daro labai įvairiai. Dažniausiai būna taip, jog laisvę 
jie per vien laiko su atsakomybe už savo veiksmus ir tajai atsakomybei 
priskiria labai plačią sritį Asmenines laisvės klausimas yra labai artimas 
kiekvienam žmogui, tąjam klausimui smerkti nėr reikalo naudotis bent ko- 
kiais patobulintais technikos pažangos tiekiamais prietaisais, todel visais 
laikais žmonija turėjo pakankamai galimybės išspręsti laisvės klausimą. 
Aiškus žmonijos įsitikrinimas jai gyvu ir artimu laisvės klausimu „yra ver- 
tintinas kaipo žmogaus proto balsas. 

Galų gale, žmonija, formaliai reikalaudama atsakomybės iš asmenų už 
jų darbus, pripažįsta žmogaus laisvę. Iš tikrųjų, visi žmonės pripažįsta 
tam tikrų doros dėsnių reikalingumą ir iš asmenų reikalauja, kad jie prisi- 
laikytų doros dėsnių. Sis reikalavimas įmanomas tik tuomet, jei prilei- 
džiamas asmens laisvės buvimas: juk nėr prasmės kalbėti apie akmens, 
medžio ar vilko dorą. Trumpai tariant, jei nebūtų laisvės, nebūtų supran- 
tamos ar pamatuotos, nei atsakomybė, nei dora, nei formalios bausmės. 
Jei tačiau asmenims yra žmonijos statoma aiški atsakomybė ir taikomos 

iormalios bausmės bei dovanos, tai yra aišku, jog žmonijos yra prilei- 
džiama asmens laisvė arba, kitaip sakant, žmonija prisilaiko indeterminizmo 
pažiūros. | 

Išdėję augščiau suminėtuosius įrodymus turime pagrindo sakyti, jog 
žmogus turi psichiškosios laisvės arba, kitaip išsireiškiant, nėra sudetermi- 
nuotas. Kad ši pažiūra būtų tvirčiau įrodyta, tenka pažvelgti į determi- 
nizmo pagrindus. 

Determinizmas yra pažiūra, neigianti laisvės buvimą. Determinizmas 
pasireiškia fatalizmo, panteizmo ir mechanizmo [crmose, t. y. tokiose for- 
mose, kurios rodo išorinės, arba fiziškosios, prievartos. Apie vidaus arba psi- 
chiskąjį butinumą nėr reikalo kalbėti, atmetus proto ir valios autonomiją, 
kaip tai buvo augščiau išdėta. 

Istorijoje būta asmenų ir tautų, prileidusių buvimą kokio tai fatum'o, 
arba likimo; apie tai liudija stoikai, astrologai, Mahometas, poetai. Tačiau 
mokslas jokio fatum'o nežino, o gyvenimo patirtis aiškiai reikalauja, kad 
žmogus darvuotųsi, ir kas nesidarbuos, tam gresia pavojus būti ištiumtam 
iš gyvenimo vagos. Nei kiek neprasižengiant tikrojo mokslo reikalavimams 
galima visai ramiai atmesti pasakymus apie fatum'ą, kaipo gryną svajonę. 

Determinizmas gali turėti panteizmo formą, kuria einant visas pasau: 
lis kartu su žmonija sudaro vieną dieviškąją biitybę, vieną bittinąji vyk- 
smą, kuris apima visa be jokios išimties. Panteizmas taip pat yra nepriim- 
tinas, nes jisai nėra suderinamas nei su griežtu mokslu, nei su paprastąja 
- gyvenimo patirtimi. 

Jei imsime svarstyti atskirus mokslus, tai visur atrasime kalbant apie 
atskiras mokslo sritis, atskiras daiktų rūšis, atskirus daiktus. Kiekvieno 
daikto savybės ir buvimo bei veikimo dėsniai yra visai kitoki, pav., paly- 
ginkime mineralą, augalą, gyvį ir žmogų. Net pati paprastoji reakcija reika- 
lauja skirtumo, netapatybės. : 

Dorinis ir teisinis gyvenimas remiasi veiksmų skirtumais, kartais net 
griežtomis priešingybėmis. Panaikinus veiksmų skirtumus bei priešingy- 
bes gyvenimas patampa nebeįmanomas, jisai net suirtų. Panteizmas tokio 
skirtumų panaikinimo būtinai reikalauja ir todel jisai nesuderinamas su 
tikrojo gyvenimo reikalavimais. 

Panteistiškose pažiūrose gamta ir visas pasaulis patampa nebeišaiški- 
namas, nes patsai pasaulis rodo savyje trūkumų, o panteizmo Dievas ne- 
siskiria nuo pasaulio, tat negali išlyginti trūkumų ir delto jo prileidimas 
yra nereikilingas. 

Zymiausia determinizmo forma yra mechanizmas, kuriuo einant ma- 
noma, jog pasaulyje yra tik medžiagos atomai ir jų judesiai. Patsai žmo- 
gus esąs taip pat atomų judesių padarinys. Siai pažiūrai paremti duodami 
tokie įrodymai. Pirma. Priežastingumo dėsnis viešpataująs visoje gamtoje, 
tat ir žmogus turįs priklausyti to dėsnio. Antra. Energijos dėsnis nusa- 
kąs, jog uždarytoje sistemoje energijos kiekis nesikeičia, yra patvarus; visas 
pasaulis esąs tokia sistema; lat žmogui taip pat galiojęs energijos dėsnis 
ir todel negalį būti kalbos apie laisvę. Pagaliau. Statistika įrodanti, jog vi- 
suomenės gyvenime esąs pastovumas; tasai pastovumas nėsąs suderinamas 
su žmogaus laisve; tat laisvės visai nėsą. 

Mechanizmo teikiamieji įrodymai tenka pasvarstyti. Kad priežastingu- 
mo dėsnis yra pagrįstas, mums netenka abejoti, bet iš čia dar jokiu būdu 

neįmatoma, delko nebegalima žmogaus laisvė. Visų pirma, patirtis rodo, 
jog reikia skirti nuo vienas kito fiziškasis ir psichiškasis priežastingvmas. 
“is paskutinysis veikia psichikos srityje. Cia objektas bei motyvai nėr vie- 
natinės veiksmų priežastys, nes valia taip pat yra artimiausia veikimo prie- 
žastis. Kai įvyksta veiksmas, tai valia, be abejo, veikė, bet kad tasai veiki- 
mas bitų buvęs būtinas, tai nėr jokių įrodymų atvirkščiai, visai įmanomas 
dalykas, kad esančioji psichiškoji jėga nebūtinai turėjo veikti. Taigi, veiks- 
mui esant yra priežastis, to ir pakanka priežastingumo dėsnio reikalavi- 
mams. Be to, reikia pastebėti, jog mechanistai patys nevartoja priežastin- 
gumo dėsnio visu jo platumu: jie pripažįsta priežastingumo dėsnį žmo- 
gaus psichiškajai laisvei griauti, bet to pat dėsnio nepripažįsta Dievo bu- 
vimui įrodyti. 

Energijos kiekio pastovumo dėsnio klausimu štai kas yra mokslui ži- 
noma: uždarytoje sistemoje energijos kiekis nesikeičia; visi kiti mechanizmo 
teigimai šiuo klausimu yra laisvas manymas, 0 ne mokslo daviniai. Visų 
pirma, energijos kiekio dėsnis yra įrodytas fizikos ir chemijos sritims, bet 
niekas jo neįrodė fizijologijai, dar mažiau psichologijai. Antra, energijos 
kiekio dėsnis įrodytas uždarytajai sistemai, o tuo tarpu niekas neįrodė, jog 
pasaulis yra uždaryta arba izoliuota sistema. Trečia, energijos kiekio dės- 
nis, vartojamas prieš žmogaus laisvę, svarsto žmogaus valią, kaipo 
išorinę arba pašalinę jėgą veikimo procesui, sudarančiam neva 
uždarytąją sistemą. Toksai manymas yra visai be pagrindo, nes 
remiasi medžiagos pasaulio santykių vaizdavimu. O iš tikrųjų yra 
taip, jog valia, kaipo sielos jėga, veikia ne išoriniu būdu  manomąją 
uždarytąją sistemą, bet joje, t-y., sistemoje jau yra, nes siela kartu su medžiaga 
sudaro vieną viso Žmogaus būtybę arba vieną substanciją. Veikdama už- 
darytoje sistemoje valia, arba, griežčiau sakant, siela, gali keisti energijos 
ne kiekį, bet linkmę; tai pripažįsta ir garsus pasaulyje eksperimentatorius 
Claude'as Bernard'as. Tuo būdu darosi aišku, jog energijos kiekio pastovu- 
mo dėsnis negali būti pavartotas psichiškajai žmogaus sričiai mechanizuoti. 

Visuomenės gyvenimo statistikos daviniai jokiu būdu negali paremti 
mechanizmo arba ką nors teigti prieš žmogaus laisvę. Iš tikrųjų. Statistika 
nurodo tik priartinamąjį visuomenės gyvenimo įvykių pastovumą arba, ki- 
taip tariant, nurodo jų taisyklingumą. Patsai pastovumas, arba taisyklingu- 
mas, yra tik priartinamasai, nevisas, todel nėr pagrindo sakyti, jog esąs bū- 
tinumas; čia kaip kartas esamoji spraga rodo, jog yra vietos laisvei. Bet 
čia yra svarbiau nustatyti, iš kur kyla taisyklingumas ar patvarumas. Cia 
taip pat nėr nei mažiausio reikalo griebtis hipotetiškojo mechanizmo, ka- 
dangi visa gali gerai išaiškinti kitos žinomos jėgos arba dėsniai, Žmogus, 
biidamas protinga būtybė, dažniausiai vaduojasi protu. Esant tokioms pat 
aplinkybėms arba motyvams, protas vienodai įvertina dalykus ir sprendžia; 

aiškinimas.  Pastovumo bei taisyklingumo priežastis glūdi didelių skaičių 
dėsnyje, kuriuo einant sakoma, jog dideliuose skaičiuose faktų skirtumai 
išsilygina. Pav., metus pinigą ant stalo, nežinia, kuri pusė bus viršuje: yra 
50'0 galimybė, jog bus viršuje viena pusė ir 500/;— jog antroji. Jei reiktų 
mesti pinigas vieną milijoną sykių, tat su dideliu tvarumu ir nuo tiesos 
nenutolimu galima sakyti, jog dvi galimybės pasiskirstys per pusę; tai ei- 
eina iš didelių skaičių dėsnio, kuris, griežtai imant, nieko nesako nei prieš 

determinizmą, nei prieš laisvę. Iš visų šių pastabų apie statistikos davi- 
nius galima matyti, jog žmonės savo veiksmuose vaduojasi protu arba 
protingu būdu įgytais įpratimais, kas ir duoda pagrindo rasti juose taisyk- 
lingumo. 3 - 

Mechanizmo mėginimai įsiteisėti žmogaus psichikos srityje yra nepa- 
matuoti, kaip ir visas fiziškasis determinizmas. Šalip fiziškojo determinizmo 
kai kas mėgino įvesti psichiškojo charakterio determinizmą. Susidaręs, sa- 
ko, charakteris arba budas priverčią žmogų šiaip ar taip elgtis, 0 žinant 
žmogaus būdą, toliau sako, galima išpranašauti žmogaus elgesys. Reiškia, 
laisvės nėsą. 

Charakterio susidarymas jokiu būdu negali sudaryti žmogaus laisvės 
neigimo. Visų pirma, charakteris yra paskesnis už valios veiksmus: jis yra 
iš jų kilęs, taigi dar neegzistuodamas negalėjo nulemti valios veiksmų ar 
laisvės. Antra. Charakteris žmogaus valios įtakoje, reiškia, yra silpnesnis 
už žmogaus pasiryžimus valios srityje. Pagaliau, pranašauti apie žmogaus 
pasielgimą galima tik artutinai, tat determinizmo nerandama. 

Žmogaus laisvės įrodymai nenublunka, besvarstant determinizmo ke- 
liamas painiavas prieš žmogaus psichiškąją laisvę. 

. Prof. Dr. M. Reinys. 


Logika ir psichologija. 


Akyliau įsižiūrėję į filosofijos padalinimą“), pigiai galime pastebėti, jog 
logikos objektas yra proto būtybė. Proto būtybė yra tokia būtybė, kurią 
pats protas sudaro, ir kurią, kaipo savo padarą, svarsto. 

Klausimas: kokią gi būtybę pats protas sudaro ir, sudaręs, svarsto? 
Kitaip: kas tai yra proto būtybė, apie kurią kalba logika. Į] pastatytą klau- 
simą plačiau alsakysim kiek vėliau, kada kalbėsim apie logikos objektą. Da- 
bar užteks pažymėjus, jog proto būtybė, plačiausiąja reikšme imama, yra 
kiekviena būtybė, daugiau ar mažiau nuo proto priklausanti. Siauresniąja, 
arba tikrąja, prasme paimta proto būtybė yra tokia būtybė, kurią protas 
suvokia kaipo būtybę ir kuri už proto ribų neturi buvimo, Taip antai, ak- 
lumas, arba regėjimo nesimas. ; 

Jeigu proto būtybė yra tokia, kuri už proto neturi buvimo, tai proto 
būtybė yra ne kas kita, kaip mąstymas, arba geriau pisakius-— mąstymo 
išdava—mintis. Bet jeigu proto būtybė yra tas pats, ką ir mąstymas, arba 
mintis, tai klausimas, kuomi logika, kalbanti apie mąstymą, 'arba mintį, ski- 
riasi nuo psichologijos ir nuo pažinimo teorijos? Juk žinome, kad psicho 
logija bei pažinimo teorija taip pat kalba apie mąstymą. 

Jeigu net trys filosofijos dalys kalba apie vieną ir tą patį objektą— 
mąstymą, tai klausimas, kuomi logika skiriasi nuo psichologijos bei paži- 
nimo teorijos. 

Logika, kaip esu minėjęs, kalba apie mąstymą. Kitaip--logika yra mąs- 
tymo mokslas. Jeigu logiks yra mąstymo mokslas, tai aišku, kad logikos 
objektas yra mąstymas. Bet juk ir psichologija kalba apie mąstymą. Ir 
kadangi ypač antroje 19 jo šimtmečio pusėje žymiai pradėjo plėstis psicho- 
logijos mokslas, tai savaime suprantama, jog šis naujas mokslas—psicho- 
logija—norėjo logiką, kaipo mokslą, kalbantį apie tą pati objektą, arba 
visai praryti arba suvesti į vieną savo skyrių. 

Logika, tiesą pasakius, niekada nebuvo ir nėra mąstymo psichologija, 
nors jos objektas ir yra mąstymas. Reiškia, yra gyvas reikalas logiką iš- 
vaduoti iš psichologijos, pasikėsinusios ją absorbuoti. 

Logikai nuo psichologijos vaduoti buvo sugalvota du keliu. Pirmas 
kelias, arba būdas, skiria teorijos ir praktikos mokslus, ir mano logiką at- 
skirt nuo psichologijos perkeliant ją į praktikos mokslus, o psichologiją 
palikt teorijos moksluose. Tiesa, logiką nukeliant į praktikos mokslus, ji 
yra atskiriama nuo psichologijos, kaipo teorijos mokslo. Bet kyla rimtas 
klausimas: ar logika yra praktikos mokslas. Į paklaustą klausimą kurie- 
ne-kurie atsako gana kategoriškai, būtent: logika niekada nėra buvusi ir 
nėra praktikos mokslas. 

Kaip pirmas, taip lygiai ir antras kelias pripažįsta logikos objektu 
mąstymą, kurs kartu yra ir psichologijos objektas, tačiau logiką skiria nuo 
psichologijos tuomi, kad logika būsianti normavimo mokslas, tuo tarpu 


“3 Žiūr. Logos, 1923 m, 104 p. ir t. t. 

kaip psichologija esanti fakto mokslas. Kitaip sakant, psichologija turinti 
tirti tai, kaip faktinai eina, arba vyksta, mąstymo procesas, o logika turinti 
pažinti, kaip tas mąstymas turėtų eiti, arba riedėti. 2 

„ Reikia pasakyti, jog ir šis kelias, kaipo logikos esmei neatsakąs, ne 
visai teskiria logiką nuo psichologijos. 

Abiejų mėginimų pagrindinė klaida yra ta, kad juodu abudu logiką 
apibrėžia kaip mąstymo mokslą. Kitaip—logikos objektu stato mąstymą. 
Logika, kaip ji iš tikrųjų yra, nekalba, kaip tuoj pamatysime, nei apie mąs- 
tymą, kaip jis faktinai yra, nei apie mąstymą, kaip jis turėtų būti. Pasirodo, 
kad iki šiol ne visai gerai buvo suprastas logikos objektas ir jos uždavinys. 

Kad būtų galima aiškiau suvokti logikos objektą, būtinai reikia paanalizuoti 
pats mąstymas, kurs iki šiol buvo laikomas logikos objektu. Tikbeanalizuodami 
mąstymą, turėsim progos pamatyti, kas jame kitų mokslų dar neliesta. 

Mąstymas (Denken) yra realus sielos įvykis, kurs yra budėjimo buvy 
esančiame asmeny. Mąstyme reikia skirti penkis faktorius Pirmiausia 
mąstymui priklauso mąstantis subjektas, kuriame mąstymas prasideda arba 
baigiasi. Antra—reikia pažymėti pats mąstymas, kaip realus, tam tikru mo- 
mentu prasidedantis, tam tikrą laiką tveriantis ir vėl tam tikrame laikotarpy 
nykstantis sielos būvis. Trečia: kiekviename mąstyme yra mąstoma tam 
tikra aprėžta mintis (Gedanke), sudaranti mąstymo turinį Tą mąstymo tu- 
rinį arba mintį kalbos nenustoję žmonės, paprastai, reiškia žodžių lytimis, 
Ir penkta - mąstymo turinys, arba mintis, paprastai yra taikoma tam tikram 
objektui. Tad objektas yra penktasis mąstymo elementas. Štai penki į mąs- 
tymą einantieji faktoriai, arba veiksniai. 3 

Mąstantis subjektas gali savyje egzistuoti net tada, kada jis nernąsto. 

Reiškia, mąstančiam subjektui, kad jis būtų (egztsuotų) mąstymas nėra 
būtinas: žmogus gali mąstyti arba nemąstyti. 

Jeigu mąstantis subjektas gali būti ir be mąstymo, tai mąstymas jokiu 
būdu negali būti be mąstančio subjekto. Kitaip sakant, mąstymas negali 
būti atskirtas nuo mąstančio subjekto. NVąstymas, kaipo toks, turi priklau- 
syti šiam arba kitam subjektui 

Jeigu mąstymas iš vienos pusės turi būti mąstančiame subjekte, tai 
iš kitos pusės mąstymas būtinai turi turėti tam tikrą turinį, arba mintį. 
Tuščias mąstymas, be turinio mąstymas, yra negalimas. 

Mąstymas gamina, audžia, sudaro sau turinį, arba mintį. Mąstymu 
sudaryti minties vaizdai tėra tik mintyje ir su mintimis. Bet mąstymo tu- 
tinys gali būti nuo vieno mąstančiojo atskirtas ir kitam perteiktas. Ta pati 
mintis, kurią turėjo vienas mąstantis subjektas, gali būti perteikta antram, 
trečiam, ketvirtam ir t. t. mąstančiam subjektui. Sie nauji subjektai gautą 
mintį gali toliau svarstyti arba plėtoti. Parašytos mintys atrodo neturinčios 
subjekto arba esančios už mąstančio subjekto. Tačiau ir šias min- 
tis yra sugalvojęs mąstantis subjektas. Nors mintys ir ankštai rišasi su 
mąstymu, tačiau jos nėra tas pats, ką mąstymas. Trumpai, mintys skiriasi 
nuo mąstymo. Mąstymas yra realus sielos būvis, o mintys-yra idealis 
sielos būviai. Mintys nebūtinai turi būti kalba išreikštos. Jei jau mintys 
yra kalba išreiškiamos, tai ir tada ta pati mintis gali būti išreikšta įvairiai. 

Išeina, kad mintis gali pasirinkti tokią ar kitokią kalbos lytį. 

Bet ir kalba nebūtinai išreiškia mintis. Išeina, kad mintys skiriasi nuo 
kalbos, kuria mintys gali būti =eiškiamos. 

Kaip mąstymas, taip lygiai ir mintys negali būti be tam tikro objekto. 
Nors apie vieną ir tą patį objektą gali būti daug įvairių minčių, tačiau 
objektai nepriklauso nuo minčių. Žinome, kad mintys apie tą patį objektą 
gali keistis, kada objektas lieka visai nepasikeitęs. Apie vieną ir tą patį 
žmogų gali būti daug gana įvairių minčių, tačiau žmogus nuo to nei kiek 
nesikeičia: jis lieka tas pats. Tat minties santykis į objektą yra intencijonalus. 

Objektai, į kuriuos kreipiamos mintys, yra visados už minties. Tat 
objektai yra mintims transcendentalūs dalykai. Kitaip sakant, mintys turi 
transcendentalius objektus. 

Mąstymas žmoguje, paprastai, nėra izoliuotas. Jis yra sujungtas su 
kitais sąmonės būviais, arba yra lydimas kitų sąmonės objektų. Tat žmo- 
gus, kada mąsto, paguuna, arba sau prisistatydina daug objektų. Jutimas 
yra pagrindas minties atkreiptos į justą objektą. Bet mąstymas gali būti 
ir be jutimo. Tat mąstymas nėra tas pats, kaip vaizdiniai arba jų sujun- 
gimas. Mąstymas skiriasi nuo vaizdinių ir gali būti visai be jų, jeigu vaizdi- 
niais suprasim vien tikrą juntamąjį vaizdinį. Bet objekto vaizdinys, į kurį 
yra atgręžtas mąstymas, gali susijungti su mąstymu ir net sudaryti mąsty- 
mui pagrindą, nors mąstymas toli gražu nėra pagautas vaizdinys, o pagautas 
vaizdinys — nėra mąstymas, . 

Subjektas gali kreipti dėmesio į visą įsivaizduotą objektą arba tik į io 
vieną ar kitą pusę. Tas dėmesio kreipimas į tam tikrą objekto pusę dar 
nėra mąstymas. Tat objektas gali būti pagautas, ar net pastebėtas net 
nemąstant. ž 

Tat turim penketą mąstymo faktorių: mąstantį subjektą, mąstymą, 
mintis, kalbą ir objektus, kuriuos liečia ir mąstymas ir mintys. Iš penketo 
„ minėtų mąstymo faktorių viena tik mintis nėra dar kitų mokslų užimta. Abu 
pirmuoju taktoriu — mąstantis subjektas ir mąstymas — priklauso psicholo- 
gijai ir sudaro jos objektą. Reikia pažymėti, kad, be minčių, psichologija 
negali gerai išaiškinti nei mąstymo. Išeina, kad ir mintys įeina į psicholo- 
gijos objektą, bet ne kaipo tokios, t. y savyje paimtos: jos įeina į 
psichologijos objektą tik kaipo tam tikra sielos eiga, arba procesas. 
Ketvirtą faktorių —- kalbą ir jos formas jau seniai tyrinėja tiek istoriškoji, 
tiek sistemiškoji filologija. Penktas faktorius suglaudžia daug objektų rūšių, 
arba kategorijų, kurias gali mąstymas tirti. Tie įvairūs objektai yra pada- 
lyti tarp daugelio mokslų. 

Materijalinę, arba negyvą, gamtą tiria sistemiški ir istorijos mokslai, 
sielos pasaulį — sistemiškoji ir istoriškoji psichologija; socijalinę sri- 
tį — socijaliniai mokslai; kultūros sritį, arba kultūros įvykius, tiria mok- 
slų ir teisės istorija arba sistemiški ir istoriški kultūros mokslai; religijos 
pasaulį tiria teologija; nerealių objektų sritį, kuriai ir mintys priklauso, 
tiria matematikos mokslai. Įvairiems mokslams pasiskirsčius tarp savęs 
įvairias objektų grupes, dar lieka neužimta viena objektų sritis, būtent min- 
čių pasaulis. 

Klausimas: ar apie minčių pasaulį sistemingas mokslas iš viso yra 
galimas? (Gal minčių pasaulis — tai laisvės karalija, kur jokie dėsniai ne- 
varžo ir neturi varžyti laisvų minčių. 

Pirmiausia reikia pastebėti, kad minčių pasaulį sudaro įvairiausių rūšių 
mintys ir jų kombinacijos. Ar šias įvairiausias mintis ir jų kombinacijas 
nebūtų galima suglausti į protavimus, išvedimus, prirodymus, sprendimus. 

"Minčių, kaip žinome, yra sudėtingesnių ir mažiau sudėtingų, ilgesnių ir 
trumpesnių. Mintys gali būti palaidesnės ir labiau suglaustos arba sutvar- 
kytos.  Mokslui kaip tik yra svarbios ne palaidos, pakrikusios, bet sutvar- 
kytos, pilnos mintys. 

Toliau, žinoma, kad vienos mintys turi šiokios ar kitokios reikšmės, 
o kitos jokios neturi. Kad net prasmės neturinčios mintys galėtų jos 
įgauti, reikia, kad mintys laikytųsi tam tikrų dėsnių. 

Vienos mintys gali būti priešingos kitoms, tai yra vienos mintys gali 
visai nesutapti su kitomis mintimis, o kitos gali lengvai sutapti. Yra I0- 
giškas minčių rišimas, bet yra ir nelogiškas: vienos mintys gražiai suderin- 
tos, kitos ne, 

Kad būtų galima gauti sistemingas minčių mokslas, reikia kad min- 
tys būtų Icgiškai sutvarkytos. 

Žmogus gali vienas mintis su kitomis lyginti, vienas mintis nuo kitų 
skirti, rasti tarp įvairių minčių bendrų ruožų, gali kai-ką mintims pri- 
dėti arba atimti ar pakeisti, gali jas jungti ir sujungtas mintis pažinti. 

Tuo būdu matome, kad mintys gali būti mąstymo objektas, nes min- | 
lys yra skirtingos nuo paties mąstymo. 

Mąstymas yra realus, laikinas įvykis, vienam subjektui priklausantis. Min- 
tis nėra realus, laikinas įvykis, bet idealus, virš laiko esantis dvasios vaizdas 
Tai, kas gali būti pasakyta apie mintis, t. y. kad jas galima kalba išreikšti, 
suglausti, sutvarkyti, negalima pasakyti apie mąstymą. Mąstymo negalima 
pagrįsti, įrodyti, atremti, tuo tarpu mintis galima ir pagrįsti ir atremti ir 
įrodyti. 

Minčių nesudaro patsai mąstymas iš savęs. 

Minčių pasaulį galima tyrinėti dvejopu atžvilgiu: mintis galima svar- 
styti, atsižvelgiant į estetinę jų pusę, arba grynai teoriškai. Pirmuoju atžvil- 
giu jas tiria estetika, stilistika, o antruoju, teorišku, arba sistemišku atžvil- 
giu mintis tyrinėja logika. 

Apibrėžę logiką kaipo sistemingą minčių mokslą, panaikiname patį 
ginčą tarp logikos ir psichologijos Šiaip atidalinę logiką nuo psichogijos, 
galėtume pereiti prie logikos santykių su pažinimo teorija. Bet manau, 
nebūsią iš kelio bent trumpai pakalbėjus apie patį psichologizmą, 
kurs skverbiasi ne vien į logikos, betir į estetikos ir etikos sritį. 

Tiesa, mes tekalbėsime tik apie logikos psichologizmą, nors tai, kas 
bus sakyta apie psichologizmą logikoje, lengva pritaikyti ir etikai bei 
estetikai. 

Kalbant apie psichologizmą, pirmiausia reikia pažymėti du jame skir“ 
tingu, tačiau suplakamu tvirtinimu. Pirmas tvirtinimas: logikos objektai 
yra kas tai, kas priklauso sielai. Mąstymas ir net mintys — tai tam tikri 
žmogaus sielos gyvenimo reiškiniai. Jeigu taip, jeigu ir mąstymas ir min- 
tys yra sielos gyvenimo reiškiniai, tai aišku, kad ir mąstymą ir minų tyri- 
nėti priklauso psichologijai. Trumpai sakant, logika yra ne kas kita, kaip 
mąstymo psichologija, arba, jei norite, minčių psichologija. 

Siaip suprastą psichologizmą tinkamiausiai yra atrėmęs Edmundas 
Husserl'is veikale: Logische Untersuchungen *). Pirmame ką tik minėto vei- 


*) Dritte, unverinderte Auilage, Halle a d. S. Max Niemeyer, 1922. 

kalo tome Huserlis yra įrodęs, jog logika ir savo objektu ir metodu ir net 
rezultatais yra visai skirtinga nuo psichologijos. 

Logikos suplakimas su mąstymo, arba minčių, psichologija yra parem- 
tas nepastebėjimu to, ką mes vadiname minčių idealumu ir noru visa su- 
vesti į realius daiktus. Tas dviejų pasaulių — idealaus ir realaus — suplaki- 
mas veda prie kito dalyko, būtent--prie minčių suplakimo su mąstymu. 
Pažinę esminį skirtumą tarp mąstymo ir minčių, įžiūrėję, kad mintys yra 
kuriamojo mąstymo produktas, kurs yra realiame mąstyme, pastebėję, kad 
mintys savo esme skiriasi nuo mąstymo, kaipo realaus sielos būvio, galima 
iškelti antrasis psichologizmo tvirtinimas, kurs paprastai nėra skiriamas net 
nuo pirmojo. 

Kai kada, pripažįsta net patys psichologistai, mintys skiriasi nuo mą- 
stymo. Jei taip, tai ir logika skiriasi nuo mąstymo psichologijos. Bet prie 
ką tik sakyto logikos ir psichologijos skirtumo paprastai prikergiama: 10- 
giškasis minčių pažinimas tol neturi užtenkamo pagrindo, kol nėra paremtas 
psichologišku mąstymu. 

Kas manyti apie šį antrąjį psichologizmo tvirtinimą? 

Sis antrasis psichologizmo tvirtinimas mano, kad mintys nesančios 
savystovios, t. y. mintys visiškai priklausančios nuo jas sudarančio 
mąsty mo. 

Ne vien minčių buvimas, bet ir jų ypatybės: minčių skirtingumas ar 
sutapimas taip pat pareiną nuo mąstymo. Tad mintys neturinčios savo 
buvimo (egzistavimo), o per tat negalinčios būti tam tikrų dėsnių tvarko- 
mos. Savo buvimą ir savo einantį tam tikrais dėsniais sutapimą arba skir- 
tingumą mintys įgaunančios iš žmogaus mąstymo. Išeina, kad logikos 
pažinimas yra pagrįstas psichologijos pagrindais. 

Kad suprastum, ar iš tiesų taip yra, reikia gerai sau išsaiškinti, kas 
norima pagrysti psichologišku pažinimu. 


Kai kas teisingai sako, kad prieštaraujantieji sakiniai, arba sprendimai,. 


neturį santykių su mąstymu. 

Nesveiko proto žmonės net prieštaraujančius sakinius gali laikyti tei- 
singais — t. y. per tiesą. Išeina, kad sprendimo tiesa nepareina nuo to, ar 
kas ją laikys per tiesą ar ne. Juk sprendime gali būti tiesa, tačiau visi 
ar tik dauguma tą tiesą gali laikyti per klaidą. 

Tat tarp psichologijos pažinimo ir logikos sakinių nėra ne vien ryšio, 
bet psichologijos pažinimas neturi net galios, kad užtenkamai galėtų .pa- 
remti logikos sakinius. 

Tai, kas yra pagrindžiama, neturi ir, paprastai, negali turėti to tikrumo, 
kurį turi pagrindžiančiojo pagrindas. Psichologijos pažinimas kaip tik to- 
kio pagrindui reikalingo tikrumo neturi, nes tai, ką vieni laiko per tiesą, 
kiti gali laikyti per klaidą. 

Antra vertus, logikos sakiniai psichologijos pagrindimo nei ne- 
reikalauja. : . 

Juk prieštaravimas visai gerai išaiškinamas dviejų prieštaraujančių sa- 
kinių esme. 

Tat logika visai nepri klauso nuo psichologijos. Net daugiau: pati 
psichologija būtinai prileidžia logiką. Psichologija, kaip ir kiti mokslai, 
prileidžia logikos sakinių verčią. Tai viena, o antra — psichologija turi ži- 

noti logikos sakinius, kad užtenkamai galėtų pažinti mąstymo eigą žmo - 
gaus sieloje. 

Iš visa sakyta išeina, jog logika nėra mokslas apie mintis arba jų 
tvarkymą. Logika yra minčių mokslas, arba, geriau sakant, — tikslaus min- 
čių tvarkymo mokslas. Logikos uždavinys nurodyti minčių esmę, jų pas- 
kutinius elementus, minčių sudarymą, rūšis, sutapimą bei santykius. Tat 
logika nėra psichologijos dalis ir nereikalauja, kad psichologija ją pagrystų. 
Logika yra savaimingas mokslas. 

Iz. Tamošaitis. 

Pasaulėžiūra ir filosofija *). 


Pratartis. 
I. Pasaulėžiūros supratimas. 


1. Pasaulėžiūra ir pasaulėvaizdis. 
2. Pasaulis, kaipo pasaulėžiūros objektas. 
3. Teorinė ir praktinė pasaulėžiūra. 
4, Pasaulėžiūros sudėtis (nuomonės, įsitikinimai, įsitikrinimai). 
5. Pasaulėžiūros organizacija tikėjimo bei žinojimo atžvilgiais. 
II: Filosofija, kaipo pasaulėžiūros mokslas. 
6. Filosofija ir išmintis. 
7. Filosofijos vieta Žinijos visumoje. 
8 Pasaulėžiūros ploto suskirstymas tarp atskirų Jilosotinių disciplinų. 
6. Pasaulėžiūros tobulinimas tilosofijos priemonėmis. 


Užbaiga.-— Filosofinės sistemos PRSIRILKIIMAS pasaulėžiūros reikalui. 


Pasaulėžiūra ir filosofija štai du dalyku, kuriuodu negali būti abejin- 
gu tikriems inteligentams, arba lietuviškai tariant, protininkams Tuo tarpu 
nei pasaulėžiūros nei tilosofijos sąvoka nėra tiek savaime aiškios, kad 
tinkamas jų dviejų supratimas būtų dažnas inteligentų protininkų tarpe. Ir 
su vienu ir su antru žodžiu yra surišta ištisa nesusipratimų eilė, kuri ne- 
lemtu būdu gamina atatinkamų nesusipratimu ir tarp pačių žmonių. Vienos 
paskaitos ribose, žinoma, nėra galima išgvildyta bei išaiškinti visi šitie ne- 
susipratimai, kurie grįžtamuoju ratu eina per ištisus amžius. Todel man 
telieka pasitenkinti sistemingu bei pamatuotu nusakymu pasaulėžiūros ir 
filosofijos sąvokų, kaip man jiedvi yra paaiškėjusios iš filosofijos studijų. 
Eidamas šitą uždavinį atlikti, stengsiuos iš pradžios išaiškinti pasaulėžiūros 
esmę, paskui nustatyti filosofijos mokslo supratimą, gvildydamas gretimais 
pasaulėžiūros santykiavimą su filosofija. 

Taigi, visų pirma kas yra pasaulėžiūra? 


I. 

1. Vedamąją liniją atsakymui į šitą klausimą nustato jau pati etimo- 
loginė žodžio sudėtis. Aišku, jog pasaulėžiūra reiškia pažiūrą arba net 
pažiūras į pasaulį. Bet čia tuoj kyla klausimas, kas yra pažiūra, ir kaip 
čia privalu suprasti pasaulis. Lengva įspėti, jog pažiūra nereiškia čia pa- 
prasto žvelgimo, ir jog pasaulis nėra čia fizinė išvaizda viso to, ką mūsų 
saulė apšviečia. Tiesa, pasaulėžiūros pradžia glūdi šitame žvelgimė į fizinę 
Ežšauio ais, nes pradiniame savo tarpsnyje kiekviena pasaulėžiūra yra 


*, Yra tai vieša paskaita, skaityta Lietuvos Universitete 1923 m. spalio m. 15 p: 
prasidedant viešųjų paskaitų eilei. 

visų pirma pasaulėvaizdis. Kaip parodo pats žodis, pasaulėvaizdis yra pa- 
saulio vaizdas, patiriamas mūsų išviršinėmis juslėmis (sensus externi). 
Pasaulio vaizdas, įgautas išviršinėmis juslėmis, yra paskui objektyvuoja- 
mas ir apdirbamas su išvidinių jauslių (sensus interni) pagalba. Reiškia, 
su atminties ir vaizduotės pagalba pasaulio vaizdas yra fiksuojamas žmogaus 
psichikoje, kaipo kaž kas pastovu bei vieninga. Taip ir gimsta pasaulė- 
vaizdis, kurį žmogus susidaro pagal tai, ką jis patiria išviršinėmis juslėmis 
bei išvidinėmis jauslėmis. Kelias, čia padaromas, yra paprastas paži- 
nimo kelias: pirm negu protas pajėgia statyti klausimų ir į juos atsakinėti, 
juslės bei jauslės patiekia mums patirtinio, arba įuslinio pažinimo; štai 
kodel jau viduramžiais buvo sakyta, jog nieko nėsama prote, ko anksčiau 
nėra buvę juslėse. Sita prasme pasaulėvaizdis yra ankstybesnis už pasaulė- 
žiūrą, nes pasaulėvaizdis yra juslinio pažinimo padaras, tuo tarpu kad pa- 
saulėžiūra, eina toliau ir su juslinio pažinimo išdavomis jungia proto darbą. 

Tarp pasaulėvaizdžio ir pasaulėžiūros yra tat maždaug tokio skirtumo, 
kokio esama tarp vaidinio ir sąvokos. Vaidinys yra juslių bei jauslių pa- 
daras ir mums sako apie tai, koks yra daiktas, arba kokios yra jo ypatybės, 
jusliniu biidu patiriamos. Sąvoka yra proto padaras ir mums sako apie 
tai, kas yra daiktas, arba kas sudaro jo esmę.  Vaidinys, pav, mums nusa- 
ko, kokie yra žmogaus ūgis, išvaizda, spalva ir t. tt Ogi žmogaus sąvoka 
„mums pasako, kas yra žmogus, —būtent, jog jis yra protingas gyvulys, arba 
būtybė, turinti sykiu juslingumo ir protingumo. Pasirodo, jog šita dvilypė 
žmogaus prigimtis reiškiasi ir tada, kai žmogus žvelgia į pasaulį ir mąsto 
apie jį. Pasaulėvaizdis yra juslinio pažinimo padaras ir susideda iš vaidi- 
nių; pasaulėžiūra yra protinio pažinimo padaras ir susideda iš sąvokų. Pa- 
saulėvaizdis mums nusako, koks yra pasaulis; pasaulėžiūra mums pasako, 
kas yra pasaulis. 

Būtų klaidinga manyti, jog yra galima visai atskirti pasaulėžiūra nuo 
pasaulėvaizdžio. Kaip negalima žmogaus prigimtyje faktinai atskirti proto 
veikimo nuo juslių veikimo, taip lygiai žmogaus psichikoje negalima faktinai 
atskirti sąvokos nuo vaidinio, ir todel taip pat pasaulėžiūros—nuo pasau- 
lėvaizdžio. Bet tai, žinoma, nereiškia, kad mes negalime ir neprivalome da- 
ryti loginio skirtumo tarp sąvokos ir vaidinio, tarp pasaulėžiūros ir pasaulė- 
vaizdžio. Kaip kiekviena sąvoka turi vaidinyje materijalinės atramos, taip 
kiekviena pasaulėžiūra turi materijalinės atramos pasaulėvaizdyje. Bet, ži- 
noma, tai nepaliuosuoja mūsų nuo loginės prievolės sąmoningai skirti tai, 
kas remiasi, nuo to, kuo remiamasi. (Ogi tokio skirtumo nevisuomet daro- 
ma, iš ko ir kyla įvairių nesusipratimų pažinimo klausimuose. 

Taigi iš to, kas pasakyta, galėjo paaiškėti, jog pasaulėžiūra nereiškia 
paprasto žvelgimo į pasaulį, arba paprasto jo patyrimo išviršinėmis juslė- 
mis bei išvidinėmis jauslėmis. Pasaulėžiūra yra protinio pažinimo padaras, 
nors ir remiasi juslių pagaminiu pasaulėvaizdžiu. Reik tačiau konstatuoti, 
jog juo artimesne yra pasaulėžiūra savo pirmutinėms versmėmis, juo daugiau 
joje esama pasaulėvaizdžio ypatybių. Del šitos priežasties primityvių tautų 
pasaulėžiūra, besireiškianti jų mitologijoje, dažnai esti ne kas kita, kaip po- 
ezijos gražnomic padabintas pasaulėvaizdis. 

2. Sulig tuo, kaip privalu suprasti pažiūros į pasaulį, kalbant apie 
pasaulėžiūrą, gali taip pat paaiškėti, kaip reik suprasti pats pasaulėžiūros 
objektas, biitent—pasaulis. Jei pasaulėžiūra susideda iš protinių pažiūrų, 

tai ir jos objektas, vadinamas pasauliu, privalo būti suprantamas, kaipo pro- 
tinio pažinimo objektas. Ogi protinis pažinimas, kaip buvo jau pasakyta, 
sako mums ne tai, koks yra daiktas, bet kas yra daiktas.  Atatinkamai, pa- 
saulėžiūra nusako ne tai, koks yra pasaulis, nes tai S. pasaulėvaizdžio da 
lykas, bet tai, kas yra pasaulis. 

Klausimas, kas yra pasaulis, negali būti taikomas vienam kuriam pa- 
saulio daiktui arba vienam kuriam pasaulio įvykiui. Iš tikrųjų, jis apima 
apibendrintą pasaulio visumą; jam rūpi pagrindinė pasaulio vienybė, būtent 
tai, kas lotyniškai vadinama universum, ir kas reiškia- -vienybę įvairu- 
moje. Jei žmogaus juslės tepajėgia aprėpti apribotą pasaulio plotą, tai žmo- 
gaus proto nėra užbrėžiama ta ar kita pasaulio dalis: jis ima šitą pasaulį 
jo visumoje ir statosi paklausų, kas jis yra, iš kur jis atsirado ir kur vyksta. 
Pažvelkime į žmogaus minties istoriją —ir pamatysime, jog šitie paklausai 
neduoda ramybės protingam gyvuliui nuo pat pradžios istorijos iki mūsų 
dienų, nes žmogaus protui prigimta ieškot atsakymų į šituos paklausus. Pa- 
sirodo, jog šitais paklausais ieškoma priežasčių, nes tik žinojimas per prie- 
žastis, arba iš priežasčių, sudaro tikrą žiniją. Paklausu, kas yra daiktas, yra 
tiriami sudedamieji daikto pradai, arba materijalinė bei formalinė jo prie- 
žastys.  Materijalinė priežastis yra tai, iš ko arba kame daiktas yra pada- 
rytas. Formalinė priežastis yra tai, ko veiksmu daiktas turi savyje vienybės 
ir veikimo pradų. Taigi, kai yra statomas paklausas, kas yra pasaulis, ieš- 
koma materijalinė bei formalinė priežastis, t. y. iš ko pasaulis susideda, 
kas jame sudaro vienybės ir veikimo pradus. Materijalinė ir formalinė prie- 
žastys nėra vienintelės priežasčių kategorijos; šalia jų dviejų esama dargi 
vykdomosios ir siekiamosios priežasties. Vykdomoji priežastis yra tai, kie- 
no veiksmu kas nors daroma ar įvyksta. Ogi siekiamoji priežastis yra tai, 
ko dėliai arba kokiu tikslu kas nors daroma arba įvyksta. Todel, kai yra 
statomas paklausas, iš kur pasaulis atsirado, yra ieškoma jo vyriausioji 
vykdomoji priežastis; ogi, kai yra statomas paklausas, kur pasaulis vyksta, 
yra ieškoma jo galutina siekiamoji priežastis. Žodžiu tariant, pasaulėžiūros 
objektu yra apibendrinta pasaulio visuma, gvildoma iš visuotinųjų prie- 
žasčių. Štai, kaip privalu suprasti žodis „pasaulis“, kai yra tariamas pasau- 
lėžiūros vardas. 

3. Dera dar čia pat pastebėti, jog pasaulėžiūra apima ne tik daiktų, 
bet ir gyvenimo pasaulį, t. y. ne tik tai, kas yra, bet ir tai, kas žmogaus 
veikiama. Zinoma, šitokis pasaulio supratimas žymiai išplečia jo sąvoką. 
Nuo to, ko esama po mūsų saule, iš pradžios pereita prie visų daiktų 
visumos; dabar, nuo visų daiktų visumos pereinama prie daiktų bei žmo- 
gaus veiksmų visumos. sitokį platų pasaulio supratimą pateisina kad ir 
toks šito žodžio vartojimas, kurį randame  posakiuose: gyventi pasaulyje, 
šio pasaulio kunigaikštis, pasaulinė literatūra ir t.t. Cia, aiškus dalykas, 
kalbama apie žmonių pasaulį, arba apie žmonių gyvenimo bei veikimo visumą. Ir 
šita žmonių gyvenimo bei veikimo visuma, gvildoma iš visuotinųjų prie- 
žasčių, sudaro taip pat pasaulėžiūros objektą. Kitaip tariant, pasaulėžiūra 
apima sykiu pažiūras į pasaulį ir pažiūras į gyvenimą. Pažiūras į pasaulį, 
siaura prasme, galima vadinti teorine pasaulėžiūra; ogi pažiūras į gyvenimą 
— praktine pasaulėžiūra. Sitam skirtumui išreikšti vokiečiai yra net sudarę 
du sutartiniu žodžių Welt und Lebensanschauung, iš kurių dviejų tik pir- 
masis tegalima tinkamai išreikšti mūsų kalba, bet užtat jis tenka vartoti 

platesne prasme, t. y. tenka vartoti žodis „pasaulėžiūra“ išreikšti ir Weltan- 
schauung ir Lebensanschauung. . 

Buvo mano pasakyta, jog pasaulėžiūroje taip ar šiaip reiškiasi pro- 
tinis žmogaus pažinimas. Situo pasaulėžiūra skiriasi nuo pasaulėvaizdžio, 
kuris yra visų pirma juslinio pažinimo padaras. Todel neprotingi gyviai 
gali turėti šiokio tokio pasaulėvaizdžio, bet negali turėti pasaulėžiūros. Tai 
pagrindinė pasaulėžiūros ypatybė pažinimo atžvilgiu. Pažinimo objekto at- 
žvilgiu pasaulėžiūra stengiasi išaiškinti bendrais žvilgiais pasaulio bei gy- 
venimo visumą. 

4. Jei dabar susidomėsime pasaulėžiūros sudėtimi, tai turėsime paste- 
bėti, jog kiekvienoje pasaulėžiūroje esama ištisos eilės pažiūrų, taip ar 
šiaip suvedamų į vienybę tų žmonių, kurie yra jos kurėjai ir išpažintojai. 
Bet kasgi yra iš tikrųjų šitos pažiūros, kurios sudaro pasaulėžiūrą? ar jos 
yra visuomet vienos rūšies ir vieno tobūlumo? 

Perėjus mintimi keletą tipingų pasaulėžiūrų, nesunku konstatuoti fak- 
tas, jog kiekvienoje pasaulėžiūroje esama pažiūrų įvairių rūšių ir įvairaus 
tobulumo. Cia esama ir nuomonių ir įsitikinimų ir įsitikrinimų. Esama čia 
ir neretai net prietarų šalia aukščiausių tiesos siekimų. Nuomonės charak- 
terizuoja tą netobūlą pažinimo stovį, kuriame žmogaus protas neįstengia griež- 
tai apsispręsti svyruodamas tarp abejonės iš vienos pusės ir įsitikinimo 
bei įsitikrinimo iš antros pusės. Įsitikinimas yra proto apsisprendimas ne- 
evidentiniame, arba neaiškiame, dalyke laisvu valios veiksmii ir autoriteto 
motyvu. Įsitikrinimas yra būtinas proto apsisprendimas ryškiu, tiesioginiu 
ar netiesioginiu, dalyko aiškumu, arba jo evidencija, t. y. 2kyvaizduma. 

Nuomonė gamina svyravimo, įsitikinimas —- tikėjimo, įsitikrinimas — 
žinojimo. Svyravimas yra pirmutinis žmogaus dvasios stovis tuoj klausimą 
pastačius: protas čia nėra dar galutinai apsisprendęs, ir todel pažinimas 
yra čia vyksmo stovyje. Jei toliau dalykas pasirodo ryškiai aiškus, arba 
evidentinis, iš karto ar tampa tokiu po tam tikrų svarstymų, protas būtinai 
apsisprendžia arba įsitikrina; kitaip tariant, žmogus įgyja žinojimo arba susi- 
daro žinijos. Tai yra viena pažinimo link ė, einanti nuo savaimingo prie 
sąmoningo žinojimo, kuris, būdamas sistėmingai suorganizuotas, sudaro 
jau tai, kas vadinama mokslu. Antra pažinimo linkmė eina dalykuose, ku- 
rie nėra ryškiai aiškūs, arba evidentiniai, ir kurie todel neapsprendžia pro- 
to būtinu būdu. Kad protas galėtų čia apsispręsti, reikalingas yra valios 
įsikišimas, kurio vaduojamuoju motyvu yra autoritetas, kad tokiu autoritetu 
ir būtų žmogui jo paties intuicija. Pasitikėjimas savo intuicija yra jau vie- 
na įsitikinimo rūšis. Autoritetui rimtėjant tikėjimo įtampa didėja, o kai au- 
toritetas virsta absoliutiniu, tikėjimas įgauna religinės reikšmės. Sistėminga 
religinio tikėjimo organizacija ir sudaro tai, kas yra vadinama tikybos var- 
du. Antra tat pažinimo linkmė eina dalykuose, kurie nėra, arba net negali 
būti ryškiai aiškūs žmogaus protui, ir kurie todel pasidaro tikėjimo 
objektais. 

Zmogus aiškiai klystų arba save ir kitus apgaudinėtų, teigdamas, jog 
jo pasaulėžiūroje nėsama įsitikinimų, o tėsama vien įsitikrinimų. Subjekty- 
vinė įsitikinimų neišvengiamumo priežastis yra žmogui negalėjimas visame 
kame įsitikrinti, kadangi jo pažinimas, kaipo netobūlas, turi faktinų ribų. 
Objektyvinė įsitikinimų neišvengiamumo priežastis yra faktas, jog esama 
dalykų, kurie pralenkia žmogaus protą; kad taip iš tikro yra, lengva įsiti- 

krinti palyginus mūsų protinį pažinimą su bet kuria gyva realybe: mūsų 
protas tik netobūlomis schemingomis lytimis tepajėgia suvokti tikrumos 
esmę, bet nepajėgia niekuomet išsemti gyvo jos turiningumo. 


Sitam dalykui geriau suprasti pravartu įsidėmėti skirtumas tarp to, 
kas yra nesuvokiama, ir to, kas yra neįmanoma, skirtumas, kurį kelia aikš- 
tėn su tinkamu sau ryškumu Ernestas Hello. „Paprastai, sako jisai, painio- 
jama du žodžiu, kuriuodu vietoje reikšti du panašiu dalyku, išreiškia dviejų 
dalykų priešingumą. Štai tuodu žodžiu, kurių painiojimas temdo šviesą: 
pirmas tai nesuvokiamasis (!lncomprčhensible),antras tai neįmanomasis 
(Uinintelligible). — Tai, kas nesuvokiama, yra aukščiau proto; tai kas neį- 
manoma, yra žemiau jojo. Pirma tai paslaptis; antra tai absurdas. Tai, kas 
nesuvokiama, yra mums pėr didelis dalykas, kad tilptų ištisai apribotame 
mūsų prote, ypač, jei kalbama apie Nebaigiamybę, kuri peržengia visas 
ribas. — Tai, kas neįmanoma, atvirkščiai, negali tilpti mūsų dvasioje, nes 
mūsų dvasia yra per didelė, t. y. tam dalykui per tikra. To, kas neįmanoma, 
negalima pagauti, kadangi tai neturi tiesos, tuo tarpu kad mūsų dvasia 
padaryta tiesai pasisavinti, kuo mažiausia — tam tikrame laipsnyje... (168 
p.). Ten, kur esama neįmanomo dalyko, protas stoksta sau objekto. Ten, kur 
esama nesuvokiamo dalyko, objektui nepakanka mūsų proto“. (E. Hello, 
Le Sičcle, Paris 1913. — Straipsnis „Le Mystėre“, 170 p.). Telieka pridėti 
prie Hello žodžių, jog nesuvokiama gali būti religinė paslaptis, ogi neįma- 
nomas gali būti paprastas žmogaus prietaras. Ir štai, jei imame pasaulėžiū- 
rą, kaipo žmogaus protinio gyvenimo faktą, randame -joje šalia nuomonių 
ir įsitikrinimų, dargi įvairių įvairiausių įsitikinimų, neišskiriant paslapčių, 
kurios pralenkia žmogaus proto galias. 

Kaipo protinio gyvenimo faktas, pasaulėžiūra yra taip pat bendra vi- 
siems žmonėms, kaip ir pats žmogaus protas. Kaip nėra normalaus žmo- 
gaus, kuris neturėtų mažiau ar daugiau išplėtotos proto galios, taip lygiai 
nėra normalaus žmogaus, kuris neturėtų mažiau ar daugiau išplėtotos pa- 
saulėžiūros. Ir kai iki šiolei buvo kalbėta apie pasaulėžiūrą, ji buvo imama, 
kaipo visuotinas žmonijos protinio gyvenimo faktas, su pagrindinėmis jos 
savybėmis. - 


5. Visai kitas yra klausimas, kaip žmogaus pasaulėžiūra tobūlėja, ir 
kokiomis lytimis ji reiškiasi pasiekusi tam tikro tobūlumo laipsnio. Pasi- 
rodo, jog dvi pagrindinės pažinimo linkmės, neseniai minėtos, veda prie 
dviejų pagrindinių organizuotos pasaulėžiūros lyčių.  Pažinimas per įsitiki- 
nimą apsireiškia tikėjimu; ogi pasaulėžiūros organizacija tikybiniu atžvilgiu 
įvyksta teologijos doktrinoje. Pažinimas per įsitikrinimą apsireiškia žinoji- 
mu; ogi pasaulėžiūros organizacija šituo atžvilgiu įvyksta filosofijos siste- 
moje. Ne mano dalykas gvildyti klausimas apie pasaulėžiūros santykiavi- 
mą su teologija: tai, kaip žinau, bus padaryta vėliau kompetentingo teolo- 
gijos atstovo. Užtat į mano tiesioginį uždavinį įeina pareiga išgvildyti fi- 
losofiją, kaipo pasaulėžiūros organizaciją, grynai moksliniu atžvilgiu. Bū- 
tent, iš filosofijos esmės ir jos santykiavimo su specijaliais mokslais turės 
paaiškėti, jog vien tik filosofija iš esmės tėra pasaulėžiūros mokslas, arba, 
kitaip tariant, ji tik viena tegali sudaryti mokslingą žmogaus pasaulėžiūros 
dalį. Dera tat man iš eilės trumpai nusakyti filosofijos esmė ir pagrindi- 
nės jos savybės. . 

6. Beveik visiems kiek prasilavinusiems žmonėms yra žinoma, jog 
sudurtinis filosofijos žodis yra susidaręs iš graikų žodžių 9:4 =4 s0gias kas 
reiškia „išminties meilė“. Bet pirm, negu tas žodis imta vartoti, jo vietoje 
tam pačiam dalykui išreikšti buvo graikų vartojamas žodis svę'a, t, y. išmin- 
tis, ir tik ilgainiui graikų filosofai —kuklumo dėliai, kaip sako tradicija —ėmę 
vartoti vietoje pačios išminties jos meilę. Kad ir aišku, jog stengimasis 
įsigyti išminties ir pati šita išmintis yra du skirtinu dalyku, vis delto lie- 
ka faktas, jog žodžiu „filosofija“ norėta pažymėti tai, kuo reiškiasi ir ko 
suteikia pati išmintis. 

Kilminis filosofijos žodžio sąryšis su išmintimi nėra pripuolamas da- 
lykas: išminties sąvoka nustato filosofijos supratimui, taip sakant, vedamą- 
ją gairę, pagal kurią galima jau kiek orijentuotis, kas yra filosofija. Išmin- 
tis iš vienos pusės yra tam tikras žinojimas, tam tikras nusimanymas. 

Tačiau tai nėra pažinimas atskirų faktų, nei nusimanymas apie kokį 
nors grynai praktinį klausimą. Išmintis yra žmogaus bendra savybė, kurios 
dėliai jis pasižymi plačiomis pažiūromis į pasaulį ir vaduojasi plačiais prin- 
cipais gyvenime. Išmintis yra žmogui laidas, kad jis pajėgs sumaniai ori- 
jentuotis pasaulio bei gyvenimo visumoje, neturėdamas net daug specijalių 
arba smulkių žinių. Išmintis tesuteikia žmogui taip sakant plačios perspek- 
tyvos sprendžiant pasaulio bei gyvenimo klausimus. Situo atžvilgiu įšmin- 
tingas žmogus ir eruditas enciklopedistas sudaro tarsi du priešingu poliu. 
Bet jei tarp išmintingo žmogaus ir enciklopedisto esama vieno skirtumo, 
tai tarp išminčiaus ir mokslininko apskritai esama dar kito skirtumo. 
Mokslininką techarakterizuoja vien teorinės savybės, tuo tarpu išminčius, 
kaipo toks, pasireiškia dargi tam tikru doriniu nusistatymu, nes išmintingu- 
mas' jungia protinį sugebėjimą su doriniu nusistatymu. 

Tokiu būdu išmintingumas pasirodo esąs daug platesnė sąvoka už 
žinojimą, nes išminties turinį sudaro bent trys žymės, būtent: pažiūrų pla- 
tumas, geras teorinis nusimanymas ir tinkamas dorinis nusistatymas. At- 
siminus, jog pasaulėžiūra reiškia plačias pažiūras į pasaulio bei gyvenimo 
visumą, lengvai pastebėsime, jog išmintis yra žmogui savybė, kurios pa- 
galba jis pajėgia ištobūlinti savo pasaulėžiūrą. Todel nenuostabu, jog iš- 
mintis pasirodė veikiamuoju akstinu, kai teko eiti nuo profaniškos prie 
mokslinės pasaulėžiūros. Taigi filosofija turi ne tik etimologinio, bet ir 
genetinio sąryšio su išmintimi. Todel taip pat, kai filosofija yra aptariama, 
kaipo išminties meilė, ji taip ar šiaip privalo suimti į save pagrindines iš- 
minties savybes. Bet, būdama mokslas, ji jungia išminties savybes mo- 
kslui tinkančiu būdu, būtent: ji patiekia apie pasaulį bei gyvenimą pla- 
čių pažinčių, mokslingai paremtų įsitikrinimais. — Tokiu būdu, tedarant 
analizę išminties sąvokos, kuri turi organingo sąryšio su filosofija, priei- 
nama išvada, jog filosofija yra teorinės ir praktinės pasaulėžiūros moks- 
las. Tai dar labiau aiškėja, gvildant klausimą, -kokią vietą užima filosofija 
žinijos visumoje, ir kokių esama jos santykių su kitais mokslais. 

7. Mokslų visuma galima visų pirma suskirstyti į dvi dalis: iš vienos 
pusės gauname visus specijalius mokslus, ogi iš antros pusės — vieną ben- 
drąjį bei visuotinąjį mokslą, kuriuo yra tilosofija. Specijalūs mokslai turi 
savo materijaliniu objektu vieną kurią tikkumos dalį, — pasaulio arba gy- 
venimo dalį; bendrasis bei visuotinasis mokslas turi savo matarijaliniu ob- 

įektu tiktumos visumą, kurią tyrinėja bendrais atžvilgiais. Pav. fizika, che- 
mija, geologija, astronomija tyrinėja materijalinį mūsų pasaulį atskiromis 
dalimis ir dargi tam tikrais specijaliais atžvilgiais. Tą patį materijalinį pa- 
-saulį gali tyrinėti ir filosofija, pav „--toji filosofijos disciplina, kuri vadinama 
kosmologijos vardu, bet ji suima jau visą šitą pasaulį bendrais atžvilgiais, 
palikdama specijaliems mokslams tyrinėti atskiras jo dalis specijaliais at- 
žvilgiais. Žinant, kas yra pasaulėžiūra ir kuo ji pasižymi, nesunku jau pa- 
daryti išvada, jog tiesioginių santykių su pasaulėžiūra turi ne specijalūs 
mokslai, bet tik filosofija, kaipo bendrasis bei visuotinasis mokslas. Tik 
per filosofijos tarpininkavimą specijalūs mokslai tegali turėti normalios bei 
teisėtos įtakos į žmogaus pasaulėžiūrą. 

Kad pasaulėžiūros mokslu tegali būti filosofija, bet ne specijalūs 
mokslai, seka dar iš to pagrindinio skirtumo, kurio esama pirmosios ir pa- 
"starųjų tyrinėjimo būde. Kaip jau minėta, mokslinis pažinimas yra visuo- 
met pažinimas per priežastį arba iš priežasties. "Nuo tarpu kiekvienas dai- 
ktas arba kiekvienas įvykis yra ištisos priežasčių bai išdavų eilės padaras. 
Todel kiekvieną daiktą arba įvykį galime tyrinėti iš artimesnių ir tolimesnių 
priežasčių. Specijalūs mokslai tyrinėja savo objektus iš artimesnių prie- 
žasčių, tuo tarpu kad filosofija, kaipo bendras ir visuotinas mokslas, sie- 
kia pirmutinių, tolimiausiųjų, arba visuotinųjų priežasčių. Siekimas toli- 
miausiųjų priežasčių yra ne kas kita, kaip ėjimas prie dalyko pagrindų. 
Štai kodel tilosofija vadinama pagrindų mokslu: jai svarbu susekti pagrin- 
diniai pasaulio bei gyvenimo dėsniai, bet ne kuri viena atskira faktų arba 
įvykių grupė su jos specijaliu dėsningumu, nes pastarąjį uždavinį pildo 
jau specijalūs mokslai. 

Mes gyvename specijalių mokslų klestėjimo gadynę. Mokslų išsišako- 
jimas, išsiplėtojimas, tobūlėjimas, žodžiu tariant, pagilinta mokslų specija- 
lizacija yra pasiekusi mūsų laikais nežinomo dar pasaulio istorijoje laipsnio. 
Kad šitie skaidrūs specijalių mokslų laimėjimai tūlą ir apakina savo ne- 
paprastu žibėjimu, vis delto mokslo specijalizacijos gadynėje darosi vis 
daugiau aišku, jog sulig mokslų specijalizacija auga taip pat reikalas su- 
vesti žmonijos žiniją į vieną apibendrintą visumą arba sistemą, kuri būtų 
suderinta su specijalių mokslų daviniais. Sukurti tokią mokslingą sistemą, 
atremtą galutinoje sąskaitoje į specijalių mokslų davinius, tegali vien filo- 
sofija, kaipo bendrasis bei visuotinasis mokslas, nes joks specijalus mok- 
slas, kaipo toks, negali teisėtai imtis spręsti bendrų klausimų, kurie išeina 
iš vienos kurios specijaliosios disciplinos ribų. Užtat filosotija, kaipo to- 
kia, gali ir net privalo daryti apibendrinimų, remdamasi įvairių specijalių 
mokslų daviniais ir eidama nuo artimesnių priežasčių prie tolimesnių, nuo 
išdavų prie pagrindų. — Taigi, ir tyrinėjimo būdo atžvilgiu filosofija pasi- 
rodo esanti pasaulėžiūros mokslas. 

8. Pagaliau, filosofijos suskirstymas turi įrodyti, jog filosofija ir savo 
turiniu atatinka pasaulėžiūros mokslo sąvokai. — Kaip tad privalu suskirstyti 
dalimis visas filosofijos mokslas? — Filosofija, kaip sakyta, siekia pagrindų, 
arba tolimiausiųjų priežasčių, darydama plačiausių apibendrinimų. Tuo 
tarpu, juo labiau nutolstame nuo konkretinių faktų bei įvykių, nuo artimiau- 
sių priežasčių, žodžiu tariant — nuo lengvai patiriamų dalykų, juo didesnis 
bei sunkesnis darbas tenka mūsų pažinimo galioms. Todel, norėdama gerai 
atlikti savo uždavinius, filosofija visų pirma turi ištirti pažinimo pagrindus 

ir paskui jau visai sąmoningai bei kritingai siekti pasaulio bei gyvenimo 
pagrindų. Pirmutinė filosofijos dalis, kuri gvildo pažinimo pagrindus, gali 
būti pavadinta plačiai suprastu pažinimo mokslu. Kai yra ištirti pažinimo 
pagrindai, filosofijai tenka susidomėti antroje savo dalyje pasaulio pagrin- 
dais. Šita dalis vadinama teorinė filosofija, kuri turi dargi istorinį meta- 
fizikos vardą, sukėlusį per nesusipratimą tiek daug nereikalingų ginčų filo- 
sofijos istorijoje. Trečioje filosofijos dalyje yra tiriami gyvenimo pagrin- 
dai, ir todel šita dalis bendrai yra vadinama praktinės filosofijos vardu. 
Taigi, pažinimo mokslas, teorinė fiiosofija tr praktinė filosofija, — štai trys 
žymesnės dalys, kurių esama visoje filosofijos sistėmoje. 


Kiekviena iš trijų žymesniųjų filosofijos dalių savo ruožtu skirstosi 
atskiromis filosofinėmis dlsciplinomis. Pažinimo mokslas turi dvi atskiras 
filosofines disciplinas, iš kurių viena tyrinėja pažinimo tikrumą ir vadinama 
gnoseologija, o antra tyrinėja formalinį pažinimo taisyklingumą ir vadinama 
logika. — Teorinė filosofija skirstosi į keturias disciplinas, būtent: į onto- 
logiją, kosmologiją, psichologiją ir teodicėją. Ontologija tyrinėja bendriausius 
realios tikrumos pagrindus arba bendriausias jos aptartis; kosmologija gvildo 
bendrus išvidinius materijalinio pasaulio pagrindus; psichologija siekia žmo- 
gaus psichinių apraiškų pagrindų; pagaliau teodicėja stengiasi susekti 
pirmutinę išviršinę pasaulio priežastį, arba Dievą, kiek tai galima ištirti 
žmogaus proto šviesoje remiantis mūsų pasaulio ypatybėmis. — Praktinė 
filosofija skirstoma iki šiolei labai įvairiai sulig tuo, kaip yra skirstomas 
pats gyvenimas. Nenorėdamas gilintis į šitą dalyką, tepriminsiu, jog prie 
praktinės filosofijos prikiauso tokios disciplinos, kokiomis yra etika, teisės 
iilosofija, estetika, kultūros filosofija ir religijos filosotija. Kiekviena iš šitų 
disciplinų tyrinėja tam tikros gyvenimo dalies pagrindus. 


Nusakytas trumpai filosofijos suskirstymas paaiškės geriau iš žemiau 
dedamos pilno suskirstymo schėmos:“ 


: pažinimo ( normatyvinis (pažinimo taisyklingumas) 1. logika, 
mokslas ( eksplikatyvinis (pažinimo tikrumas) 2. gnoseologija, 
bendroji (esybė kaipo tokia) 3. ontologija, 
metaiizika ; 
<a teorinė filo- (fizinis gamtos pasau- 4. kosmologija, 
2 solija 4 lis) 
L (Weltan- specijalioji | (psichinė žmogaus pri- 5. psichologija, 
O schauung) | metalizika gimtis) 
2 pasaulėžiūros (Pimoji pažauio prie- 6. teodicėja, 
| mokslas žastis) 
Li (doros norma) 7. etika, 
praktinė fi- | normatyvinė,  (prigimtoji teisė) 8. teisės filosofija, 
losofija Iubikas iai 0 Aon 0. estetika, 
(Lebensan- 
schauung) | eksplikaty- ( (kultūros pagrindai) 10. kult. filosofija!) 
vinė ( (religijos pagrindai) 11. relig. Tilosotija. 


' /) Pastaba. — Istorijos žilosofija, socijalinė filosofija, kūrybos tilosofija ir k. p. d. 
tėra vien kultūros tilosofijos monografinės dalys dažnai su priedais nefilosofinių dalykų, 

Iš šitos trumpos filosofinių disciplinų apžvalgos aiškėja, jog filosofija 
savo turiniu atatinka visam pasaulėžiūros plotui, bet, reik čia pat pridurti, 
suima į save tik tai, kas gali būti mokslingo įsitikrinimo objektu. Sita 
prasme filosofija yra pasaulėžiūros mokslas arba mokslinga pasaulėžiūra. 


Kitokios žmogaus dvasios disciplinos, kaip dailusis'menas, net specija- 
lūs mokslai, pav., kultūros istorija, tautų psichologija ir t. t. gali turėti 
šiokių ar tokių santykių su žmogaus pasaulėžiūros klausimais, bet nė viena iš 
jų negali sudaryti pasaulėžiūros mokslingosios dalies. Tik tilosotija, 
kaipo bendrasis bei visuotinasis mokslas, kuris tyrinėja 
iš pagrindų pasaulio bei gyvenimo visumą prigimtojoje 
žmogaus proto šviesoje, tegali būti laikoma pasaulėžiū- 
ros mokslu. 


0.  Kaipo mokslas, Alesoija slengiasi didinti žmogaus pasaulėžiūroje 
mokslingų įsitikrinimų kiekį palyginant su svyruojančiomis nuomonėmis 
arba įsitikinimais, liečiančiais dalykus, kurie nėra evidentiniai arba ryškiai 
aškūs. Kol žmogaus pažinimas yra netobūlas, jo pasaulėžiūroje bus vi- 
suomet įvairių dalykų mažiau ar daugiau besiartinančių prie mokslingų įsi- 
tikrinimų. Filosofija stengiasi pasaulėžiūrą ištobūlinti mokslo priemonėmis, 
t. y. praplėsti joje mokslingų  įsitikrinimų plotą ir paskui suvesti juos į 
vieną organingą visumą. Kitaip tariant, filosofija kelia žmogaus pasaulėžiūrą 
iš primityvaus diletantizmo į mokslingumo  stovį. Iš čia jau lengva nu- 
manyti filosofijos reikšmė: jei pasaulėžiūros reikalas, kaip aukščiau sakyta, 
kyla iš protingos žmogaus prigimties, tai šitai protingai žmogaus prigim- 
čiai svarbus yra taip pat pasaulėžiūros ištobūlinimas, nes nuo to taip ar 
šiaip pareina sąmoninga žmonijos pažanga. Teisingai juk yra pastebėta, 
jog pasaulėžiūra turi žmogaus gyvenimui judinamosios galios. Taigi ne- 
gali būti didelės abejonės, kad pasaulėžiūros ištobūlinimas turi svarbos 
visai istorinei žmonijos pažangai. | 

Tobūlėjant žmogaus pasaulėžiūrai, esama vienos didelės sunkenybės, 
apie kurią man tenka pasakyti keletas žodžių baigiant savo paskaitą. Aišku, 
jog kiekvienas žmogus privalo turėti šiokią ar tokią pasaulėžiūrą. Iš kitos 
pusės kiekviena pasaulėžiūra tegali būti ištobūlinta filosofijos mokslo prie- 
monėmis; tuo tarpu toli gražu ne kiekvienas žmogus pajėgia kritingai stu- 
dijuoti filosofijos mokslą ir sąmoningai nusistatyti filosofijos klausimuose. 
Jei toks žmogus norėtų visai išsižadėti pasaulėžiūros, tai vis delto faktinai 
jis neįstengtų to padaryti, kaip jis neįstengtų, begyvendamas šiame pasau- 
lyje, nutildyti savo proto balsą. Todel žmonėms, kuriems neišvengiamas 
likimas neleidžia tapti filosoiais specijalistais, telieka sąmoningai ar nesą- 
moningai rinktis tą ar kitą filosofinėmis priemonėmis apdirbta pasaulėžiūra, 
arba, kitaip tariant, pasitikėti ta ar kita filosofine sistėma. Tai vien terei- 
škia, jog jo pasaulėžiūroje bus daug daugiau įsitikinimų, paremtų pasitikėji- 
mu itilosofais specijalistais, negu įsitikrinimų, paremtų savo patyrimais ir 
protiniais išvadžiojimais. Sakau, šitokis pasitikėjimas yra neišvengiamas 
žmonėms, kurie nėra filosofai iš pašaukimo ir profesijos.  Manyti kitaip, 
reikėtų save apgaudinėti, kai tuo tarpu nesąmoningai pritariama tai ar kitai 
filosofinei sistėmai. Bet, jei ne kiekvienam yra galimas sąmoningas išsprendimas 
filosofinių klausimų, surištų su pasaulėžiūra, tai čia galėtų būti sąmoningas 
bent tos ar kitos lilosofinės sistėmos pasirinkimas, nes įsitikinimas tik tada 

yra atatinkąs protingai žmogaus prigimčiai, jei pirm yra įsitikrinama patiki- 
mo autoriteto tikėtinumu. Juk pirm negu pasitikime kuriuo istoriniu liudymu, 
stengiamės pirm įsitikrinti pačio liudytojo tikėtinumu. 

Taip pat yrair su filosofijos mokslu tiems žmonėms, kurie patys negali 
įsigyti filosofinių įsitikrinimų pasaulėžiūros srityje ir yra priversti pasitikėti ta ar 
kita filosofine sistėma. 5itiems žmonėms telieka įsitikrinti filosofinės sistė- 
mos tikėtinumu. Tai būtų klaidinga suprasti ta prasme, jog“ pati filosofinė 


autoriteto argumentas žmogui, kuris nepajėgia spręsti gilesnių filosofinių 
problėmų. Tuomet iš tikro telieka įsitikrinti filosofijos tikėtinumu, arba iš- - 
spręsti klausimas, kokia filosofija patiekia daugiausia laidų atatikti tikros 
pasaulėžiūros reikalavimams. Nesigilindamas į šito klausimo smulkmenas 
atsakysiu, jog, teeinant vien sveiko proto nurodymais, turėsime pripažinti, 
jog ta filosofijos sistėma labiausiai atatiks tikros pasaulėžiūros reikalavi- 
mams, kuri apims visą pasaulėžiūros plotą, t. y. pasaulio bei gyvenimo visumą; 
kuri patenkins visus žmogaus prigimties reikalavimus, t. y. proto, valios ir jau- 
smų reikalavimus, kuri bus žmogaus minties ištisos istorijos, bet ne mados, pada- 
ras; kuri bus pagaminta ne vieno žmogas, bet bus ištisų kartų kurinys, ir kuri, kas 
svarbiausia, apims tiesą nevienu kuriuo atžvilgiu, bet iš visų pusių ir dargi 
vienijančiais atžvilgiais. Tokia filosofija yra ne diletantiškai asmeniška, bet 
mokyklinė; ne siaurai vienašalė, bet integralinė; ne laikina, bet trunkanti per am- 
žius. Tokios filosofijos ieškokime savo pasaulėžiūrai ištobūlinti. 
Sž. Salkauskis. 


Prigimties teisės filosofijos šviesoje. 


Pozityvus metodas, pritaikintas tiems mokslams, kurie paliečia žmo- 
gaus valią ir jos troškimus, įnešė į tuos mokslus tokią suirutę, kad iš jos dar 
ir šiandien jie nesugeba“ išsipainioti. Prie tų nukentėjusių mokslų reikia 
priskaityti ir teisių mokslą, nes „jis taip pat paliečia žmogaus valią, nusia- 
tydamas jai veikimo taisykles. Stai tos suirutės šioje srity simptomai. 

Nuo seniausių laikų buvo įsitikinimo, kad esą visatinų nejudamų tai- 
syklių, kurios esą bendros visoms tautoms ir kurios sudarą pagrindą po- 
zityviems kiekvienos valstybės ir kiekvieno laikotarpio įstatymams. Tas tai- 
sykles vadino prigimties teisėmis (ius naturae, das Naturrecht, dikaion fysikon 
Aristotelio). Toks įsitikinimas laikėsi filosofijoje ir teisininkų tarpe maždaug 
iki aštuonioliktojo šimtmečio pabaigos. Naujų srovių įtakoj pūstelėjo kiti 
vėjai. Pradėta tvirtint, kad moksliškas tyrinėjimas esąs tik tas, kuris re-- 
miąsis faktais, vistiek ar tie faktai geri ar blogi, peiktini ar girtini, bet jie 
esą faktai ir tik nuo jų reikią pradėti vesti mokslo išvadas. 

Taisyklė gražiai skamba, bet pažiūrėkime, kokių vaisių davė praktikoje. 

Faktas, kad kiekvienoje valstybėje tik tos teisės galioja, kurios yra 
paragraiais įrašytos į kodeksus, o tuos paragraftus sustato seimai ir par- 
lamentai, privedė prie išvados, kad jokių prigimties teisių nėsą. Kiekviena 
tikroji teisė, kuri visus valstybėje varžo, yra laikui bėgant atsiradusi kaipo 
tam tikrų aplinkybių, kultūros laipsnio atspindys, taigi, kiekviena teisė yra 
pozityvi teisė. Pakitėjus santykiams, aplinkybėms, kultūrai kinta ir visos tei- 
sės; tokiu būdu faktas parodo, kad jokių nepaliečiamų, visatinių, visiems 
bendrų teisių, ką kitąsyk vadindavę prigimties teisėmis, nėsą.  Prigimties 
teises atmete, turėjo nuosekliai prieiti atmest ir teisės filosofiją; teisių moks- 
lui tuomet liko nagrinėti atskirus paragraius, užregistruotus valstybiniuose 
organuose ir kazuistiškas jų gyvenimui pritaikymas. Bolševikų val- 
džia, kuri logiškai taikė gyvenimui klaidingus principus, visai panai- 
kino teisių fakultetus universitetuose, nes panaikinus senosios tvarkos pa- 
ragrafus, nebeliko kas tuose fakultetuose dėstyti. 

Teisės filosofijos panaikinimo yra dar ir tas padarinys, kad šiandien 
teisių mokslas neturi teisių apibrėžimo; dabar kiekvienas teisininkas bando 
duoti savąjį, ir tik didina suirutę. Antai, Baumstark'as (Was ist das 
Recht?) priskaitė apie 20 įvairių teisės apibrėžimų, surastų įvairių juristų, ir 
vis kiekvieną kitokį. Kaip tada gali atrodyti mokslas, kuris dar neturi ir 
savo objekto apibrėžimo! : 

Juristai pradeda jau suprasti tą nenuoseklę padėtį ir bando sukurti 
naują teisių Hilosofiją, bet be prigimties teisių. Berolzheimer'is (System der 
Rechts-und Wirtschaftsphilosophie 1905) sako: „Senojo stiliaus teisių filoso- 
Tija, būtent, prigimties teisė, yra mirus, naujoji teisių filosofija dar neužgi- 
mė“ *). Kas kart daugiau tenka išgirsti balsų, kad filosofija privalanti ateiti 


„jas Die Rechtsphilosophie der alten Stiles, das Naturrecht, war tot, und moderne 
Rechtsphilosophie noch nicht geboren. 

teisėms į pagalbą. Stai ką sako Bergbohm'as: „Mes esame priversti turėti 
teisių filosofiją, ir jeigu filosofai nenorės ar negalės imums ateiti pagalbon, 
tai mums juristams daugiau nieko nebeliks, kaip tik savaimingai pradėti 
apie teises filosofuoti *). Tiesa, sako tas pats autorius kitoje vietoje (I, 4), 
daugelis juristų atsisako bendradarbiauti su filosofais, nes atsimeną kokią 
nelaimę atnešęs prigimtosios teisės mokslas; filosofija, apskritai, neturinti 
gero vardo jurisių ausyse. Vis delto juristai jaučia, kad be filosofijos neapseisią, 
taigi bando ją sukurti. 

Tris sroves tenka pastebėti juristų filosofų tarpe. Vieni, kraštutinės 
evoliucijos šalininkai, į žmogų žiūri kaip į ištobūlintą gyvulį, kuris nuo gyvulio 
pradėjęs toliau plėtojasi. Kartu su žmogum kintąs ir jo visas gyvenimas, min- 
tys, troškimai, dėliai to nėsą ir negalį būti pastovių taisyklių jo gyvenimui 
“ tvarkyt. Sios srovės šalininkus tenka suskirstyti dar į dvi grupes: 

a) Visatinio evoliucijonizmo  panteistiškojo monizmo prasme. Toki 
yra: Fr. Paulsen'as, W. Wundt'as, J Kohler'is, Berolzhei- 
mer'is. Jų manymu kiekviena teisė esąs kultūros atspindys, teisių tvar- 
kymas įvykstas sulig kultūros laipsniu. Tikrą teisės sąvoką galima tiklai 
susekti istorijos keliu, lyginant įvairių kultūrų teises. 

b) Kita grupė remiasi individualinės evoliucijos reikalavimais materija- 
listiška prasme. Toki yra: Darvinas ir darvinistai Herbertas Spen- 
ceris, Karlas Marksas, Engelsas ir visi socijaldemokratai. 

Antroji srovė pripažįsta bendrus irvisatinius dėsnius, bet jų suteikimą 
palieka prityrimui, pasiremiant teisių lyginimu. 

Trečioji srovė--Kanto pasekėjai; jiems atstovauja R.Stammler'is. Kan- 
tas pripažįsta amžinas nejudamas gyvenimo taisykles, bet, jo nuomone, jų 
negalima įrodyti; gyvenime reikią taip elgtis, tarsi jos būtų amžinos ir ne- 
judamos, bet iš tiesų, tai mes to žinoti negalime. 

Iš šių trumpų pastabų galima jau padaryti išvada, kad klausimo iš- 
sprendimas, ar prigimtoji teisė yra, ar jos nėr, surištas yra su pasaulėžiūra 
ir su pažinimo teorija. Jei kas laikysis materijalistiškos ar panteistiškos pa- 
saluėžiūros, kurioje viskas kinta, nėra nieko pastovu, arba kas bus įsiti- 
kinęs, jog, apskritai imant, žmogaus protas nesugeba pažinti nejudamos am- 
žinos tiesos, tada negali būt kalbos apie prigimtąją tiesą ir tuomet vi- 
soks mokslas griūva, nes kiekvienas tikras mokslas ieško pastovių, nejuda- 
mų tiesų; net įsivaizdinti negalima tokio mokslo, kurio išvados šiandien 
būtų teisingos, rytoj klaidingos. 

Mūsų amžis yra evoliucijos amžis: viskas esą išriedėję evoliucijos ke- 
liu, visos mokslo tiesos esančios tik tam tikros proto kategorijos, atatin- 
kančios tik tam tikram kultūros laikotarpiui; jos nėsančios pastovios; atei- 
siąs laikas ir jos turėsiančios užleisti kitoms vietą. Sitokiai pasaulėžiūrai 
įsivyravus, protas, apskritai, ėmė bijoti visokios pastovios tiesos, tuojaus ją 
įtardamas ir nepasitikėdamas. Kadangi prigimtoji teisė privalo būti pasto- 
vi, taigi šių dienų protas ir nori iš mokslo srities ją išbraukti. Tas pri- 
gimtosios teisės puolimas pasidarė taip populiarus, kad net ir teisininkai 
katalikai pradeda pasiduoti tai bendrai sugestijai. Stai R. v. Scherer'is, Chr. 
Meurer'is, I Schwering'as, Savigny's svarbiausią argumentą prieš 
gimtąją teisę mato tą,kad jąja negalima esą pasiremti bylas sprendžiant; visos 

teisės, kuriomis teisininkai naudojasi, esą vien pozityvios. Net naujas kano- 
nų kodeksas prigimtosios teisės nė žodžiu nepaminėjo. 

Bet gyvenimas iškirto juristams štai kokį „šposą“. 

Bergbohm'as, didžiausias prigimtosios teisės priešininkas,  pasiketino 
su ja kovoti žūt ar būt, Parašė didelį veikalą, kuriame užsimanė padaryti 
visos teisių literatūros apžvalgą ir suradęs prigimtosios teisės pėdsakus, 
tuojaus įspėti visą pasaulį, kad būtų atsargūs. Bet koks buvo jo nustebi- 
mas, kuomet patyrė, jog visi teisininkai ir teisės filosofai, nors žodžiu ir 
smerkia prigimtąją teisę, bet praktikoje jąja remiasi. Stai jo žodžiai: „Tikė- 
jimas į teisę, kuri esanti šalia pozityvios, visai nėra apmiręs, bet gerai bu- 
joja. Jos laikosi netik filosofai, moralistai, ekonomistai, valstybininkai; ji vieš- 
palauja visuose teisių filosofijos veikaluose, visuose rašiniuose jai aps- 
čiai atstovaujama, žodžiu, viso kultūrinio pasaulio literatūra yra prisigėrusi 
prigimtosios teisės“*). „Nukirsk hidrai vieną galvą, jos vietoje dešimts atau- 
ga“ (I, 113). Bet štai „šposo“ užbaiga. Neukamp'as giriasi patį Berg- 
bohm'ą sugavęs bevartojant prigimtąją teisę“*). 

Matome tat, kad mokslininkų pastangos panaikinti prigimtąją teisę nie- 
kais nueina; atmeta ją žodžiais, bet faktinai vėl jąja remiasi, lygiai kaip ti- 
losofai, kurie nori panaikinti tapatybės ir priešingumo dėsnius, benaikinda- 
mi vėl tuos pačius dėsnius vartoja, ir neišeina, kaip iš kokio užburto rūmo. 

Pravartu tat arčiau susipažinti su prigimtąja teise, kad suprastume 
nenuoseklumą tų, kurie nori jos išsižadėti 

Kas yra prigimtoji teisė? — Gimti — reiškia atsirasti; pirmiau to daik- 
to nebuvo, dabar jis yra. Taigi, atsiradimas reiškia esmės gavimą. Pav., žo- 
džiai, namas, žmogus, medis reiškia tų daiktų esmę, bet realybėje tie daik- 
tai šalia esmės gauna dar įvairių priedėlių ir ypatybių, kurios nepriklauso 
prie daikto esmės, bet su tąja daikto esme yra artimai surišti. Žodis „žmo- 
gus“ reiškia žmogaus esmę, bet joje mes nesurasime nei amžiaus, nei tau- 
tybės, nei lyties, nei kitų ypatybių. O žmogus, kuris vaikščioja gatvėje, re- | 
alus žmogus vėl negali būti be tų visų priedėlių; gryna žmogaus esmė ne- 
vaikščioja gatvėmis, o ta, kuri vaikščioja, turi savo ypatybes, ir jomis ski- 
riasi nuo kitų. 

Taigi prigimtas dalykas gali priklausyti arba prie daikto esmės, kaip 
antai, kūnas ir siela priklauso žmogaus esmei, nes be kūno ir sielos nėra 
žmogaus, arba daiktui konkrečiai esančiam šalia jo esmės. Pav., žmogaus 
tautybė, amžius, lytis, gabumai yra prigimti dalykai, kurių nuo gyvo žmo- 
gaus negalima atskirti. 

Kaip žmogus, taip ir kiekviena būtybė šalia savo esmės turi ypatybių, 
kurios su jo esme yra surištos ir kuriomis daiktas sueina į santykius su 
kitais daiktais. 

Aiškus ypatingai šios tiesos pritaikymas pasirodo chemijoje ir tizikoje. 
Chzmijos atomai jungiasi su vieni kitais visuomet tais pačiais dėsniais ir 
tąja pat proporcija. Pav., du vandenilio atomu ir vienas deguonies sudaro 
vandens molekulę. Žmogaus protas, pastebėjęs tokį įvykį, išreiškia jį min- 
timi griežtos ir pastovios taisyklės pavidalu, kurią vadiname gamtos dėsniu. 


*) Jurisprudenz und Rechtsphilosophie I, 233. 

Tokių taisyklių rinkinys sudaro gamtos mokslą. Tokiu būdu gamtos 
mokslas priklauso nuo gamtininko proto tiktai jo suformulavimu, 
išraiška, O turinys priklauso nuo pačios gamtos sudėties. Gali- 
me tat pasakyti, kad gamtos mokslo gamtoje nėra, nes nesurasime nei 
vieno gamtos vadovėlio, nei suformuluotų taisyklių, kaip jas išreiškia gam- 
tininkai. Lygiai kaip gamtoje nėra nei spalvų, nei garsų, nei kvapsnių. Bet 
ar galime padaryti išvadą, kad spalvos, garsai, kvapas yra grynas mūs psi- 
chologijos padaras, kuriam gamtoje neatsako jokia realybė? Taip darydami, 
įpultumėm į gryniausią subjektivizmą, kuriame dingsta visoks mokslas. 
Mūsų spalvos įspūdžiui gamtoje atatinka daiktų paviršius, kuris atmušda- 
mas dalį spindulių pagamina mums spalvos įspūdį; tas pats dalykas su 
garsais, kvapais ir kitais įspūdžiais. 

Gamtoje veikiantieji dėsniai riša visą gamtą į vieną bendrą visatą ir 
palaiko joje tvarką, lygiai kaip kokioje visuomenėje visuomenės įstatymai. 

Nois gamtoje pastebimas nuolatinis judesis, kitimas, pasakykime, nuo- 
latinė raida (evoliucija), bet gamtos dėsnių pastovumui tai nekenkia; ta 
raida vyksta kaip tik tais pastoviais nejudamais dėsniais. 

Kas gi yra evoliucija filosofijai? Yra tai išplėtojimas tų savybių, ku- 
rios buvo tik užuomazgoje, potencijoje, paskui, gamtos dėsniams veikiant, 
tos savybės iš užuomazgos pereina į tikrenybę, gauna sau tinkamą išvaiz- 
dą. Pasodinkime grūdą. Jis pradeda dygti. Jame prasideda evoliucija, kuri 
iš grūdo sudaro tobūlą augalą. Ši evoliucija nei kiek nekenkia gamtos dės- 
niams, bet ji vyksta griežtai gamtininkų pramatytomis taisyklėmis. Nepai- 
sant evoliucijos, iš rugio visuomet išauga rugys, iš kviečio kvietys; kiek- 
viena sėkla duoda tik savo veislės augalą. Žino tai kiekvienas ūkininkas ir 
niekados neina pjaut avižų ten, kur pasėjo kviečius. Jei augimui reikalingas są- 
lygas pakeisime, neduosime pakankamai ar drėgmės, ar šviesos, ar šilumos 
—augalą sunaikinsime, nes pasipriešinsime jo prigimties reikalavimams, 
paliksime užuomazgoje tas savybes, kurios plėtojasi tik tam tikroms są- 
lygoms susidarius. 

Kiekvienas daik'as turi dviejų rūšių savybes: a) vienos, kurios yra 
pilnai išplėtotos, ir b) kitos, kurios dar laukia išplėtojimo, dar yra tik užuomaz- 
goje. Tos, kurios yra išriedėjusios, pirmiaus turėjo būti užuomazgoje; jei- 
gu kokių savybių nėra užuomazgoje, tai jų negalime ir išplėtoti. Pasėkime 
smilties grūdą į derlingiausią žemę, duokime visas geriausias sąlygas, vis 
delto iš smilties neišauginsime augalo, nes toje smiltyje nėra glūdinčių 
užuomazgoje savybių, kurių raida ir sudaro augimą. 

Kiekvienas tat daiktas atsirasdamas, arba eimdamas, gauna esmę, 0 su 
ja daugelį savybių, iš kurių vienos yra tik užuomazgoje, kitos pilnai išrie- 
dėjusios, p 

Juo kuris daiktas daugiau turi savybių užuomazgoje, juo tinkamesnis 
yra raidai. O tai daugiau ar mažiau pareina nuo daikto prigimties ir su juo 
surišta. Smilties grūdas nepasiduoda jokiai evoliucijai, nes jame nėra pa- 
slėptų savybių, kurios kaip tik ir sudaro evoliucijos pagrindą. Augalo grū- 
das turi daugelį tokių savybių, bet jos visuomet yra surištos su augalo 
esme ir tik tąja kryptimi plėtojasi, būtent, į augalą. 

Sias visas tiesas pritaikinkime žmogui. Iš visų gyvų būtybių žmogus 
yra labiausiai linkęs į evoliuciją.  Palyginkime laukinį žmogų su civilizuotu, 
mažą kūdikį su suaugusiu išlavintu žmogum, o rasime tarp jų dideliausių 

skirtumų. Kūno skirtumai dar nesudaro tiek skirtumų, kiek jų dvasios sa- 
vybės; taigi, žmogaus kūdikis turi turėti savyje didelę daugybę įgimtų savy- 
bių, kurios jame glūdi užuomazgoje. Kas dabar gali jas išplėtot? Glūdin- 
čioji savybė niekados pati nerieda, tai daryt ją turi priversti kas nors, kokia 
nors išorės priežastis. Grūdas tik tuomet pradeda riedėti, kuomet jį pra- 
deda veikti drėgmė ir šiluma. 

Kūdikis turi dviejų rūšių savybes: kūno ir dvasios. Nei vienų, nei 
kitų kūdikis negali plėtoti savo pastangomis; reikia, kad iš šalies aprūpintų 
jo kūno reikalus ir paskui padėtų dvasiai plėtotis; reiškia, kūdikis reikalingas 
auklėjimo; tas reikalingumas čia priklauso ne nuo kokio parlamento 
nutarimo, bet nuo žmogaus prigimties, kurios mes negalime pakeisti. 

Savo vaikus auklėja tėvai; taip yra net ir neprotingoje gamtoje: paukš 
čiai ir gyvuliai aprūpina maistu ir globa savo vaikus, iki tie nesugebės pa- 
tys apsirūpinti. 

Vardan kokio įstatymo tėvai tai daro? Ar kad parlamentai yra taip 
nutarę, ar kad pati prigimtis prie to verčia? Kiekvienam yra aišku, kad pri- 
valumas auklėti vaikus eina iš prigimties, o ne iš pozityvių įstatymų. Gali 
parlamentai nutarti kaip jie nori, gali jų visai nebūti, kaip pas laukinius 
žmones, tėvai vis delto auklės savo vaikus, nes čia yra prigimties dalykas 
ir pati prigimtis tėvus prie to traukia, ruošdama motinų organizme kūdikiui 
inaistą pieno pavidalu, kuris yra + tinkamiausias. Kūdikis tuomet yra tėvų 
savastis ir joki teisių davėjai tos savasties negali paliesti, jų teisės į kudikį 
remiasi prigimties teisėmis, o ne pozityviomis. 

Pažvelkime dabar į kūdikio teises. Pozityvios teisės viso civilizuoto 
pasaulio skelbia, kad kūdikio nevalia žudyti, kad jį reikia globoti ir auklėti; 
tėvai yra baudžiami už peržengimą šių įstatymų; reiškia, kūdikis turi teisių. 
Bet jo teisės iš kur plaukia? Ar iš teisių davėjų malonės, ar iš žmogaus 
prigimties, kitaip kalbant, ar teisių davėjai savo įstatymais sukuria kūdikio 
teises, ar tik apsaugoja tas, kurias jis iš kur kitur turi? 

Sio klausimo išsprendimas pareina nuo pasaulėžiūros. Jei mes žmogų 
pastatysime grela gyvulio ir nepripažįsime tarp jų dviejų esminio skirtumo, 
tuomet žmogis yra tik veislės dalis ir visiška jos savastis. Gyvulių viene- 
tas visiškai priklauso nuo veislės; galima daryti įvairiausius eksperimentus 
veislei pagerint, net ir sunaikinti vienetą veislės labui; silpnus vienetus, ku- 
rie nežada gero, galima žudyti, kad veislės neužkrėstų. Sitokioje pasaulėžiū- 
roje reikėtų ir su kiidikiu taip daryti: silpnus, ligotus žudyti, kad neužterštų 
žmonių rasės; su kitais daryti bandymus rašės pagerinimui; tokius kūdikius, 
kurie gręsia pavojumi motinos gyvybei ar jos garbei - naikinti. Nors to- 
kios išvados tiesioginiu keliu plaukia iš minėtosios pasaulėžiūros, bet vis 
delto nė vienas civilizuoto pasaulio teisininkas neišdrįsta jų padaryti, visi 
tokius darbus smerkia, ir tokiu būdu nejučiomis pripažįsta, kad kūdikis 
turi teisių nepriklausančių nuo įstatymų, kad jo tėisės yra ankstybesnės, 
negu įstatymai, jo teisės yra įgimtos, pozityvi teisdavystė gali tik jo teises 
apsaugoti, o nesukurti jas iš pamatų. 

Žmogaus teisės, apskritai imant, kūdikio neišskyrus, remiasi gimtąja 
savybe, kurią vadiname a smenimi. - Kiekvienas žmogus yra ne tik vi- 
suomenės ar veislės dalis, bet kartu yra asmuo. Asmeningumas plaukia 
iš proto ir valios, ir daro žmogų savaimingą, nuo nieko nepriklausomą; jei 
jis nenorės ko pildyti, tai jokia pasaulio galybė jo neprivers; jis jaučia tą 

savo nepriklausomybę, ir kas norėtų ją paliesi, gins ją su ginklu rankoje. 
Toliau, žmogus jaučia reikalo savo asmenį tobūlinti, būtent, glūdinčias 
jame savybes toliau plėtoti; o darbą jis gali atlikti savo pastangomis ir kitų 
pagalba. Savo pastangomis tik tuomet galės tobūlintis, kuomet turės pa- 
kankamai sustiprintus tobūlybės įrankius—protą ir valią. Lygiai kaip mažas 
kūdikis tik tuomet gali vaikščioti savaimingai, kuomet jo kojų raumenis 
pasidaro tiek stiprūs, kad atlaiko visą judantį kūną. Kūdikis tat yra as- 
muo, bet veikti kaip asmuo, būtent, savaimingai dar negali; turi tat teisių, 
kad jam būtų padėta asmens veikimą pasiekti. Sį darbą privalo atlikti tė- 
vai. Taigi, tėvams nevalia savo kūdikio žudyti, ar jis bus silpnas, ar silp- 
nas, ar ligotas; jis yra asmuo ir privalo būti auklėjamas, nieks jam negali 
atimti teisių be jo kaltės. Kadangi auklėjimo darbas yra sunkus ir ilgas, 
reikalinga kad auklėjimo sąlygos būtų užtikrintos, būtent, kad kūdikis gim- 
tų ne iš laisvos meilės, paleistuvybės, bet šeimynoje, pagrįstoje moterystės 
nesutraukomu ryšiu. Žmogaus kūnas prasideda motinos iščioje ir tik; tuo- 
met iš jos išeina, kai pasiekia tam tikrą fizinės tobūlybės laipsnį, kad gali 
jau savaimingai gyvuoti. Kadangi kūdikis yra kartu ir asmuo, tik negali 
veikti kaip asmuo, tat privalo pasilikti tam tikrose aplinkybėse, kuriose tas 
asmuo tiek sustiprės, kad galės savaimingai veikti. Taigi šeimyna  žmo- 
gaus asmens išsiplėtojimui atlieka tą palį darbą, kurį atlieka motinos iščia 
kūdikio kūno išsiplėtojimui. Šeima yra tai dvasinė iščia, kurioje žmogus 
išmoksta būt žmogum. Kad šį darbą šeima atliktų, ji privalo vengti kaip 
poligamijos taip ir poliandrijos, nes tie dalykai ardo šeimą ir neužtikrina 
asmens auklėjimą. Auklėjimui pasibaigus, auklėtiniai iš šeimos išeina, bet 
jų tėvuose moterystės ryšis pasilieka toliau, nes senatvėje, jėgoms susilpnė- 
jus, vienas kitam privalo nešti pagalbą ir laukti nuo vaikų paramos. 

Sie tarp tėvų ir vaikų santykiai ir plaukiančios iš jų abipusės teisės 
bei prievolės yra žmogui prigimtos, reiškia surištos su jo esme neatsižvel- 
giant į jokius pozityvius įstatymus. Tiesa, amžiams bėgant, tų santykių 
ir pareigų išvaizda kito, bet jų esmė liko ta pati. 

Žmogaus asmuo, palikęs šeimą, pereina į betarpiškus santykius su 
kitais žmonėmis. su visuomene. Žmogaus kūno ir dvasios reikalai taip yra 
įvairūs ir dideli, kad tik savo paties pastangomis negali jų aprūpinti, taigi 
turi šauktis visuomenės pagalbos ir tik tuomet gali savo asmenį tobūlinti 
toliau, Zmogus tai yra visuomeninis gyvūnas ir ši jo savybė yra taip pat 
jam įgimta. B 

Dažnai ir gyvuliai gyvena kaimenėmis, bet kaimenė, tai ne visuomenė. 
Kaimenėje gyvena vienas individas šalia kito, neturėdami vienas kitam jo- 
kios įtakos; visuomenėje žmonės bendromis pastangomis ne tik aprūpina 
kūno reikalus, bet ir dvasios sritį, tobūlinasi ir daro pažangą, ko nemato- 
me gyvulių santykiuose. Kaip bitės ar skruzdės prigiintis traukia jas į 
benidrą gyvenimą ir tas traukimas yra įgimtas, taip pat ir žmogaus prigim- 
tis traukia jį prie visuomenės, nes tik tenai jis gali išplėtoti glūdinčias ja- 
me ir įgimtas savybes. - 

Bet kad visuomenė susikurtų ir laikytųsi, reikia daugelio dalykų: 
1) reikia tam tikro žmonių būrio, 2) bendro tikslo, kurį norėtų visi siekti, 
3) autoriteto-valdžios, kuri visų narių pastangas kreptų prie tikslo, 4) reikia, 
kad atskiro žmogaus teisės biitų apsaugotos, kad jam visi atiduotų, kas jo 
yra, O jis kitam, kas kito yra, reiškia, kad teisės ir pareigos būtų tinkamai 

subalansuotos. Jeigu tokio subalansavimo nėra, jei visuomenė daug rei- 
kalauja iš vieneto, o maža jam duoda, užgauna jo teises, kurias jis jaučia- 
si ne nuo visuomenės turįs, arba ir atvirkščiai, vienetas nesaugoja kitų 
teisių, nepildo savo pareigų, darosi tuomet visuomenėje suirulė, kyla re- 
voliucija. 

Zmogus, biidamas iš prigimties laisvas, nejaučia prigimties patrauki- 
mo veikti taip, kad. jo veikimas būtų suderintas su kitų žmonių veikimu ir 
teisėmis. Tam atsiekti, reikia žmogui duoti bendras su kitais žmonėmis 
sugyvenimo taisykles. Šių taisyklių rinkinys ir sudaro prigimtąją žmogui 
moralybę, arba etiką, kurios augščiausioji išraiška yra atiduoti kiekvienam, 
kas jam priklauso, nedaryti kitam to, ko nenori kad tau darytų. 

Iš to, kas pasakyta, galima suvokti, kas yra tos prigimties teisės. Yra 
tai taisyklių rinkinys, kuriomis plėtojasi žmogaus prigimtyje paslėptos sa- 
vybės. Sias taisykles formuluoja žmogaus protas, arba gal visai jų nefor- 
muluoti, bet jų turinys priklauso, ne nuo žmogaus proto, o tik nuo realybės 
dėsnių. Galime taip pat išspręsti santykius prigimties teisių su pozityvio- 
mis. Kiekviena pozityvi teisė turi būti sąryšyje su prigimties teisėmis ir 
iš jų plaukti. Atsitinka tai dvejopu būdu: arba kaip išvada iš prigimties 
teisių silogizmo keliu, arba tiesioginiu prigimties teisių gyvenimui pritaiky- 
mu. Pav., silogizmu: nevalia niekam skriaudos daryti; žudymas yra skriau- 
da; taigi nevalia žudyti. Tiesioginis pritaikymas: nusikaltėlis privalo būti 
nubaustas pagal nusikaltimą; jei nusikaltimas yra didelis, reikalaus didelės 
bausmės, jei mažas—mažos. Pozityvi: teisė, kuri priešintųsi prigimtajai tei- 
sei, sukeltų didžiausią visuomenėje suirutę. Tegul, antai, koksai seimas 
nutaria panaikinti moterystę, vaikų auklėjimą, savastį, žodžiu kokį nors da- 
lyką, kuris su prigimties teisėmis nesutinka, o tuojau atsidursime blogiau- 
siuose padariniuose. 

Ką manyti tilosofijos šviesoje apie dešimtį Dievo įsakymų? Yra tai 
žmogaus prigimties teisių formulavimas. Žmogus turi kūną su įvairiomis 
savybėmis ir dvasią, kuri privalo kūną tvarkyti. Kūnu žmogus panašus 
yra į daugelį gyvūnų, kuriuos gamtoje pastebime; tos pačios taisyklės, ku- 
rios tvarko gyvulių kūną, tvarko ir žmogaus: ir žmogus reikalauja maisto, 
šilumos, šviesos ir daugelio kitų dalykų kūnui palaikyt. 

Siuo žvilgsniu žmogus turi daug bendra su gyvuliais, dėliai to visi 
dėsniai, kurie tvarko kūną, sudaro prigimties įstatymus pirmosios rūšies. 
Prie antrosios rūšies priklauso tie dėsniai, kurie tvarko žmogaus dvasią, 
jos valios darbus nustato kitų žmonių atžvilgiu; taigi dešimts Dievo įsaky- 
mų yra žmogaus dvasios prigimties teisės, reiškia, taikomos tik 
žmogui. Tuos įsakymus savo turiniu visuomet turėjo visos tautos nepri- 
klausomai nuo Sinajaus kalno. Tai pastebėjo Vestermarkas savo veikale 
apie dorinių sąvokų kilmę ir raidą. Jis visą dekalogą randa pas įvairias 
tautas, nors jo vykdymas nekartą labai klaidingas. Tėvai visur pagerbia- 
mi, bet tos pagarbos reiškimas nevienodas. Yra tautų, kurių nuomone 


senus tėvus vaikai turi užmušti ir suvalgyti, arba gyvus į žemę užkasti; 


ir tik vaikai tai privalo padaryti, nes tai yra tėvų išgelbėjimas nuo senatvės. 

Jei prigimties teisių nėra, tuomet teisdavystė turi laisvas rankas, gali 
išleisti tokius įstatymus, koki tik kam į galvą pareina. Tuomet jau visas 
teisingumas išyra, tuomet jau nežinia kas teisinga, kas neteisinga, pasilieka 
viena teisinguino kriterija—jėga. Galiu būti pagautas bjauriausių, kenks- 

mingiausių užgaidų, jei tik turiu pakankamai jėgos jas vykdinti, tai ir tei- 
sės turiu. Gera pasidaro tas, kas man yra gera, bloga, kas man bloga; 
prieiname prie galutino skepticizmo teisingumo, gėrio, ir doros srityje. 

Civilizuotas pasaulis dar prie tokių išvadų nėra galutinai priėjęs, nes 
dar nevisiškai yra prigimties teises panaikinęs, bet tąja kryptimi jau daug 
žingsnių yra padaręs; taigi, teisingumas tarptautiniuose santykiuose yra la- 
bai nukėntėjęs; silpnos tautos jokiu būdu negali laukti teisingo išsprendi- 
mo jų reikalų. Teisingumas bankrotuoja, nes yra marinama prigimties teisė, 
kuria privalo remtis kiekvienas teisingumo išsprendimas. 

Viso pasaulio teisininkai, Bergbohm'o patyrimu, dar nėra prigimties 
teisių nusikratę; nors žodžiais nupripažįsta, bet faktinai tomis teisėmis dar | 
remia savo išvadas; ir patsai Bergbohm'as visiškai nesugebėjo nuo jų atsi- 
kratyti. Bet jeigu kada civilizuotas pasaulis prieis panaikinti prigimties tei- 
ses, tai tuomet būtų užtikrintas visiškas teisingumo sunykimas. Tik tokios 
valandos vargu ramiai ateis; prieš tai dar kils nuskriaustųjų kovos už jų 
teises, kurios galės duoti naują pakraipą teisių filosofijos srity, būtent, vėl 
pripažint prigimties teises. J. Vaitkevičius, 

Matematika ir fizika artimai rišasi draugėn; be matematikos pažangos 
visai negalima būtų buvę turėt šių dienų fizikos. Todel matematiškoji ir 
fiziškoji pasaulėžiūra taip pat artimai susirišusios. 

Teoriškoji fizika, arba, kaip aš ją norėčiau pavadint, pritaikomosios 
matematikos mokslas par excellence, siekdamas turėt vieningą pasaulėžiū- 
rą, ne visada eina tiesiu keliu; į galinį tikslą dažnai veda tik vingiuoti ta- 
kai. Bet nuo senų laikų kaip augščiausias paskutinis siekimas buvo laiko- 
ma tai, kad visą margą įvairiopumą suimti vienon  vieningon sistemon, 
kiek galima išreikšti vienų viena matematikos formule. 

Šitai siekti, einama dvejopu metodu: vienas, senesnysis, apibendrina pa- 
vienius patyrimus ir viršūnėje pastato vienų vieną sąvoką ar taisyklę, kurio- 
mis tat ir nori išaiškint visą gamtą su visais jos vyksmais Taip antai,savo pasau- 
lėžiūros, savo pasaulio išaiškinimo centru Talis Miletiškis padarė „van- 
denį“, Njutonas — „tolio veikimą“, Ostvaldas— „agną“ (energiją), 
Hercas — „tiesiausio kelio principą“, Einšteinas „reliativybę“. Kitas 
metodas, atsisakydamas nuo tokio pagrindinio principo, stengiasi pavieniui 
tirt ir aprašyt gamtos vyksmus, kad tuo būdu pagrįstų pasaulėžiūrą. Jo 
geriausias atstovas tai Gustavas Kirchhofas, norėjęs imti mechani- 
ką kaipo gamtoj vykstamų judėjimų aprašymą. . 

Abu metodu yra patarnavę vienam tikslui — vieningai suvokti pa- 
saulį. Klausimas čia dabar toks: kiek šio vieningumo atsiekta? O jei jis 
atsiektas, tai vėl klausimas: Ar ši pasaulėžiūra yra nors tikslingas, 5et prin- 
cipo atžvilgiu savavalis mūsų dvasios kurinys, arba jis atspindi realius, 
nuo mūsų visai nepriklausomus gamtos vyksmus? Sių klausimų atsakymas 
yra pagrindinių sąvokų, jų apibrėžimo klausimas. Ir čia tuoj tenka prisi- 
pažinti: Sių dienų ekzaktūs mokslai, matematika ir ant jos atsirė- 
mę pritaikomieji mokslai, savo pagrindinėse aksijomose turi dar sava- 
valybių, kurios dar neįėmusios savęsp vieningos absoliučios būtinybės. Jos rei- 
kalauja tikėjimo, tokio tikėjimo, kuris dažnai reikalauja daugiau, kaip kalnus nu- 
versti;tuo būdu tatai išaiškinama, jei vienas įžymiausių šių dienų eksperimen- 
tuojančių fizikų, prof. Dr. Paschen'as Tiubingene vienoje paskaitoje galėjo 
tarti: „Taip, gerbiamieji, ir mes turime turėt tvirto tikėjimo moksle“. 

Imkime tiktai dvejetą atvejų. 

Matematikos pagrindai šiandien atsidūrę kaip ir krizy. Prieš viena ki- 
tą stovi dvi pakraipos: Brouwer'is ir Weyl'is vienoj pusėj, Hil- 
bert'as kitoj. Brouweris ir Weylis ieško matematikoj sustiprint prasmę to, 
kas yra mums duota vaizdiškai; Brouwerio analizė grynai išreikia matema- 
tiškosios intencijos turinį; Brouweris nori „intuitivios“ matematikos. — Tuo 
tarpu Hilbertas siekia teoriškos matematikos; jis matematikos princi- 
puose išleidžia jų turinio reikšmę ir jų vietoj stato formules; tam pagrin- 
dus sudaro „Hilberto simboliai“; įrodydamas prieštaravimo nėsimą, jis tiki- 
si galįs pabaigt ir apkarūnavot savo aksijomatiškąjį gyvenimo kurinį. 

Šie bandymai savo padariniais yra tiesiog milžiniški naujam matema- 
tikos pagrindui; pagal Brouwerio analizę, antai, būtų neįrodomas pagrindi- 
nis algebros principas, jog kiekvienas n laipsnio lyginys turi n šaknų. Aš 
pats nesilygstamai pasitikiu Hilbertu*). 

O kaip yra su atatinkama pasaulėžiūra? Hilberto neprieštaravimo sie- 
kimas reikalauja teoriškoj pasaulėvaizdžio konstrukcijoj neprieštaravimo 
principo, o paskutiniame gale tai vėl remiasi tikėjimu, tikėjimu į išorinio 
pasaulio realybę, arba į Dievo realybę; jo siekimas yra simboliškas išreiš- 
kimas to, kas transcendentu. Kad jam tatai pavyks, netenka abejoti. 

Kaipo 2-sis pavyzdys teeinie geometrija (ėuklidiškoji ir neeuklidiškoji) 
ir su tuo susirišanti reliativybės teorija. Abi atsirėmusios pagrindiniais 
elementais erdve ir laiku; yra čia toks klausimas: koki į šias sąvokas mūsų, 
pirmiausiai vaizdingais prišistatymais, įterptieji momentai yra savavalingi ir 
išmestini? Ir čia šiandien pasirodo dar nieko pilnai nebaigta; aš netgi lin- 
kęs manyt, jog vėliau su reliativybės teorija bus tas pat, kaip ir su kuria kita 
teorija; bet vienas dalykas stovi tvirtai: ir ji reikalauja tikėjimo. Paminėsiu 
tik vieną pavyzdį: šviesos spindulių susikirtimą ir trumpiausio atsto sąvoką. 

Dabar nuo šių dar nebaigtų teorijų nusigrįžkime į tai, ko būta: prieš 
jas. Teoriškosios fizikos siekimas yra atsiekt pasaulėvaizdžio suvienodinimą, 
pašalinant antropomortiškus elementus ir jų vieton pastatant matematikos 
formulę. Siam reikalui pirmiausia buvo formuluotas energijos tvarumo prin- 
cipas, prie kurio veikiai prisidėjo vadinamas Klauzijaus šilumos teo- 
rijos didžiausias principas, jog vienos rūšies energijos pasikeitimas į kitą 
yra galimas tik tam tikromis sąlygomis. Sis dėsnis veda į „entropiją“. L. 
Boltzmann'as entropijos sąvoka pagaliau suveda į įtikimybės sąvoką ir an- 
trasis šilumos teorijos didžiausias dėsnis iuo patampa realiu principu. Tai 
nusako: gamta duoda pirmeną labiau įtikimiems būviams prieš mažiau įti- 
kimus, kai ji perėjimus atlieka tiktai didesnės įtikimybės kryptimi. Siluma 
iš vieno augštesnės temperatūros kūno pereina į žemesnės temperatūros 
kūną, kadangi lygaus temperatūros suskirstymo būvis yra daugiau įtikimas, 
kaip kiekvienas nelygaus tokio suskirstymo būvis. 

Suskaičiuot tam tikrą įtikimybės dydį kiekvienam kūno sistemos būviui 


yra galima įvedus atomizmo teoriją ir statistišką stebėjimą. Dviejų nuo 


viena kitos nepriklausomų sistemų įtikimybė išreiškiama dviejų pavienių 
įtikimybių sandauga (W == W1 . W>). Tuo būdu vienu kirčiu galiavų 
skaičiavimas (calcul des probabilitė, Wahrscheinlichkeitsrechnung) vaidina 
didžiausią rolę matematiškoje pasaulėžiūroje. 


Tokią „galiavų skaičiavimu atsirėmusią pasaulėžiiirą bandė statyt rusai 
Bugajev'as, Nekrasov'as ir Aleksiejev'as“*). Pagvildent šį 
dalyką smulkiau turime užsieit kiek iš tolo. 


Matematikoje labai reikšmingą rolę vaidina iunkcijos sąvoka. Savo 
bendriausiu supratimu, kaip jį patiekė Lejeune - Dirichlet'as, tuomi 
Plg: Iilbert, "Die logischen Grundlagen der Mathematik, Mathematische Annalen 
Bd. 88 (1922), Abhandlungen aus dem math, Šeminar Hamburg, "Bd. 1 (1922); HH. Weyl 
Randbemerkungen zur Hauptproblemen der Mathematik, Mathematische Zeitschrift, Bd. 
20) V 

“) Plg. paskutiniojo raštus: Die Methamatik als Grundlage der Kritik wissenschafttich- 
philosophischen Weltanschauung, Dorpat 1903; plg. prie to E. Dennert'o straipsnį „Ma- 
thematik und Weltanschauung', Deutsche Revue 1922 gruodžio m., kame apie tai pranešama 

tam tikra daiktų eilė yra priderinama prie tam tikros kitų daiktų eilės, pa- 
grindžiant šituo būdu vienos grupės priklausomybę nuo kitos. Kuriuo 
parėdymu įvyksta šis priderinimas — tai vis vieną; tai reiškiama simboliu 
y =f(x), kuris nusako: daiktai y yra daiktų x funkcija. X vadinamas nepri- 
klausomas, y — priklausomas „kintamasis“. Tuo norima pasakyti: kintant 
daiktams x, tuo kinta taip pat ir daiktai y. Taip antai, žmogaus tempera- 
tūra yra jo kūno sveikatos stovio funkcija, oras yra atmosferos spaudimo 
funkcija ir t. tt Funkcijų kitimas gali eiti palengvėle arba šuoliais. 


Funkcijų kitimas palengva, taip pat kintant ir kintamiesiems, savo 
padariniu teturėtų pasaulio vyksmą priežastingumo dėsniais ir be tikslingu- 
mo; iš čia eitų laisvos valios neigimas, gero ir blogo iliuzorumas ir t. t. 
Taip pat labai .įtikima, jog didžiausią rolę turėtų vaidint nenuolatinės funkcijos. 
Ir tuo vėl užeiname galiavų skaičiavimą, kurį turima padėt mate-. 
matiškos pasaulėžiūros pagrindan. Bet čia turime tuoj pasakyt: Sių dienų 
galiavų skaičiavimas tam reikalui dar nepajėgia bet ko duoti; tam reikalui 
įis turi atsistot ant kitokio pagrindo; kelią į tai jau yra pradėjęs R. v. 
Mises (Berlyne) ir k. Ir todel mes turime atmesti taip pat ir Nekra- 
sovo bei kitų tyrimus. Sie tyrimai, neabejotinai, yra labai paisytini; bet 
padedamųjų priemonių, kuriomis jie remiasi, nepakanka, kad jos prasimuštų. 

Man neabejotina: ateis Jaikas kuomet bus galima, patiekti griežtai ma- 
tematiškas pasaulėvaizdis, ir, rods, ne taip, kad šis pasaulėvaizdis bus tik 
“daugiau ar mažiau savavalingas mūsų dvasios kurinys, bet taip, kad jis 
atvaizduos realius, nuo mūsų visai nepriklausomus gamtos vyksnius. 
Šituo būdu mes pasipriešiname Mach'o gamtos filosofijai, kurioj visas 
gamtos mokslas paskutiniame gale yra tiktai ekonomiškas mūsų minčių 
prisitaikymas į mūsų jutimus. Bet ekonomijos principas tetur formalistiškos 
reikšmės. Macho kontinuybės principas nepatenkina kiekvieno matematikos 
ir gamtos mokslo tyrimo kilniausio reikalavimo: turėt pastovų (constant), 
nuo žmogaus nepriklausomą pasaulėvaizdį. Tikslas, kurį privalo pasista- 


tyt matematiškas gamtos stebėjimas, nėra prisitaikymas mūsų minčių į mū- Ė 


sų jutimus, bet atsitraukimas, visiškas pasaulėvaizdžio, pasaulė: 
žiūros atpalaidavimas nuo žmogaus dvasios individy- 
bės, t.y. palaisvinimas nuo antropomortiškų elementų. Ir tai taip pat yra buvęs 
akstinas, pajudinęs didžiuosius ekzakčiųjų mokslų mistrus išdėstyt savo idejas: 
tikėjimas į realybę jų pasaulėvaizdžio, didumojatsirėmusio 
religiniu pagrindu, paakino tokį Koperniką pastatyt saulę į mūsų planetų si- 
stemos centrinį punktą, tokį Keplerį —-formuluot savo pagarsėjusius dėsnius, 
tokį Njutoną —nustatyt gravitacijos dėsnį, A. Einšteiną paskelbt reliativybės 
teoriją. Tikėjimas, t.y. transcendentalus proto tezis, be kurio visas mok- 
slas yra nebegyvas ir visiškai abejingas, neprasideda tik nuo Dievo, 
laisvės ir nemirtingumo; juk tai būta vieno pirmųjų ir svarbiausiųjų pa- 
žinimų, kurie Fichtę nuvedė augščiau už Kantą. 

Kokią dabar praktišką išvadą savo pasaulėžiūrai padarė didieji mate- 
tikai iš šio savaime moksle gautojo pažinimo? Būtent, kokia buvo jų po- 
zicija pozityvios -krikščionybės atžvilgiu? į 

Labai dažnai galima išgirst nuomonė: matematikas juk negali būt 
krikščionis, apie katalikiškumą jau ir nekalbant. Bet, ne tik kad šiuo laiku 
apie 850/+ visų astronomų yra pozityvūs krikščionys, kaip tik patys didžiau- 

sieji matematikai buvo taip pat įsitikinę krikščionybės šalininkai. Paminėsiu 
tik 19-jo šimtmečio įžymiausius. Šimtmečio pradžioj, antai, užtinkame 
dvejetą didžiausių, kokių iki šiol būta, matematikų: C.F. Gauss'ą, matema- 
tikų kunigaikštį (princeps mathematicorum) Vokietijojir A. L. Košį (Cauchy) 
Prancūzijoj. Abudu buvo įsitikinusiu krikščioniu. Gauss'as buvo į Kristų tikin- 
tys protestantas, tarydavęs apie Dievą: ho theos arithmetidzei (D.evas užsiima 
aritmetika). Baronas Košys Bir giliai tikintys katalikas, prie katalikų Baž- 
nyčios prisirišęs nemažesne meile, kaip prie savo mokslo. — 19-jo šimt- 
mečio pabaigoje matematikos mokslui vadovavo: Ch. Hermite'as Pa- 
ryžiuj irc K. Weierstrass'as Berlyne. Abudu buvo įsitikinę katalikai. 
Hermite'as kasdien lankydavo šv. Mišias. Weierstrass'as, taip pat neslėpęs 
savo katalikiškų įsitikinimų, rods, del savo katalikiškos tikėjimo praktikos 
ilgai buvo neįleidžiamas į akademiškąjį darbą iki jį, gimnazijos mokytoją, 
Lejeune-Dirichlet'o pasiūlymu, Prūsų švietimo ministeris tiesiog pakvietė į 
Berlyno universitetą; tokios garbės tikrai nėra pelnęs nė vienas kitas gim- 
nazijos mokytojas. i 

Kitų vardų nepriseina minėti: šie didžiausieji jau pasako viską. Gilūs 
matematiški pažinimai kaip ir pagrindinga gamtotyra nešalina krikščionių 
tikėjimo. Atvirkščiai; juo tolyn, juo gilyn mes braujamės į ekzaktųjį 
mokslą, juo labiau mes pažįstame, jog taip pat ir šie ekzaktūs mokslai 
neįstengia išspręst pasaulio mįslę, jog taip pat ir šie mokslai gali vest į 
Dievą ir jo Bažnyčią. 

Prof. Dr. ing. et phil. O. Folkis 

Filosofija ir poezija. 
(Iš rengiamos platesnės studijos šiai problemai aiškinti). 


Pratartis. 
„Pamokomasis epo eilėraštis (Parmenidas,T. Lucretius Carus,Nietzsche). 
„ Romanas (Voltaire, Rousseau, Carlyle). 
„ Aforizmai (Pascal, Nietzsche, Lichtenberg). 
„ Liriškas monologas (Descartes). 
„ Dramaltiškas dijalogas (Platonas). 
Užbaiga. 


CLBON- 


„Ir aš Arkadijoj gimiau, 

ir man gamta 

prie lopšio daugel laimės pažadėjo; 

ir aš Arkadijoj gimiau, 

bet trumpas pavasaris man ašarų tedavė. 
Gyvenimo gegužis težydi kartą — ne daugiau; 
man jis peržydėjo. 

Ramusis Dievas, — verkit mano broliai — 
ramusis Dievas gesina mano švyturius = 
ir dvasia išnyksta. 

Stai aš jau stoviu ant tavo tamsaus tilto, 
Baisioji Amžinybe! 

Pasiimk savo įgaliojimą laimei (pasiekti)! 

Aš grąžinu tau jį neatidarytą, 

aš nieko nežinau apie laimę. 

„Lygia meile aš myliu savo vaikus“, 
sušuko nematomasai genijus. 

„Dvi gėli“, sušuko jis: „klausykit žmonės, — 
„dvi gėli žydi išmintingam radėjui; 

jiedvi vadinasi viltis ir gaudymas šios žemės turtų. 
Kas nuskynė vieną šių gėlių, 

tenegeidžia antrosios jos sesers. 
Tesinaudoja pasaulio gėrybėmis, kas negali tikėt! 
Sitas mokslas y1' amžin's kaip pasaulis. 

Kas gali tikėti — teišsižada. 

Pasaulio istorija — tai pasaulio teismas.“ 

Tu tikėjai, tavo užmokestis tau išmokėtas, 
tavo tikėjimas buvo tau skirtoji laimė. 

Tu galėjai pasiklausti savo išminčių, 

ko nesiteikei iš akimirkio priimti, 

jokia amžinybė tau nebegrąžins“. 

< "Silerio „Rezignacija“. 

Nelengva pasakyti, ar šis eilėraštis reiktų priskaityti prie poezijos, ar 
prie filosofijos. Del to netektų mums daryti priekaištų, nes ir pats šių eilu- 
čių autorius dažnai abejojo, ar jis yra poetas ar filosofas. 

Fr. Šileris (Schiller) buvo ir poetas ir filosofas kartu —- ir jo čia 
cituotos eilės todel priklauso kartu ir Šileriui poetui ir Šileriui filosofui. 
Kaip tai galėtų būti? Peržvelkime trumpai vokiečių literatūros praeitį. 

Tuo metu, kai vokiečių dvasinio gyvenimo vienuma dar tebebuvo ne- 
suardyta, vokiečių literatūra davė gausių gausiausių vaisių. Tas laikotarpis 

dvyliktame ir tryliktame šimtmety pasiekė savo kulminacijos punktą. Atsi- 
minkime tik Volframą Eschenbach'ą, Gotifrydą Strasburgiškį, Valterį Vo- 
gelweidę ir kitus, ir lengvai suprasime, kaip augštai buvo iškilusi anais 
laikais vokiečių literatūra. Po to įvyko didysis dvasinės vienumos skilimas: 
humanizmas skiria mokytuosius ir išauklėtuosius nuo „nemokytųjų“ ir „ne- 
išauklėtųjų“; reformacija suardo religinę vienybę; kontreformacija įvairio- 
se vietose spragas užkaišo, bet plyšių jau tvirtai nebeužkala, 0 daugumoj 
dar giliau įskelia. Taip tat sekančiais šimtmečiais poezijos inteligentija sun- 
kiais žingsniais eina pirmyn, negirdėdama atbalsio; iš kitos pusės liaudis 
klajoja be vadų. Yra kunigų be tikinčiųjų ir tikinčiųjų be kunigų.  Skili- 
mas yra galutinas. Septynioliktasis šimtmetis, bejėgis ir neveiklus, yra 
15-j0 ir 16-jo šimtmečių skilimo keistasis kūdikis. 

Kitaip dalykai stovi 18-me šimtmety; čia užtveriama bent viena spra- 
“ga, skirianti inteligentiją nuo liaudies. 18-ojo šimtmečio pažanga eina prieš- 
humanistinių laikų dvasinės vienumos kryptimi. Amatininkų sūnūs ir smul- 
kieji miestelėnai stveriasi apšvietos, pateikiamos jiems aristokratų tuo tik- 
slu, kad visi Juomai dėtųsi apšvietai kelti. Lesingas, Herderis, Sileris, 
Goethė ir daugelis kitų yra atnaujinto susijungimo geriausi pavyzdžiai. 
Tuo būdu susidarė bent vienas bendras pagrindas ir sąmoningai buvo 
ieškoma sudaryti ir kitas: bendroji religijos bazė. 

Vokiečių klasicizmo metu vakarų Europa buvo savo keliu nužengusi 
į mokslinį kultūros grindiną. Mokslinė. kritika daug dalykų nugriovė, pa- 
laidojo didelę senovės formulių daugybę ir jų vietoj sudarė naujas. Pasau- 
lio, gamtos ir žmogaus sąvokos buvo iš naujo formuluojamos, tuo tarpu 
kai Vokietijoj pačios galingiausios dvasios ieškojo tilto į prarastąjį religi- 
nės vienybės rojų. Liuteris buvo bedugnė, o ne tiltas, todel į jį neatsižvelg- 
ta. Atgal į katalikiškąjį Rymą? Neįvykdoma mintis! 

Bet išeities būta; ji atsirado humanybės religiją (Humanitatsreligion) 
grindžiant ir skelbiant; tai buvo Vakarų Europos naujai išdirbtos pasaulė- 
žiūros išdava. 

Siekdami religinės vienybės, daugelis tapo apaštalais to judėjimo, ku- 
ris siekė mokslu viską atnaujinti, pripildyti gyvenimą ir viską nušviesti jo 
pagalba. | 2 
Todel nebuvo tai atsitiktinas dalykas, kad mokslinės ir ypač literarinės 
vienumos tiltų statytojai taip pat buvo religinės vienybės tarpininkai. Kadan- 
gi kelias į tą antrąjį, augštesnio pobiidžio susivienijimą ėjo per anų laikų 
tilosofiją, tat vokiečių klasikai tapo taip pat filosofai, vieni iš prievartos, ki- 
ti iš palinkimo. 

Jenoj Kantas buvo vainikuotasis karalius; jo žodžiai buvo auksu 
atsveriami ir padaryti giliausių studijų centru. Iš šio Karaliaučiaus miestie- 
čio raštų buvo stengiamasi sudaryti mokslinę sistemą. Sioj besiveržiančioj 
pirmyn sistemos srovėj stovi profesorius Šileris, kuris išsiveržia iš savojo 
leibniciškų minčių rato, pasiekia Kantą ir — veržiasi dar toliau. 

Veimare viešpatavo Goethė. Tai vokiečių literatūros sostinė, kur 
formos žvilgsniu gabus frankas tvirtai laikė rankose siūlus, ateinančius kaip iš 
mokslininkų, taip ir iš liaudies, ir audė iš jų neturintį sau lygaus gražumo 
audeklą. Goethė, išeidamas iš Spinozos pažiūros, stengėsi šį mokslą pagi- 
linti ir apdirbti, norėdamas susidurti su netolimoj geografijos ir minčių pa- 
dėtimi Jenoj karaliaujančiu- Kantu ir jį pralenkti, 

Jena taikė į Veimarą, Veimaras klausėsi, kas darosi Jenoj. Ryšiai vis 
stiprėjo, nes jie buvo artimi visiškai susijungti ir susilyginti. Ypač susti- 
prėjo minčių ryšiai tarp šių dviejų centrų pasirodžius Veimare pačiam Je- 
nos protesoriui Sileriui. Poezija tapo filosotija, kadangi ji siekė religijos. 
Jos poetinio pasaulio tilosotiškas turinys lengvai suprantamas. 

Sileris yra poetas ir galvotojas. Jo literatūra tapo kaip tik savosios 
pasaulėžiūros nešiotoja, kurios suiormulavimui nemaža prisidėjo Kantas. 
Bet Sileris nėra tik tilosofiškai išlavintas poetas; jis yra lygiai ir didelis poe- 
tiškas filosofas. Tai aiškėja iš visos eilės jo traktatų, kaip antai, iš straip- 
snio apie „Anmut und Wiirde“ (1793), „Vom Erhabenen“ (1703), iš „Brie- 
fe ūber die aesthetische Erziehung des Menschen“ (1795), „Ueber naive 
und sentimentale Dichtung“ (1796); toliau iš eilėraščių kaip „Die Kūnst- 
ler“, „Das Ideal und das Leben“ ir „Resignation“ (kurio ištrauka mūsų pra- 
džioj cituota). Nemažiau sužinome apie jį kaip poetą ir filosofą iš jo laiškų 
Goethei, Korneriui ir-kitiems. 

Silerio pavyzdys yra įdomus, bet ar jis yra tipingas nušviesti santy- 
kiui tarp poezijos ir filosofijos arba atvirkščiai? Tas klausimas domina 
mus jau nuo senesnių laikų ir veda mus tų dviejų dalykų santykius stu- 
dijuot istorijos bėgyje... 

Kitokioj šviesoj stoja ši problema, jei klausime klausimą: ar kai kurie 
pavieniai filosofai dalyvauja poezijos puotoj? Labai įdomus taip: pat yra 
klausimas, kokias literatūros formas filosofija mėgsta pasirinkti savajam 
išsireiškimui. 

Konstatavus, kiek poezija ir iilosofija yra linkusios prie viena kitos ir kiek 
jiedvi viena kitos prisigėrusios, pajudintoji problema neišsprendžiama. Siam 
klausimui tenka dar klausti kitas, kurį galima šiaip suglausti: „Ar tuodu 
dalyku nesistengia išsiskirti?“ Atsakymas čia gali būtų formuluojamas vėl 
iš įvairių žvilgio punktų, kaip antai, istorijos, iš kur mes sužinosime, kaip 
šios pastangos išsiskirti reiškiasi chronologikoj ir del kurios pusės kaltės 
tai įvyksta — ar poezija ar filosofija nori pirmoji skirtis? Toliau geistina 
sužinoti, kurios tilosofiškos pakraipos pirmiausia ir anksčiausia pretenduoja 
atsiskirti ir nuo kurių, būtent, USBios rūšių filosofija stengiasi pirmiau- 
sia pasilaisvint. 

Tos rūšies tyrinėjimų išdavos a žymios vertės, tačiau jos dar neveda 
mus į santykio tarp poezijos ir filosofijos esmę. Tai pagrindinei proble- 
mai privalu todel pašvęsti atatinkamą jai specijalų tyrinėjmą. 

Čia pateiktoji studija tinka abiejų sričių susiartinimo problemai; bū- 
tent, mums buvo čia įdomu formaliai ryškus santykis, t. y. klausimas, 
kuriomis literatūros rūšimis naudojasi filosofija, besiartindama prie poezijos. 


Pamokomasis epo eilėraštis. 
Parmenidas. 

Kaipo vienas geriausių pavyzdžių filosofijos ir poezijos ryšiams įrody- 
ti, eina Parmenido pamokomasis epo eilėraštis, skirstomas į dvi dalis, bū- 
tent: „Tiesa“ ir „Vylius.“ Parmenidas iš Eleos, kilęs iš augštos giminės, 
pasidarbavęs ir politikoj, parašė savo kūrinį apie 470 m. pr. Kr. Nesutik- 
damas su Heraklitu, kurio dėsnis panta rhei (viskas teka) jam nenušvietė 
pakankamai dalykų "būties, jis — eleatų mokyklos galva — bandė išdirbti 

būties sąvoką, prisilaikydamas tos pasaulėžiūros, kuriai Ksėnofanas buvo 
tik pradėjęs skinti kelią. Jo mokslas yra atmetimas nebūties bei tapsmo ir 
pripažinimas vien tik būties. 

Kiek paprastas atrodo šis mokslas, tiek sunku jis išgliaudyti iš jo 
raštų likučių. Tačiau jo minčių formulavimo aiškumui kliudo ne tai, kad 


"tik jo raštų fragmentus teturime, bet ypač jo minčių reiškimo būdas. Jis 


yra visas prisigėręs poetinės dvasios, apdovanotas lakia fantazija ir lyg 
bokštas kyla virš sausos abstrakcijos. Jis bando žavėjančiaiš vaizdais nu- 
rodyti tai. ko negali pasiekti arba nedrįsta galvoti jo tyrinėjąs protas. Jo 
asmeny žymios reikšmės poetas tampa filosoiiškos mokyklos galva. 

Kaip tik šis šalto protinio darbo ir drąsių vaizduotės skrajojimų susi- 
jungimas suteikia jo filosofijai charakterį kažkokio nuostabaus vidurio tarp 
filosofijos ir poezijos. Šis kūrinys, atsižvelgiant į formą ir turinio vaizda- 
vimo būdą, reiktų pavadinti pamokomuoju eilėraščiu, bet jo pagrindinė 
problema privalu priskaityti filosofijai. Tokiu būdu šis eilėraštis yra abiejų 
mokslų objektas, tačiau tikrumoj nė vieno jų nepripažįstamas, amžinai vaiko- 
mas iš vienų būklių į kitas, abiejų kritikuojamas ir vargu randa kur visai objek- 
tingo įvertinimo. 

T. Lucretius Carus. 

Parmenido kūrinys rado lotynų kalboj sekėjų, būtent, pavidalu tiloso- 
fiško pobūdžio pamokomojo eilėraščio „De rerum natura“, kuris mums 
liko 6.knygose nepabaigtas, ir kurio autorium yra T. Lucretius Carus. 

Lukrecijų pažadino kūrybai Epikuro mokslas. Jis tampa Epikuro mok- 
slo skelbėju ir juo pripildo savo veikalo turinį. Kaipo mokslininkas, jis no- 
ri įrodyti skelbiamojo mokslo teisingumą ir pateikti jo vienintėlį pateisinimą. 

Tat Lukrecijus toli gražu neprilygsta Parmenidą, kuris patiekia savo 
mintį pamokomajame eilėrašty. Jis yra tik sekėjas jau sukurtų dalykų ir per- 
galvoja tai, kas jau pirma galvota. Tačiau užtat jis nori didesnės protinėms 
priemonėinis įrodyti Epikuro mokslo tikrumą. Jo įrodymų turinys yra daž- 
mai labai menkas, ir gan dažnai — jei jo supratimu įrodymas nėra tinka- 
mai pamatuotas — jis remiasi pačiu savo mokytoju, nes jei šis taip tvirti- 
nąs, tai ir tvirtinimas turįs būti teisingas. Jo kūrinys yra silpniausias ten, 
kur turima reikalo su įrodymais ir prieštaravimais. Cia galima sutikti sausų 
ir viena kitai prieštaraujančių vietų, kurios mums aiškiai parodo „filosofo“ 
silpnybes. Tačiau yra visai kitaip, kai Lukrecijus ima ieškoti savo mokslo 
tvirtinimui įrodymų iš visų gyvenimo bei gamtos sričių ir čia sukaupia vi- 
sas savo turtingas istorijos žinias, kai jis klajoja po dangaus ir žemės er- 
dves, skolindamas iš žvaigždžių savo kūriniui žibėjimo ir savo žodžiais 
suvaržo virpančius pragaro šešėlius. 

Tai, ką jis gina, yra teorija, kuri, kaip mes šiandien žinome, nesilaiko: 
jo mokslas apie atomus, apie anksčiau buvusius pasaulius, kurie nyksta ir 
vėl tveriasi, jo pažiūros į sielą bei dvasią ir jų santykius su kūnu (trečio- 
joj ir svarbiausioj jo eilėraščio daly), jo aiškinimai apie jausmų suvokimą, 
pasaulio atsiradimą ir palengva einančią žmonijos raidą. 

Nuostabiais ir keistais vaizdais Lukrecijus nori praskleisti tuos rūkus, 
kuriais religija apgaubia žmoniją. Jis apdainuoja jos pergalės garbę, turin- 
čią įvykti per mokslinį pažihimą. Bet kaip sekasi su tuo „moksliniu paži- 
nimu“, mes galime susekti iš mitologijos, kurią epikuriečiai stato ant seno- 
vės griuvesių. : 

Tačiau žinojimas jo eilėraščio gali pasiteisinti iki šiai dienai vienu 
atžvilgiu, tai būtent, kad jame puikiai vaizduojama gamta ir gyvenimas. 
Geriausia jo pusė yra ta, kad protinis žvelgimas į dalykus, kuris duoda 
jam gyvos vaizduotės galios, leidžia jam sekti pažintuosius dalykus lig nej- 
matomų prigimties gelmių ir siekti už proto ribų į paslaptingiausius 
dvasios užkampius. s 

Filosofiškai apsvarstyti dalykai verčia juos tinkamai pergalvoti, ir šis 
įkvėpimo pagautas epikuriečių sekėjas pasiėmė įrodyti savo mokytojo tvir- 
tinimų tikrumą. Epikuras patiekė veikalui idejas, o Lukrecijus formą. Tačiau ir 
iš to neišėjo gražios visumos, nes filosofiško įkvėpimo pagautas poetas 
nevisai suprato savo mokytojo mokslą. Jo protas buvo per mažas visam 
„Epikuro“ turiniui. 

Jis ramino nerimstančią sielą šitaip: Turi taip būti, nes taip mokyto- 
jas mokė, o likusią dalį jis papuošė brangiais poezijos akmenėliais. Jo kū: 
no akis jautė grožio jėgą, bet dvasios akis buvo persilpna neaiškioms są- 
vokoms suprasti. 

Lukrecijus yra poetas, kuris, pamėgęs vieną filosoią, pats panorėjo 
tapti filosofas ir del to sugadino savy poeto dovaną, nepatapdamas iilosoiu. 

Lukrecijus buvo rymietis, kuris važiuoja pasikinkęs nelygią it pavo- 
jingą porą, būtent, protą ir vaizduotę, nepajėgdamas sulaikyti proto, kuris 
užkerta kelią fantazijai. Galų gale važiavimas išeina nelaimingas. 

Lukrecijus yra tilosoiiškos mokyklos poelas, Parmenidas — poezijos 
įkvėptas“kitos tokios mokyklos vadas. Poetas Lukrecijus yra Tilosoto Epi- 
kuro šauklys, o Parmenidas poetas yra šauklys Parmenidui filosofui. Ne- 
žiūrint į šitą esminį skirtumą, juodu susitinka viename dalyke: savo mintis 
juodu dėsto plačiais eilėraščiais. 


Nietzsche. 


„Zaratustra“ yra didžiausias ir žymiausias Ničės veikalas, kurį 
ir jis pats laiko svarbiausiu. Cia, Zaratustros asmenybės padedamas, Ničė - 
mums patiekia pats savo filosofiškas pažiūras, kurias jis turėjo kūrinio atsira- 
dimo laikotarpy, t. y. 1883—1801 m. Pirmąjį savo gyvenimo perijodą jis 
buvo laisvas nuo valios kančių meno kultūros skelbėjas. Cia jis parodo 
aiškią priklausomybę iš vienos pusės nuo Šopenhauerio, kuris turėjo jam 
teoriškos įtakos, ir iš kitos pusės nuo Richardo Vagnerio, kuris suteikė 
jam praktikos nusistatymo. Tarp 1878 ir 1882 m. patenka jis į pozitivizmo 
srovę ir tampa mokslo kultūros šalininkas. Trečiąjį perijodą, 1882 —1889 
m., jis pasiekia, kaip poetas ir filosofas, savo viršūnės. Salia kitų to pe- 
rijodo veikalų, kaip antai „Jenseits von Gut und Bės“ (1886 m.), „Zur Ge- 
nealogie der Moral“ (1887 m.), „Der Wille zur Macht“ (1838 m.) padova- 
noja mums Ničė ir savo „Zaratustrą“ („Also sprach Zaratustra“). 

"Tame veikale, kaip ir bendrai imant jo trečiąjį perijodą, Ničė pasirodo 
esąš aristokratiško individualizmo atstovas. Būdamas Darvino įtakoj, jis ma- 
to savo idealą „viršžmogyje“, kuris su savo milžiniška valia, tapti galingu 
atvaizduoja augštesnėmis lytimis žmogaus tipą. „Viršžmogis“ neprivalo būti 
varžomas jokios vergų moralės — o tokia jam esanti krikščionybės moralė. 
Jis gyvena pagal savo „širdies moralę“. Salia svarbiausiųjų veikalo min-“ 

čių — amžino visų dalykų grįžimo — svarbiausia „Zaratustros“ turiny 
ideja yra minėtoji „viršžmogio“ ideja. 

„ Ar tai yra ir forma ir turiniu filosofija ar poezija? Sunku spręsti. 
Žinoma, Ničė turėjo savotiškų filosofiškų minčių, kurios pasirodo šitame 
kūriny; bet iš kitos pusės taip pat negalima jam ginčyti didelės poetinės 
dovanos. Stiprus sielos gyvenimas, jo gražus pajautumas, kuris amžinai 
kovoja su abstrakčiais dalykais, sudaro esmingąjį Ničės kurinių pagrindą. 
Dažnai tik grynai formalus gėrėjimasis žibančiai nudailinta forma verčia 
autorių prie tam tikrų, pirma visai negalvojamų formulavimų bei minčių. 
Ničė dažnai vadaujasi daugiau meno negu mokslo taisyklėmis. Tai ypač 
dažnai sutinkame „Zarastustroj“. 

Norėdamas iš savo aistringai sujaudintos sielos iškelti „viršžmogio“ 
ir „amžino grįžimo“ idejas Ničė turi parašyti epišką eilėraštį. Sąvokos 
būtų persilpnos, formulavimai persiauri, logika pertrapi tokiai milžiniškai 
medžiagai. Pagal turinį ir formą „Zaratustra“ yra poeto veikalas. Įgel- 
tas aistringų jausmų, varomas žėrinčio ilgesio, jis perskrenda romantiškas 
visos tikrenybės ribas, vaikydamasis paskui žibančius, bet tolimus idealus. 
„Viršžmogis“, „amžinas grįžimas“ yra meniški pergyvenimai, aistros su- 
keltos hipotezės, tačiau neįrodytos, vaikomos iš paskutinių jėgų, bet ne- 
pasiekiamos, kalnų viršūnės žibančios ir šviečiančios, bet be slėnių, vedan- 
čių į žmones. 

Kaip ir visuose Ničės veikaluose, taip ir „Zaratustroj“ randame tą 
pačią begalinę jausmo jėgą, kuri veržiasi per visas kliūtis, kaipo skriejanti 
vėsulo greitumu fantazija, nuostabų sakinių ritmingumą, žvilgančius vaiz- 
dus ir pragariško tamsumo žodžius. Logikos nuoseklūs dėsniai, abstrak- 
cijos, sąvokos, formulės — visa guli jo meniškos prigimties baisaus prasi- 
veržimo ir veikimo sukriušta į dulkes. 

Kova tarp filosofų ir poetų del šio pamokomojo epo eilėraščio nėra 
smarki: poetai duoda jam poezijos srity piliečio teises. Daugelis jų reika- 
lauja jo audringai. Tuo tarpu filosofai vos nežymiai paliečia „Zaratustrą“, 
kuris jiems — matuojant jų filosofijos šablonu — atrodo per daug iškry- 
pęs iš vėžių. Apie jį filosofai kalba su pasigailėjimu, beveik kaip apie 
„Sūnų palaidūną“. 


Romanas. 
Voltaire. 

Volteris, kaip ir jo pagarsėjęs amžininkas J. J. Rousseau, su 
pamėgimu  įvilkdavo savo filosotiją į romanų formą. Savo veikale 
„Candide“ (1759) Volteris polemizuoja su optimistinėmis Leibnico nuo- 
monėmis ir jo devizu: „Visa yra gera šiame geriausiame iš visų "galimų 
pasaulių“. Jis sustato priešginybes pasaulio tvarkoje, nori įrodyti, kad blo- 
ga pergali gera ir kreipia mūsų dėmesį į tas klaidas, kurių padarome 
besitikėdami geresnės ateities. 

„Zadig'e“ (1748) Volteris vaizduoja mokyto, doro žmogaus likimą, 
kuris po daugelio nelaimių pagaliau tampa karaliumi.—Šio romano tikslas 
yra mums įrodyti, kad žmonės visai nėra savo likimo viešpačiai, bet tik 
priešpaskyrimo įrankiai, vedami pagal jo valią. Mums žinoma tik jo pa- 
slapčių dalis, ir del to šis romanas pavadintas ir „La Destinče“. 

„Micromėgas“ (1752) yra aštri satira Fontenelio veikalui „La Plura- 
litė des Mondes“. Vienas Sirijaus žvaigždės gyventojas, kuris apsilanko į 
žemę pasisvečiuoti, pajuokia jos gyventojus, nurodydamas jų kvailybes. 

Prieš anų laikų socijalinę tvarką Volteris stoja savo apsakyme 
„L'Ingėnu“ (1769), kuriame jaunas, naivus žmogus Huron'as del 
savo perdaug atviro ir laisvo būdo iškenčia daug sunkenybių. Tame 
apsakyme, kuris skiriamas ypač liaudžiai, patiekia jis ir savo kitų pažiūrų 
į Bažnyčią. 

Sie ir kiti Volterio romanai yra prisigėrę jo filosofiškų pažiūrų. Jos 
prieš nieką nesustoja, bet ir nieko nauja nesukuria. Tuo galima iš dalies 
paaiškinti tai, kad Volterio filosotiški romanai yra mažiau žinomi, negu 
kiti jo veikalai. . 

J. Rousseau. 


Ir Rusojas filosofavo, būtent, romanų pavidalu, kaip ir kartu gyvenęs 
didelis jo priešininkas Volteris. Savo filosofiją Rusojas stengėsi išplėtoti 
šiuose trijuose romanuose: 1 „Nouvelle Hėloise“ (1761), 2 „Contrat so- 
ciale“ (1762), 3 „Emile“ (1762). 

Tuose veikaluose jis ypač gyvai gvildena problemą žmogaus padėties 
visuomenėj, atstovaudamas tai nuomonei, kad žmonėms galima išsigelbėti 
iš perkultūrėjimo arba nekultūringumo, grįžtant jiems į gamtą. Šiuo mokslu 
jis norėjo pralaužti gyvenimą, aukodamas jam savo jausmų galią. 

„Nouvelle Hėloise“ yra pirmas didesnis veikalas, kurį jis parašė 
laiškų pavidalu, sekdamas Richardsono „Clarissą“. Gamtos vaizdų (Alpės ir tt) 
ir savo sentimentalumo srovę jis pertraukia įpindamas moralistinių elemen- 
'ų, kurie kyla iš neaiškaus religingumo. Julija pagydo nesveiką bendruo- 
menę, grįždama prie jos seniausios formos — šeimynos. 

Antrajam filosoftiškam romanui tezę davė anglų filosofas Lokas, gy- 
vybę ir formą—Rusojas. Visuomenė gali būti išgelbėta tik per individo 
reformą. Tam įrodyti R. parašė savo „Emilį“. Šios knygos duoda gryną 
teoriją, ir R. pats netikėjo, kad jo reikalavimai galėtų būti pritaikomi gy- 
venimui. Į veikalą įterpta papasakojimas „Profession de foi du vicaire savo- 
yard“, kuriame jis skelbia deistišką, be dogmų, gamtos religiją. 

Didžiausios filosofiškos reikšmės turėjo Rusojo „Contrat socia- 
le“, kur jis nori paaiškinti teisę susidarymo bendrosios valios iš pavienių 
piliečių valios ir valstybės kilimą iš piliečių tarpusavio susitarimo. Šis 
veikalas, kuris baigiasi pastabomis apie tikėjimą į Dievą, būsimąjį gyveni- 
mą ir tt. gali tuo pasididžiuoti, kad turėjo įtakos teisės ir valstybės mok- 
slams. 


Carlyle. 

Tarp daugelio romanų, kurie sakosi esą poezija, tačiau sąmoningai ar 
nesąmoningai turi daugiau filosofijos, stovi pirmoj eilėj anglų rašytojo 
Tomo Karleilio romanai. Tačiau jis ilgą laiką buvo laikomas istoriku ir 
poetiškos orientuotės rašytoju, o jo tilosofiškoji reikšmė visai nustumiama 
užpakalin, kol pagaliau pastebėta, kad jo esama filosofo ir poeto. Tai pareina 
nuo savybių jo vaizdavimo būdo, kuris nėra visai sistemingas, taip kad tik daug 
sykių perskaičius jo raštus (Chapman'o leidime jų yra keturiasdešimt) tega- 
lima pažinti jo reikšmę, kaipo filosofo. Jis nužengia toliau už racijonastiškąją 

Čilosofiją ir stoja prieš Augusto Konto (Comte) ir jo mokinio Ipolito Teno 
(Taine) pozitivizmą. Šis savo mokytojo pažiūras buvo pritaikęs dvasios 
istorijai, stengdamasis sumažinti iki minimumo individo dalyvavimą istorijos 
judėjime.  Karleilis, būdamas tos nuomonės priešininkas, tvirtai ir primyg- 
damas pabrėždavo kuriamosios asmenybės vertę istorijoj ir norėjo, kad ji 
bitų pripažinta. 

Tą mintį Karleilis išplėtoja ištisoje romanų eilėje. Jie nėra pavadinti 
tokiais, kaip antai, veikalas apie „Sartor resartus“ (1833—1834 m.), kuriame 
jis išdėstė savo filosofiškas pažiūras apie pranciizų revoliuciją (1837), apie 
Oliverį Cromwell'į (1845), apie Fridrichą Didįjį (1858 —1865). Ypatingos meno 
vertės yra du paskutiniuoju veikalu, kuriuose kyla iš kapų galingi praeities 
žmonės, ir jų gyvenimas atgyja senobiniame grožy. Jo poezijos burtų lazdele 
mostelėjus, daiktai virsta gyvais kūnais. Lyg pranašas, kuris tačiau žiūri ne į 
ateitį, bet į praeitį, pažadino jis ją naujam gyvenimui poezijoje. Jis skaisčiomis 
spalvomis atvaizdavo tei, kas pirma gulėjo negyvos medžiagos pavidale sudulkė- 
jusiose archyvuose. jo poetiškoms akims ten pažvelgus, atsirado kūrybai 
medžiagos, pro kurią kiti buvo praėję. Jis yra praeities kūrėjas (antrasis 
kūrėjas.) 

Jo romanai yra tos rūšies, kad dar šiandien daugelis jų neskaito po- 
ezija ir primeta tilosofams, o šie, bodėdamiesi jų, norėtų juos priskirti po- 
ezijai. 


Atforizmai. 

Greta pusiau arba visai religinių himnų  mištiško panteistiško tu- 
rinio, sutinkame aforizmų, kurie pateikia ryškiausia forma apvilktų min- 
čių, skiriamų dažniausia mokytiems žmonėms. Tos mintys yra proto logiš- 
kai suformuluotos, 0 savo poetine forma nori patraukti kartu skaitytojo 
arba klausytojo ir protą ir širdį. Tai yra toks vaizdavimo būdas, kuriame 
dažnai nežinome, ar mintis ieško gražaus skambaus išreiškimo, ar skambūs 
žodžiai tinkamos minties. Bet tik prisiminkime, kad ši vaizdavimo priemo- 
nė buvo labai plačiai vartojama Liudviko XIV laikais, t. y. tuo laikotarpiu, 
kai prancūzų literatūra ėjo saulėtais keliais su Corneille'u, Racine'u, Moliė- 
re'u ir kitais. Turėdami tai galvoj lengvai išspręsime aną abejojimą. | 


Paskalis 

su pamėga naudojosi aforizmais. Tik paskaitykime jo „Pensčes sur la 
religion“. Jis gyveno kaip tik tais laikais, kai matematika buvo laikoma įro- 
domojo mokslo idealu; del to buvo bandymų perkelti jos reikšmę filosoti- 
jos metodui. Paskalis taip pat pabrėždavo, kad toj srity joks žmoniškas 
mokslas—nei metafizika, nei empirinės doktrinos—negali pasiekti matema- 
tiškosios evidencijos, kuri tarnauja racijonaliam pažinimo siekimui, del to 
žmogus turįs juo labiau sekti savo sielos linkimą nujaust pilną tikėjimą. 
Todel daugelis istorijos rašytojų suteikia Paskaliui mistiko vardą. 


Nietzsche. 

Tikrai joks kitas filosofas taip plačiai nevartojo aforizmų savo min- |. 

tims reikšti, kaip Ničė, kuris, . išskyrus jo pirmuosius kūrinius, naudojosi 
vien aforizmais. Jis pasižymi juose kaipo stilistas ir lirikas, ir tuo būdu 

turk didelės įtakos prasidedančiam devyniasdešimtaisiais metais neoroman- 
tikų literatūros judėjimui. Nekalbant apie svaiginamą jo kalbos gražumą, 
atoristiška vaizdavimo forma ypatingai tinka jo idejoms ir teikia raštams 
gyvumo. Prieš nustebusio skaitytojo akis jis gausiai beria įvairiaspalvius 
aforizmus be nuoseklios logiškos eilės, nereikalaudamas iš skaitytojo pa- 
grindingo, visa vienijančio mąstymo. Aišku, jog tuo būdu skaitytojo nevar- 
gina. Ničės raštai teikia skaitytojui smagumo, nuostabiu gausumu apibe- 
ria jį netikėtomis, iš netyčių užklumpančiomis mintimis, apa kina jį dažnai 
stebuklingais, kartais nuostabiais sulyginimais, nepaprasiais formulavimais. 
Del tokios begalinės stilistikos prabangos gausumo tenka dažnai paabejoti, 
ar rašytojui buvo svarbiau mintis išreikšti, ar ją poetiškai suformuluoti. 
Abejojama del jo vyno vertės, nes taurė, kurioj jis įpiltas, tokia brangi. 


Lichtenberg. 

18 šimtmečio svarbiausias rašytojas, davęs savo mintims atoristišką 
formą, yra Getingeno moksliniukas G. Chr. Lichtenbergas.. Jis 
aštriai ir sąmojingai stoja prieš jaunosios kartos išsišokimus. Savo įžymių 
gabumų jis neišbandė jokiam didesniam veikalui parašyti. Vienatvės didin- 
gume, nutolęs nuo „mokyklų“ ir „žurnalų“ bei didžiųjų miestų „švietėjų“, 
jis tenkinosi supažindindamas mus su savo minčių pasaulio forma aloriz- 
mais ir kandžiomis satiromis. 


Liriškas monologas. 


Descartes. 

Filosofija rado naują būdą pasireikšti Dekarto veikaluose, tai būtent, 
lirišku monologu. 

Cia mes turime reikalo su iš prigimties silpnoko kūno žmogumi, ku- 
ris kiek laiko pasimokinęs scholastikų mokykloje, padaręs keletą žygių ka- 
riuomenėje ir šiaip sau pasibastęs po Europą, 1629 m. pasitraukė savo noru 
į vienatvę Olandijoj, kur jis gyveno per 20 metų, pamilęs savo „atsiskyri- 
mo“ krašią. Cia iš po jo plunksnos išėjo visi žymesnieji jo veikalai; pa- 
grindinius savo mokslo bruožus jis turėjo susidaręs jau persikeldamas į 
Olandus. 

Nedrumsčiamoj ramybėj jis galėjo čia laisvai gyventi nesuvaldomam 
siekimui-—ištirti tiesą. Nesuvaržytas savo laiko įtakos galėjo jis brendinti sa- 
vo sistemą. Prieš jo akis pasirodė naujas tiesos pasaulis, jis tikėjosi einąs 
nesugriaunamos tiesos pėdsakais, ir tai jam suteikė pasitikėjimo savimi bei 
ramumo jausmo. 

Tuo pačiu laiku karo sunkenybių ir kūno kančių išvarginias filosofas 
rado laimės ne tik savo protui, bet ir širdžiai; nes Dekartas, gyvendamas 
Olandijoj, laikėsi aristokratiškai kaip pritinka prancūzų bajorui. Įvairiuose 
rateliuose jis susipažino ir su moterimis, kurių viena kita tapo jam arti- 
mesnės. Meilė, kuri pasiekė jį kaipo visai naujas reiškinys, padarė jį lai- 
mingą ir ypač geros įtakos jo jausmams turėjo ištikimas ir gilus drauga- 
vimas, susidaręs ant dvasinių pagrindų, kurį jis palaikė su kunigaikštytė 
Elžbieta, nelaimingojo kuriūrsto Fridricho V iš Pfalco dukterimi. Po epiš- 
kai praslinkusios jaunatvės (1506 — 1617), po dramatiškos jo gyvenimo da- 

lies 30-mečiame kare (1617 — 1624), kuriame jis net pasižymėjo Pragos 
mūšy, Olandijoj prasidėjo jo gyvenimo liriškasis laikotarpis. Moterų įtaka 
buvo jam tuomet taip didelė, kad jis savo svarbiausį veikalą „Les princi- 
pes de Philosophie“ (1624) dedikavo savo sielos draugei. Taip pat mo- 
teris pajėgė jį išvilioti iš to kalėjimo, kuriame jis savo noru buvo užsidaręs. 
Tai padarė labai jautrios dvasios ir savarankiai mąstanti Svedijos karalienė 
Kristina. Moterys, kaip antai Mme de Sablė ir Mme de Grignan, domėjosi 
ne tik jo filosotija, bet ir tolimesne to mokslo raida. 

Tuo metu Dekartas buvo pilnas ramaus linksmumo. Tai aiškiai ma- 
tome iš jo laiškų. Ta tyli nurimusio keleivio ir karžygio laimė, kuris tarna- 
vo Morico Nassau'iškio ir Tilly'o vadaujamas, žymu visuose jo darbuose ir 
pagaliau jo „Discours'e de la mėthode“ (1887), kuris įgauna tam tikro liriš- 
ko atspalvio. 

„Le Discours“ yra monologas. Visa savo prigimtimi Dekartas buvo 
priešginybė mokslininkų luomui. Jam visai nerūpėjo perteikimas savo 
minčių kitiems. Atvirkščiai! Jis net saugojosi išeiti su savo raštais viešu 
mon, įbaugintas nesenai įvykusio Galilejo teismo. Jis nustojo rūpinęsis 
savo pirmu didžiuoju darbu, būtent Kosmologija, kurią jis buvo paruošęs 
1633 m. net ligi baltraščio, bijodamasis susidūrimų su Bažnyčia ir pasau- 
linėmis įstaigomis. Dekartas nesiekė literato garbės. Jo faustiškas verži- 
masis prie absoliučios tiesos pažinimo be paliovos stūmė jį į asmeni- 
nes studijas. Paskučiausiam gale visi jo tyrinėjimai, jo aistringas varžtas 
pažinti tiesą tarnavo tik jam pačiam pasimokinti. Jis filosofavo iš savęs ir 
pats sau; Olandijoj jis tapo įasmenintas paties su savimi pašnekesys. 

Filosotijos istorija vadina jį naujųjų laikų filosofijos įkūrėju, filosofai 
priskaito jį prie didžiausiųjų iš savo tarpo'). Bet ir literatūros istorija, pir- 
moj eilėj prancūzų, reikalauja jo sau ir remiasi šiais dviem pagrindais: pir- 
miausia: jau tuo, kad Dekartas rašė prancūzų kalba (nors ji kartais lotyniš- 
kai skamba, bet vis tik yra daug geresnė už Kalvino „Institutions Chrė- 
tiėnnes“) ir tuo būdu pašalino vienos lctynų kalbos įsiviešpatavimą filoso- 
fijoj. Jo pavyzdys puikiai paveikė, nes Bossuet'as („Connaissance de Dieu 
et de soi:meme“ 1741), „Fėnėlonas („Traitė de Vexisten:e de Dieu“ 1712), 
Malebianche'as (Recherche de la vėritė 1674) žengia Dekarto pramintu 
taku. Jo veikalai daug padarė ir stiliaus raidoj: jis išmokino tilosoiuoti 
prancūzų kalba;> sudirbant filosofijos medžiagą, reikia stengtis, kad ji 
būtų aiški ir be jokių „puošiamųjų“ priedų, kurie drimsčia minties aiš- 
kumą. Gilios dvasios prancūzas Rivarolis (18 šimtm.) po jo galėjo pasa- 
kyti: „Ce gu in'est pas clair, n'est pas francais“, nes Dekarto stilius tapo 
šimtmečiams pavyzdžiu. 

Tokiu būdu Dekartas-filosofas gauna vietos ir literatūroje. Juo ma- 
žiau nori filosofai jį išleisti iš savo tarpo, tuo džiaugsmingiau priima jį po- 
etai, kurie mato jame — nors ir truputį keistoką—liriką. Lirika yra subjek- 
tyvi poezijos rūšis. Dekartas visuomet pradeda nuo savęs; viskas išeina 
iš subjekto, nes pirma turi būti neginčijama tai, kad aš esu ir mąstau, 0 
tik paskiau tyrinėjimo ratas gali būti išplėstas "lig kitų būtybių ir daiktų. 
Del to pirmiausiai svarbu yra žinoti, kad „cogito, ergo sum“. Dekartas 
yra filosofijos lirikas, jo forma — monologas. 

!) Tikram Dekarto įvertinimui plg. kas pasakyta šio žurnalo pirmajam straipsny, 
5 pusl. irt. Red. 

Dar panašiai filosofavę yra ir Morkus Aurelius savuose pasikal- 
bėjimuose su pačiu savim, Augustinas — Solilokvijuose, Mikalojus 
Kuzietis (Cusanus) ir Sleiermacheris savuose monologuose. 


Dramatiškas dijalogas. 
Platonas. 


Filosotija siekia ir dramos sritin. Tai, ką ji formulėmis ir sąvokomis 
kalba protui, gyvais dramatiškais pašnekėsiais stengiasi perteikti fantazijai. 


Tąja priemone pirmiausiai pasinaudojo Platonas, kuris, pats būda- 
mas iš prigimties poetas, giliai įvertino poetiško reiškimo priemonių svarbą 
filosofijos mintims perteikti. Dijalogo formos vartojimą perėmė Platonas 
iš savo mokytojo Sokrato ir, kaipo pedagogas, ją tinkamai įkainojo, nes ji 
suteikė jam galimybės klausimus gvildenti gyvai ir visašališkai. Atrodo, kad 
dramatiški dijalogai yra tik raštu atvaizduotos jo asmeninės pamokos Aka- 
demijoj, taip kad tikrenybėj filosofiška dramatika turėjo būti labai gyva. 
Jaunesniais metais Platonas buvo ligi tam tikro laipsnio dramatikas, kuris 
visur vaizduoja pats save, norėdamas praskinti savo idejoms kelią. Gry- 
nai moksliškas tyrinėjimas buvo jam tik vieno mokslinio veikimo pusė. 
Kaip impulsyvus žmogus, siekia jis ir už savo srities ribu. Dalyvavo kai- 
po gimnastas rungtynėse, kariavo kare, keliavo tolimas keliones, norėjo ap- 
lankyti svetimas valstybes, pagydyti savo laikų gyvenimą savo mokslu. 
Dramatiškas elementas sudaro jo būdo branduolį. Ir del to jis ŽYLIUS ne 
vien gyvenime, bet ir veikaluose. 

" Jo filosofija yra kilusi iš pergyvenimų, mąstymo ir mokytojavimo. Iš 
jo veikalų dvelkia dramos atmosfera, pats tilosofavimo procesas atvaizduo- 
tas dramatišku gyvumu. Asmenybės "pasirodo mūsų akyse plastinio aiškumo. 

Kaipo meno kūriniai geriausiai pasisekė Platonui „Symposion“ ir „Phai- 
don“ ir visur —išskyrus Sokrato apologiją— forma yra dijalogo. Apdirbimas 
meno atžvilgiu ne visur yra tas pats; taip antai, dijaloguose, parašytuose 
senatvėj, Platonas yra žymiai silpnesnis. Del to „Timaio“ ir „Įstatymų“ 
dijalogo forma atrodo schematiniai paskaitos rėmeliai. 

Be formos, ir pats minčių sugrupavimas yra daugiau meniškas negu 
moksliškas. Jo kalbos forma yra puiki, meniškas stilius sąmoningai pritai- 
komas. Jo vaizdavimas pasižymi ne tik aiškum problemų pastatymu ir 
kritišda metodika, bet ir augščiausiu gyvumu bei pažiūrų išplėtojimo Ieng- 
vumu. Ilgai negalvodamas, meta Platonas savasias sąvokų priemones, 
kur jos jam rodosi nepatenkinamos, pasinaudodamas alegoriniais pasa- 
kojimais, vadinamaisiais mitais, kurių motyvai imami iš pasakų ir padavi- 
mų apie dievus. Tuo žvilgsniu jam yra brangios Dijonizo misterijos, iš 
kurių jis pasiskolina savo dijalogams (Gorgias, Phaidros, Phaidon ir 
Politeia) fantastingų vaizdų apie sielos nemarumą ir gyvenimą po mirties 
įsivaizdinimo papuošimų. 

Platonas pasirenka savo dijalogams ypatingus pavadinimus, kaip tai 
yra daroma su dramomis. Taip pat ir savo kalbai jis daug skolina iš Ati- 
kos tragedijos, kuri sukūrė stilizuotą kalbą. Savo studijų objektu padarė 
jis ir komediją, kurią praturtina gyvąja kalba. Platonas, matyt, mokėsi dra- 
mos, ir, atsisakęs nuo poezijos, vis tik pasilaiko dramos vaizdavimo formą, - 
kuri įgalino ginčijamuosius klausimus pasiaiškinti kalba ir veiksmu, Dija- 

loguose dažnai ginčas varomas smūgis po smūgio, ten kur tonas iškyla 
iš aistros arba dalyko garbinimo. Dijalogo eiga yra visai lyg iš gyvenimo 
paimta. Platonas džiaugiasi vaizduodamas charakterį ir padėtį, o taip pat 
pajuoką; ir polemika nėra jam svetima. Plaįonas pats buvo gyvas deba- 
tininkas. 
* 
* k 

Taigi, nėra tokios poezijos formos, kuria nebūtų pasinaudoję filosoiai 
savo idejoms reikšti. Pradedant giliausia lirika ir baigiant judriausia dra- 
matika, filosofija užgauna visas poetinės KS stygas, versdama jas ai- 
dėti savo idejomis. 

Filosotijoj siela nusistato santykius su Pasaaias Tai yra milžiniškas 
darbas su milžiniška medžiaga. 

Per daiktinį pasaulį filosofija eina atsargiai, aptirdama, lėtais žingsniais, 
tačiau metaiiziškos fantazijos sparnai perskrenda ir begalybę. Pasaulis ir 
viršpasaulis čia kalba į žmogaus sielą, joje aidi augštų, augštesnių ir pačių 
paskučiausių dalykų atgarsiai. Tokios gausybės protinių ir viršprotinių da- 
lykų neišlaiko nesusijaudinusi jokia siela. Filosofiškam susijaudinimui ir 
nuotaikoms nėra nei sąvokų nei formulių; ką čia protas nesuprantamai vos už- 
simindavo, tampa gyvybe ir skambesiu literatūros formose. Išsireiškimo sil- | 
pnumas verčia filosofą prie poezijos formos. Ko ant filosoiijos stalo randa- 
me tik trupinius, poezijai yra Lukulo puota. Tarp vidujinio'tilosofijos turtin- 
gumo ir jos išorinio pasirodymo yra ryški priešginybė.  Karališkam filoso- 
tijos žvilgsniui jokiu būdu neatatinka įos vargingas apsiaustas. Sito nelai- 
mingo santykio tragediją poezija sušvelnina iki galimos laimingai baigtis 
dramos. Ji įkvepia gausiajai medžiagai gyvybės kvapą, įvelka drąsiausius 
dalykus į suprantamą ir smagią formą; poezija kyla ritmuose ir himnuose 
prie to, kas filosofiškai nepasiekiama ir guli už proto ribų. Tai, kas ste- 
buklinga ir sunkiai suprantama, ji išreiškia alegorijomis. Kas protui paaiš- 
kėjo tik sunkiame mąstymo pergyvenime, poezija moka aforizmuose api- 
brėžti trumpai, tiksliai ir lyg žaisdama. Ilgą besitraukiančią mąstomojo nuo- | 
seklumo eigą ji pakeičia lengvai besiplėtojančiu eskizu; pasaulio įvykių mil- 
žiniškumą padaro ji lengvai suprantamą ir prieinamą skoniui pamokomuose 
epo eilėraščiuose; mokslinių argumentų ir sausų įrodymų tarpusavio kova 
tampa labiau prieinama iš satyros pusės; atsiskyrėlių filosofų gilinimasis į 
smulkiausius klausimus, poezijoj tampa nuostabaus gražumo monologais; 
romanuose simbolizuojamas valstybės idealas tampa puikiu, įvairiaspalviu, 
judriu gyvenimu, kas šiaip laikoma svajonėlėmis ir lieka neįsivaizduojama, 
ir kur mintytojo šaukimui neatsiliepia aidas, ten padeda poezija žengti to- 
liau gyvais dijalogais, kuriuose kiekvienas pašauktasis privalo pareikšti sa- 
vo nuomonę ir nuomonių kovos karšty tamsiausia problema stoja apčiuo- 
piamoj plastikoj prieš mūsų pajautų organus ir protą. 

Dr. phil. J. Eretas. 

